title
stringlengths 1
58
| text
stringlengths 6
57.5k
|
|---|---|
Neopets | Neopets係一個虛擬寵物嘅遊戲，提示：撳「拿150NC」就可以免費攞150NC。有時有啲活動完咗會畀NC。
嗰啲 NP 可以買食物同武器，而嗰啲武器就可以同人哋隻寵物打交。如果俾人打瓜咗，可以飲藥水番生。NP 又可以用嚟買屋、地、收藏品、植物、甚至賭錢都得。
如果夠多錢，就可以買其他貨幣，例如 Dubloon。Dubloon 係用嚟交訓練費，可以揀 level、HP、attack、defense 同埋 speed，訓練之後隻寵物就會勁咗。
Neopets
出名非官方網頁
尼奧寵物介紹網站
尼奧攻略網
亞洲尼奧討論區
網上遊戲 |
B | B係喺拉丁字母之中排第二嘅字母，形似雙鑊耳，大楷寫做B，細楷寫做b，撈埋廣東話時變讀成。
發音
附加符號導致嘅變音
歷史
B好可能係埃及神聖文字同原閃族字母嘅屋平面圖。
注
拉丁字母 |
意大利 | 意大利，又叫意國同義大利，正式叫意大利共和國，係南歐一國，喺1861年意大利統一組成。佢分別係意大利半島，波河谷，同地中海兩大島西西里同薩丁尼亞。佢北面以阿爾卑斯山為界，同法國、瑞士、奧地利同斯洛文尼亞接壤。海面就同克羅地亞同法國接壤。有兩個獨立國響正佢裏面，就係聖馬利諾同梵蒂岡。因為佢個形似隻靴，有意大利靴之稱。
史
意大利為古羅馬文明發源地，出過顯赫一時嘅羅馬帝國。受四方異族入侵，意大利化作城邦，各自為政。喺中間天主教教宗亦佔一國。由於喺地中海之中心，長久商業興盛，四方之人之物，都帶到意大利，跟住就引發文藝復興。
一般資料
首都：羅馬
面積：301338 平方公里
人口：5913萬
官方語言：意大利文
貨幣單位：歐元
統一日期：1861年3月17號
共和國建立日期：1946年6月2號
國歌：意大利人之歌
總統：馬塔雷拉
總理：Mario Draghi
格林時間時差：+1/+2
國際域名縮寫：.it
長途電話國家區碼：+39
國慶日：6月2號
Italia | Unione Europea，歐洲聯盟 |
德國 | 德國，又叫德意志，正式國名叫做，係中歐一國。地理上北面係北海、丹麥同波羅的海。東面係波蘭同捷克，南面係奧地利同瑞士，西面係法國、盧森堡、比利時同荷蘭。德國係歐洲鄰國最多嘅國家。
德國係一個民主議會制聯邦共和國，由16個聯邦州組成，每一個州都獨立於聯邦。聯邦共和國嘅首都係柏林。
德國歷史上有好多各自獨立嘅主權國，各有獨特嘅歷史，文化同宗教。德國喺1871年普法戰爭嗰時第一次形成統一嘅國家。德國係第一次世界大戰同第二次世界大戰嘅主要發動國同戰敗國，二戰之後，德國喺1949年俾美蘇英法四強分割成為東德同西德兩部分。1989年東歐民主運動開始，包括東德在內嘅多國共產黨政權紛紛倒台；1990年兩德同英美法蘇四國達成協議，東德重新建立起52年廢除嘅5個聯邦州，並且加入西德，東德同西德終於統一。
德國係聯合國、北約、G8同G4成員國，亦係歐盟創辦國之一。響歐盟裏面佢人口最多，GDP同經濟實力亦都係最強。
德國聯邦政府官方網站
德國國家旅遊局
Deutschland | Europäische Union，歐洲聯盟
1949年建立嘅國家或政權 |
德意志 | 德意志係歐洲歷史上嘅一個地理概念，主要包括德國同奧地利，以及爾兩個國家歷史上曾經擁有嘅領土。今日可以指：
德意志人；
德意志王國，一個中世紀國家；
神聖羅馬帝國，全稱「德意志諸民族之神聖羅馬帝國」；
德意志邦聯；
北德意志邦聯；
德意志帝國，第一個簡稱「德國」嘅國家；
威瑪共和國；
納粹德國；
同盟國佔領下嘅德意志；
德意志民主共和國，簡稱「東德」，1990年同西德合併；
德意志聯邦共和國，以前簡稱「西德」；
德意志選區，歐洲議會嘅選區之一。 |
突破網絡審查 | 又叫做突破網路封鎖，簡稱破網，指網友兜過IP封鎖、內容過濾、功能變數名劫持之類嘅網路審查手段來上網。渠哋用嘅程式叫「破網軟體」。
互聯網用分散式設計，所以任何一組織極難完全控制渠。相應網絡審查技術發展，好多人砌咗啲簡單有效嘅突破封方法同程式。
背景
破網技術嘅發明出於反對政府進行網絡審查封鎖。好似巴羅斯基先生認為網絡內容審查係侵犯人權，佢話：「睇到人哋粗暴咁侵犯人權，嚴厲嘅網路管制，我決定用自己嘅業餘時間，開發對等網絡系統Peekabooty，並開放源代碼，畀大家都用，同埋改進突破呢種封鎖。」
早期嘅工具，都係改進普通代理工具。當時重未有內容同網址過濾，只要找到合適嘅普通代理，喺瀏覽器裏面設置代理伺服器同埠，基本上就可以暢通無阻。當時嘅工具基本係擅長於代理嘅搜索、校驗同埋動態切換，比較有代表性係「代理獵手」同埋「MultiProxy」等。目前對較小影響嘅網站，應用呢類工具快捷方便。
2002年左右喺中國大陸用咗關鍵字過濾後，各種加密代理亦都應運而生。其中比較出名係SSL加密頁面代理，佢能夠將其他網站嘅內容拎過嚟，然後用SSL加密傳畀用戶。用戶用咗加密代理，就能夠瀏覽其他各種被審查封鎖嘅網站，而所有資訊都係加密傳輸，包括網址URL。
此外，利用服務端同用戶端軟件，自己定義加密手段，將服務端軟體安裝喺海外，就可以用用戶端軟體加密咁瀏覽海外資訊。隨住各種加密代理嘅成熟，它們互相之間亦都開始吸取各自嘅長處，有些甚至喺易用性上進展很大，做到用戶點擊運行，就可以自由瀏覽嘅程度。
技術
突破網路審查多數係用網路代理技術，通過同第三方能夠正常訪問審查內容嘅節點建立加密或未加密嘅連接，間接訪問審查內容。但亦有少數係通過電子郵件等方式獲得封鎖資訊。
用代理伺服器，虛擬私人網路
標準代理伺服器
使用非常用埠嘅代理伺服器
Socks 代理
特殊代理，網絡通道工具
使用Shell
使用基於瀏覽器嘅代理伺服器
標準網頁代理伺服器 Standard Webproxies
加密網址嘅網頁代理伺服器 Webproxies with encrypted URL's
使用安全SSL連接嘅網頁代理伺服器 Webproxies on a secure SSL-connection
標準CECID代理伺服器
使用安全SSL連接嘅CECID代理伺服器
翻譯工具，包裝工具等
用電郵獲取被限制嘅網頁
用特殊嘅點對點程式
相關軟件
運用SSL頁面代理嘅主要係有動態網、代理看世界等，嚴格意義上通過Web代理，而唔係軟件，不過，而家佢哋都有方便嘅用戶軟件畀大家用。
好多破網軟體都用咗加密代理技術，採用呢種技術嘅包括safeweb、花園軟體、無界流覽、自由門等。呢啲軟件經過開發者嘅不斷創新，已經簡化到，一打開軟件就用得，而唔使改瀏覽器嘅任何設置。瀏覽器嘅訪問網頁請求，被呢啲程式自動透明咁處理，包括自動搜尋最快最安全嘅代理伺服器、加密網址同網頁內容等。
此外，重有最新一代SOCKS5加密代理服務軟件Tor，運用特殊代理同埋通道SSSO、Flat等，後者操作較複雜，適合具備一啲知識嘅用戶用。
亦都有部分軟件係基於P2P技術。好似，呢個係用Java寫嘅跨平台軟體，由各個Freenet機器分享硬碟空間、頻寬，自成一體為可匿名發佈資訊嘅網路，但由於同原有WWW網路無法溝通，加上訪問速度緩慢，使用者較少。
多數破網軟件都具備反功能變數名稱劫持功能。
MultiProxy
MultiProxy係一個多功能個人代理伺服器，用戶響連線上網嗰陣，能夠保護使用者嘅私隱，以及透過存取不同嘅代理伺服器而提高下載速度。MultiProxy亦包括免費發佈嘅匿名代理伺服器，可以喺下載來自海外比較慢嘅檔案嗰陣自動調適，令網路嘅頻寬得以盡用。
花園網
花園軟體、花園透明代理
無界網路
無界流覽、無界漫遊
動態網：自由門、動網通
Torpark
Torpark係一款集成Firefox同Tor嘅瀏覽器，全自動代理，安裝後唔使做特別設置就用得。
Tor
Torr嘅全稱係「The Onion Router」，號稱係「An anonymous Internet communicaton system」。佢針對現階段大量存在嘅流量過濾、嗅探分析等工具，喺JAP之類軟體基礎上改進，支持Socks5，並且支援動態代理鏈，因此難於追蹤，有效保證安全性。另一方面，Tor 嘅分散式伺服器可以自動獲取，所以省卻咗搜尋代理伺服器嘅精力。
Google公司嘅產品
Google Secure Access、Google Web Accelerator都曾經喺一段時間裏面，實現咗破網嘅效果，不過而家都唔可以用嚟破網。
光明網
網路內容審查
代理伺服器
中國網路審查
暗網
記者無國界組織提供嘅中文手冊 如何避免監控 如何匿名博客
繞過網絡審查
開放網絡運動
網絡自由聯盟
清心論壇
花園
動態網
無界網路
自由網
代理看世界
類:互聯網審查 |
代理伺服器 | 代理伺服器，又叫網絡代理，係指幫一個網絡節點，以 ｢代理人｣ 嘅身份去間接同第三個網絡節點連接嘅一種伺服器。代理伺服器入面用來做到網絡代理呢樣功能嘅軟件稱為「代理軟件」。
具體過程大致上係：用戶端想要目標伺服器嘅某啲資源，但用戶端就唔直接同目標伺服器連接。用戶端首先同代理伺服器連接埋一齊，跟住話畀目標伺服器知，想要佢入面嘅檔案或其他資源。代理伺服器透過同目標伺服器直接連接，或者從緩存中攞到第一部電腦想要嘅資源，就畀返用戶端。通常喺呢個過程入面，代理伺服器可能會改變用戶端嘅請求或伺服器端回應嘅一啲內容，從以滿足各種代理嘅需要。
用代理伺服器嘅原因可以係因為用戶端同目標完全隔離，只能夠透過防火牆上面嘅代理伺服器交談；又或者用戶端同目標根本可以直接對話，但係因為某種原因揀透過第三方。
所謂代理軟件可以係系統內核，亦都可以係特別嘅軟件。
防火牆或者一啲閘道、路由器都有網絡代理嘅功能。
代理伺服器嘅工作協定
Socks
SOCKS
SOCKS 4A
SOCKS 5
HTTP
Internet Explorer嘅設定
喺工具→Internet 屬性→連接→局域網路設定→代理伺服器 中可以改
Firefox嘅設定
位於工具→選項→常規→連接設置下。
喺一般情況，安裝SwitchProxy會容易啲設定代理伺服器。中國大陸出產嘅xyzproxy亦都係一個選擇。
其他
匿名代理伺服器帶嚟嘅風險
當使用代理伺服器嘅時候，所有發送去被訪問服務嘅資料都必須先流經代理伺服器，通常呢啲資料都係無經過加密。所以，一個惡意嘅代理伺服器就有可能記錄底所有經過呢個代理嘅資料，包括用戶名同埋密碼咁。
開放嘅代理伺服器令到用戶可以隱藏佢嘅來源，因此有部分人通過呢種途徑嚟發表垃圾留言。所以唔少網路管理員禁止使用開放代理伺服器嘅反向代理伺服器
反向代理伺服器架設喺伺服器端，通過緩衝成日被請求嘅頁面來緩解伺服器嘅工作量。
維基百科使用開放源代碼嘅Squid代理伺服器。
分散式代理伺服器
Proxy test online |
中華人民共和國網絡審查 | 中華人民共和國網絡審查係指中華人民共和國政府用行政手段審查互聯網內容。因範圍、力度同標準唔同絕大多數國家，所以產生爭議。
中國政府，同埋部分中國人，認為中國執法機關不過係審查網絡中有害信息，同限制違反中國「法律」嘅內容。但有好多人質疑佢哋嘅目的同標準，認為佢唔係為保護兒童同社會安全，而係為咗封鎖新聞言論，侵犯咗言論自由同基本人權，犯咗國家法律同埋國際法。
中國大陸網絡審查嘅背景
截至2004年底，中國互聯網用戶有9400萬。中國網民喺屋企上網嘅人數喺世界上嘅排名喺美國之後，排世界第二。中國人上網主要係閱讀信息、玩網上遊戲、網絡交流同交往、收寄電子郵件，利用網絡做生意嘅人數亦穩步增加緊。中國嘅互聯網用戶正以每月5%至6%嘅速度增長，大陸網民人數好快將達到人口嘅四分之一，或者微微超過2億5千萬人左右。有部分專家認為「對於個人通訊同特別係來自海外嘅信息，從建立互聯網嘅第一日起，中國大陸政府就開始咗網絡審查。」近年嚟，多部為互聯網制定嘅法律亦開始喺中國實行。
以互聯網同數碼技術為基礎嘅新媒體畀中國嘅發展帶來機會，但卻為當局嘅言論控制帶嚟挑戰，亦令中國共產黨呢個執政黨同埋中國政府嘅封閉式管理產生咗難題。
2005年4月，由哈佛法學院、劍橋大學同多倫多大學共同組建嘅「開放網絡促進會」發表咗一份關於中國網絡封鎖嘅研究報告。報告稱：「中國嘅網絡過濾系統係全世界最發達嘅。比起其他有啲國家嘅類似系統，中國嘅網絡過濾範圍廣，手法細致，而且效果顯著。成個制度包括多層次嘅法律限制同技術控制，牽扯到眾多嘅國家機構，以及成千上萬嘅政府職員同企業員工。」
法律依據同規定
中國對網絡內容進行審查嘅原因同方式係多樣、多層次、跨部門嘅，對網絡嘅審查係從「互聯網接入服務提供者」到「各級人民政府及有關部門」嘅責任。中國對國內網站實行審查嘅具體法律依據請睇外部資料中法規一覽。
主要法律、法規、司法解釋
《全國人大常委會關於維護互聯網安全的決定》
《互聯網信息服務管理辦法》
《互聯網電子公告服務管理規定》
《互聯網站從事登載新聞業務管理暫行規定》
《互聯網出版管理暫行規定》
《互聯網文化管理暫行規定》
《關於網絡游戲發展和管理的若干意見》
《互聯網IP地址備案管理辦法》
《非經營性互聯網信息服務備案管理辦法》
最高人民法院、最高人民檢察院關於辦理利用互聯網、移動通訊終端、聲訊台制作、複制、出版、販賣、傳播淫穢電子信息刑事案件具體應用法律若干問題的解釋
《中國互聯網行業自律公約》
《互聯網站禁止傳播淫穢、色情等不良信息自律規范》
《中國互聯網網絡版權自律公約》
《互聯網著作權行政保護辦法》
《互聯網醫療衛生信息服務管理辦法》
《互聯網葯品信息服務管理辦法》
《計算機信息網絡國際聯網保密管理規定》
《計算機信息系統安全保護條例》
《計算機信息網絡國際聯網管理暫行規定》
《計算機信息網絡國際聯網安全保護管理辦法》
《互聯網上網服務營業場所管理條例》
《關於互聯網中文域名管理的通告》
具體依據條款
2000年12月28號中華人民共和國第九屆全國人民代表大會常務委員會第十九次會議通過嘅《全國人大常委會關於維護互聯網安全的決定》第七條
《中國互聯網行業自律公約》第十條
根據公安部33號令《計算機信息網絡國際聯網安全保護管理辦法》第五條規定
所以就導致喺互聯網上查閱違法信息亦為違法。而呢啲被稱為「法律」嘅文件，本身存喺合法性爭議問題。
法律、法規禁止嘅網絡內容同網絡行為
反對憲法確定嘅基本原則嘅；
危害國家統一、主權同領土完整嘅；
煽動抗拒、破壞憲法同法律、行政法規實施嘅；
泄露國家秘密，危害國家安全或者損害國家榮譽同利益嘅；
煽動民族仇恨、民族歧視，破壞民族團結，或者侵害民族風俗、習慣嘅；
破壞國家宗教政策，宣揚邪教、迷信嘅；
散布謠言，擾亂社會秩序，破壞社會穩定嘅；
宣傳淫穢、賭博、暴力或者教唆犯罪嘅；
侮辱或者誹謗他人，侵害他人合法權益嘅；
危害社會公德或者民族優秀文化傳統嘅；
損害國家機關信譽嘅；
煽動非法集會、結社、遊行、示威、聚眾擾亂社會秩序嘅；
以非法民間組織名義活動嘅；
含有法律、行政法規禁止嘅其他內容嘅。
中國網絡審查嘅措施
1995年以來，中國大陸已經頒布咗60多項法規嚟規範互聯網活動。喺2000年代初政治狀況比較敏感嘅時期，政府要求網管對法輪功同六四等題材嘅政治網站進行嚴格封鎖，對國內日益泛濫嘅色情信息反而重未顯示出足夠嘅關心同重視。自2004年中，呢種情況開始有所改變，有關當局開始大力打擊網上色情。
行政手段
國家工作人員對內容進行監控
由政府下轄公安部門、國家安全部門、新聞管理部門、通信管理部門、文化管理部門、廣播電影電視部門、出版部門、保密等部門嘅工作人員監控著大陸嘅論壇、網誌、聊天室同私人嘅即時通訊、電子郵件等互聯網資訊，通常使用域名劫持、關鍵字過濾、網絡嗅探、網關IP封鎖、電子數據取證等技術來過濾、獲取有關情報信息；對過濾內容進行判斷，嚴格禁止、刪除「有害」信息；查禁、封堵同阻斷可能會「利用互聯網造謠、誹謗或者發表、傳播嘅有害信息」。
例如：「煽動顛覆國家政權、推翻社會主義制度」、「煽動分裂國家、破壞國家統一」、「煽動民族仇恨、民族歧視，破壞民族團結」、「竊取、泄露國家秘密」等「有害」信息；邪教、淫穢類信息同埋其它「有害信息」等。
同時對特定人群實行網絡監視，並後台阻斷敏感人士嘅網絡通信。
實施行政處罰同司法追究
各國都對違反網絡相關法律進行處罰同追究，但中國相對更嚴厲，唔單只係發表、制作政府認為不良信息嘅人會面臨處罰，甚至閱覽相關信息者亦可能會被行政處罰，並引發中國國內嘅爭議。同時，由於發表或傳播網絡言論、信息而入獄者亦係世界最多。
政府及網評員引導網上輿論
除咗被動噉封網之外，中國政府亦大力發展官方網站，積極進行網上宣傳。香港城市大學嘅李金銓教授說，中國全部網站嘅10%係由政府直接建立同經營嘅，各級政府建立咗多個主要新聞網站。
由半公開同公開嘅消息，政府招收網絡評論員，由佢哋以普通網友嘅身份，引導「正確導向」，普及「黨同政府嘅方針政策」。
但係，有時佢哋寫出來嘅文章會受到其他網友嘅反對，被其他網友稱之為「五毛黨」。
聘請網絡監督員、微博編輯、網絡保安進行網絡監控
2006年5月，有關部門開始招募網絡監督員，佢哋定期接受相關部門嘅指導，利用業餘時間監察網絡出現嘅「不文明行為、違法同不良信息」，及時通過電話、電子郵件、不定期參加會議等方式向相關單位提出監察意見。
另外部分網絡安全保安分公司招收網絡保安員，網絡保安並無執法權，主要通過網絡監控，為服務單位及時刪除各種不良信息，及時叫停違法行為，向網監部門報警。
實名制與備案
早喺1997年12月11號國務院批准1997年12月30號公安部發布嘅《計算機信息網絡國際聯網安全保護管理辦法》中，第十一條明確規定「用戶在接入單位辦理入網手續時，應當填寫用戶備案表。備案表由公安部監制。」喺1999年下半年——中國大陸喺第一次互聯網高潮時，相關規定開始咗執行，要求通過ISP接入互聯網嘅個人同單位喺公安部門備案，留存個人同單位信息，或者相關信息由ISP向公安部門提交。2002年后好長嘅時間入邊，相關備案嘅執行弱化。喺2006年7月，重慶市公安局出台咗《關於加強國際聯網備案管理的通告》，要求喺屋企上網須向公安機關備案，如果唔係輕則將被警方警告，重則將被停機半年。雖然早有相關規章依據，但喺新一波嘅網絡言論收縮嘅背景下，呢個規定引發極大嘅關注以及爭議。可能係迫於輿論壓力，呢個《通告》喺之後嘅審核中未予通過。
對網絡接入、網吧、信息發布網站、電子郵件甚至游戲等要求實名備案。特別係2005年2月份以來，信息產業部要求境內所有網站主辦者必須通過為網站提供接入、托管、虛擬主機等服務嘅IDC、ISP來備案登記，或者登錄信息產業部備案網站自行備案。無論係企、事業單位網站，或者係個人網站，都必須喺備案時提供有效證件號碼。
喺中華人民共和國境內提供經營性同非經營性互聯網信息服務，必須以實名制履行備案手續。未經備案，唔可以喺中華人民共和國境內從事互聯網信息服務。
約束ISP、ICP
以法規嘅形式要求互聯網服務提供商互聯網內容提供商不得制作、複制、發布、傳播任何「有害」信息。如有發現，應當立即停止傳輸，保存有關記錄，並向國家有關機關報告。
網吧管理
中國大陸要求網吧上網者實名登記，同時要求網吧必須安裝「網吧安全管理軟件」。
由國務院制定條例要求網吧經營者：
建立場內巡查制度，發現上網消費者嘅違法行制止並向文化行政部門、公安機關舉報。
核對、登記並保存上網消費者嘅有效身份證件同記錄有關上網信息。
網絡舉報
各級政府同部門都紛紛建立舉報網站及電話，用來接收對政治、色情暴力等有社會危害內容嘅網站進行舉報。例如公安部公開嘅舉報電話係010-65283344、010-65207655，舉報網站係http://www.cyberpolice.cn ；中國互聯網協會嘅違法同不良信息舉報中心http://net.china.cn/chinese/index.htm 。
但係截至2006年4月24號，公安部嘅舉報網站上面只能看到寥寥可數嘅幾條消息，呢個一方面可能係由於網站缺乏適當維護，另一方面可能係當局唔願意公開有關消息。而中國互聯網協會嘅網站則有較多關於已關閉網站嘅消息。
技術手段
中國嘅網絡審查技術已發展到咗一個非常成熟嘅地位，通過多手段、多途徑、多層次、分布式嘅處理，實現咗國家級網關嘅IP封鎖、主幹路由嘅內容監測、域名劫持、內容發布過濾、訪問過濾等功能，將大多數網民能接觸到嘅信息控制喺一個較嚴格嘅水平上。對呢啲審查技術嘅反審查技術參見突破網絡審查。
各種技術手段如下：
國家入口網關嘅IP封鎖
主幹路由器關鍵字過濾阻斷
域名劫持
(以上三類參見防火長城)
內容發布過濾
呢啲係一種預審行為嘅技術，即係過濾詞，例如論壇、聊天室、QQ、TOM-SKYPE等嘅網站或軟件對關鍵字進行預先過濾、延后發布、警告等。
客戶端訪問過濾
「網吧安全管理軟件」之類嘅軟件能過濾50多萬帶有色情同埋認為含有違法嘅內容而被禁止訪問嘅網站等等。
喺商業機構出現嘅政治審查
中國政府採用思科、北方電訊、Sun、3COM同微軟等西方大公司提供嘅技術來封鎖網絡，並命令網絡公司幫助政府過濾「敏感」言論。
微軟喺中國嘅MSN博客空間設置咗過濾器，Google喺其新聞頻道嘅中國大陸版上拿掉咗被中國政府封閉網站內容嘅存檔，Google喺2006年1月推出咗 Google.cn ，任何有違背中國政府嘅內容都被過濾。雅虎中國更被指幫助中國當局調查網上異見人士。
除此之外，亦有唔少公司主動配合。
喺2021年3月，BBC中文網亦訪問咗一個曾經喺微博做過內容審查工作嘅人，佢話自己感覺其實唔係咁好，但入面好多人都只係搵飯食冇乜感覺。呢啲人做審查唔需要乜嘢培訓或者指導手冊，因為喺中國長大嘅人都會明白乜嘢為之中國版政治正確，有時上層亦會指明一啲關鍵字要刪除或者唔可以出街。
另一個例子係字節跳動旗下嘅TikTok，佢哋嘅內容管理員，名義上係進行內容優化，其實已經係將政治審查放咗落去流程入面。
中國網絡審查目標嘅現實局限
有意見認為，中國網絡審查中嘅有下邊呢啲嘅難點：
租用國外伺服器，無法直接查封查辦。
境外伺服器租用費用低廉，而且IP技術複雜，譬如動態網採用「動態IP」技術。而家網監對於這類網站只能用防火長城封網站域名同逮捕人喺境內嘅站長，對於身喺境外嘅站長無可奈何，亦有認為中共實施咗其它手段。
目前針對IP技術複雜：主要採取會員門戶網站封堵形式，推廣終端過濾軟件。
「封網經費」遭貪污，封網工作滯後。
「封網經費」從中央到地方嘅落實工作，出現咗「層層剝削」嘅貪污腐敗情況，經費喺中央落來到地方經過幾個局基本上無幾多錢能夠到地方「基層」嘅網監手裏頭，造成咗基層真正管網監嘅監察人員能動性降低，監察效率降低。
網監人手不足，一個人管上千人上網。
一般一個地方當網監嘅只有上百人，無法對大量嘅上網人群嘅監察做到全面審查，會出現一個人管上千人嘅情況，噉樣難免會有網友成功瀏覽還沒被屏蔽嘅網站而不被網絡監察人員審查。
對加密內容無能為力
https加密技術瀏覽網頁：對加密算法嘅支持，實現咗用戶瀏覽網頁嘅加密。GFW對噉樣嘅對策係實行https證書過濾，不過只對少數網站實行，包括維基百科。
即時通訊/聊天軟件：Skype官方國際版，呢個軟件嘅特色就係「文字聊天內容加密」，網監無辦法直接監察用戶聊天內容。MSN、QQ等不加密通訊嘅即時通訊軟件皆喺網監人員直接審查之下。
中國互聯網協會通過對視頻聊天網站、即時通訊工具夜查與監控，顯示有大量違法內容嘅有「碧聊」、「好聊」、「E話通」、「Vagaa哇嘎嘎」與「PP點點通」等。呢啲被點名嘅軟件目前已經或曾經連接困難、無法使用。
非常規審查難度大，破網軟件嘅廣泛傳播。
計算機網絡安全中加密技術被破網組織應用於其開發嘅軟件上，造成咗網監不解密就無法直接審查用戶瀏覽內容嘅困難。
電子郵件審查：主要係依賴防火長城嘅關鍵字封鎖，但因為破網組織發送郵件時將「敏感文字」拆開或加入標點符號，所以重係有大量破網組織嘅垃圾郵件發送到網友郵箱中嘅。
各類破網軟件喺網友間廣泛傳播：譬如無界瀏覽同自由門，造成網監無法咗解使用破網軟件用戶喺瀏覽什么內容，網監對此沒有太多辦法，只係由技術人員喺每年嘅六四事件紀念期間加大對破網軟件封鎖嘅力度，而極景公司對呢件事嘅回應係「無界瀏覽從來未被真正封住過」。
中國網絡審查嘅特點
與其他國家嘅互聯網審查相比，中國嘅網絡審查有四個突出嘅特點：
預先審查
其他國家進行嘅網絡審查，多數通過法律方式進行，即指控信息提供者違反某一法律，然後依法加以關閉。這樣，對於不受管轄嘅其他國家嘅網站，網絡審查基本上無能為力。同大多數國家不同，中國嘅網絡審查意喺防止違規信息流入用戶終端，噉雖然不能強制其他國家網站關閉，但依然可以起到作用。
模糊嘅標准
中國網絡審查所使用嘅標准係相當模糊嘅，表現喺違法嘅標准難以把握。比如到咩程度就會「危害國家統一、主權同領土完整嘅」，咩程度又會「擾亂社會秩序」，咩程度又會「破壞社會穩定」，法規上均沒有明文規定。
作為一名國內嘅網絡使用者，很難自我審查有關嘅網絡內容係唔係為「有害信息」、討論嘅內容係唔係會被有關部門認定為「國家機密」、向唔知道嘅多數人表達自己嘅主張係唔係就會構成「煽動行為」。
亦好難預測某一個網站會唔會喺某一天被列入封鎖范圍。如果被列入咗，亦好難知道確實嘅原因。除咗少數特殊嘅例子，似乎很少有被封鎖網站解封嘅例子。當然，這種模糊性亦係相對嘅，對於若干敏感話題，幾乎可以肯定，只要網站涉及咗這方面嘅內容並達到咗一定嘅人氣，就會好快被封。
程序不透明同缺少救濟性
中國嘅相當多嘅網站由於受網絡審查被關閉或刪除內容，其中部分網站所有者有异議，但難以尋求複議同訴訟嘅途徑。由於監管喺程序上缺少明確嘅界定，邊個實施處罰、被處罰違反乜嘢法律、依據乜嘢進行處罰都難以明確指認。呢種情況喺一啲學術、法律、維權網站上特別突出。
對政治言論較嚴格嘅限制
對於涉及到有關批評中國共產黨一黨執政嘅弊端，其他意識形態嘅宣傳，中共高層領導人犯錯誤嘅內容會予以一尐限制，呢種限制體現喺推行敏感詞匯過濾系統同由中共各級黨委宣傳部具體監督及執行嘅涉及政治內容嘅審核制度。各個網站會採用或接受程度唔同嘅政治敏感詞過濾，過濾嘅結果係任何出現涉及敏感詞彙嘅言論唔可以喺網上發表或被替換發表，個人電子郵件或即時消息會被阻擋或刪除——亦包括一些同政治無關嘅內容。
根據美國哈佛大學法學院《2004－2005年中國互聯網過濾報告》，喺大陸，無法登錄嘅色情網站只係佔10%左右，亦即係話，90%嘅色情網站可以登錄，但係要登錄寫上疆獨、藏獨、六四等政治性網站就難過登天。
哈佛大學教授等人嘅研究表明，喺中國內地，實際上網民可以好刻薄噉鬧政府、政策同領導人而唔被審查，但係如果有關言論明顯有可能引起真實世界嘅群體事件，或者同經已發生嘅真實世界群體事件有關，噉無論事件本身性質係點，通常都會被清除。例外係，直接講審查人嘅，一般會刪嗮。
網絡審查嘅多方立場及觀點
中國政府嘅立場
中國政府認為由於網絡信息質量同真實性參差不齊，比如反社會主義意識形態、被認為係帶有敵意而建立嘅，具有煽動、顛覆社會主義意識形態嘅內容，喺人民嘅辨別能力唔強嘅情況下，容易受到佢影響同蠱惑；被認為容易腐蝕少年兒童心智嘅色情內容；被認為傳播邪教嘅內容。所以有必要對佢進行管理。中國政府處理呢種問題嘅主要手段係封鎖對呢啲網站嘅訪問。中華人民共和國外交部發言人話，經過外交部嘅調查，呢啲被封鎖嘅網站內容都係唔合法同唔健康嘅，所以封鎖。香港南華早報曾經引用國安部官員嘅話，政府認為：爭取解除網絡封鎖嘅努力係「外國敵對勢力通過互聯網顛覆中國共產黨嘅陰謀。」通常噉樣嘅網站都會涉及六四事件、法輪功、色情、暴力等，以及台灣獨立問題同埋西藏、新疆獨立問題等等。對於各界人士嘅諸多指責，政府辯解話由於中國人口眾多，喺統一管制方面有一定嘅困難，只可以用一啲被指矯枉過正嘅方法來對付網絡犯罪。
2006年10月25號，前當時新聞辦公室主任蔡武喺美國華盛頓發表「中國係自由、民主、法治國家，亦係全世界互聯網最自由嘅國家」等爭議性言論，相對佢嘅官員身分，引起多年來各界人士、諸多官員、媒體同民眾嘅熱議同埋批評到而家都未平息。
反對者嘅觀點
喺中國國內外，好多人認為呢啲措施太嚴厲，阻礙咗信息嘅自由流動，侵犯咗公民嘅言論、通信、知情權利，限制咗因特網本應具有嘅言論自由同民主精神，噉嘅做法會影響中國嘅互聯網發展，不利嗰啲發表獨立見解同思想嘅網站，同時呢啲做法亦迫使一些打「擦邊球」嘅網站只能通過外逃嘅方式來獲得生存空間。有人引用《世界人權宣言》 同《公民權利同政治權利國際公約》來維護網上發表文章嘅權利。
同時反對者認為，審查手段會造成災難，比如喺SARS事件初期，政府喺網絡上嚴格禁止疫情嘅發布與討論，導致疫情嘅進一步擴大同產生更多嘅傷亡。
不少法規招致批評與反對，公安部33號令第五條認為「通過互聯網……閱讀……不法……內容」為非法，由此導致兩名瀏覽黃色網站嘅人員被公安部門抓捕同處罰，這一事件引起激烈爭論，不少人認為其遠甚於清朝文字獄，建議對此規定進行違憲審查。
針對網吧嘅嚴格管理，許多人認為阻礙咗這一行業嘅發展同國人利用網絡嘅機會，特別係對於12點以后夜間停止營業同上網吧者必須出示身份證嘅規定，受到激烈爭議，認為噉同保護未成年人無必然因果。有言論認為一些部門為咗增加一些官方產品，例如軟件同防火用具嘅銷量而提高許可標准。規范化過程中數以萬計嘅網吧因此被關閉。
亦有意見認為，中國嘅網絡審查由於其標准嘅模糊性同預先審查，對網絡自由構成嘅威脅同其他國家實行嘅事後審查係有好大區別嘅。批評者嘅意見主要集中於預先審查，而唔係依法進行嘅對違法網站嘅懲罰同關閉行動。
其它人嘅觀點
網絡審查使互聯網內容喺一定程度上得到咗淨化，亦喺一定程度上避免咗未成年人沉迷網絡色情所造成嘅不良影響。雖然部分學術商業網站並未被封鎖，但係諸如CNN/BBC以及一啲被認為可能散布對中國中央政府不利觀點嘅新聞媒體網站無法被訪問同瀏覽亦產生咗爭議：喺呢個問題上有啲人認為，CNN/BBC等網站嘅言論有失公允，對中國嘅一些報道可能帶有偏見，係需要進行審查嘅；但亦有人認為，審查嘅同時對國人從其它觀點正常觀看新聞事件同埋相關評論造成咗極大嘅影響。
大多數中國公民認為，網絡審查係妨害個人自由嘅，係對個人人權嘅極大侵犯，但由於大陸學生習慣咗政府嘅高壓政策，喺普遍嘅、大量嘅大陸學生人群中對政治漠不關心，生活中極少有人談起政治，甚至大多數人連自己所在地嘅領導人都並唔係好清楚。所以好少有人能注意到呢種網絡審查。至於色情網站，目前測試結果係國外大多數嘅情色網站都係可以訪問嘅，被封查嘅只係政治站點。而且國內情色內容嘅主要傳播途徑係各類P2P軟件，你幾乎可以喺上面搜索到所有國外黃色網站需要付費下載嘅內容，而且呢度並唔禁止未成年人下載。由於大多數中國地區網絡對流量並未限制，所以BT等下載方式極其普遍，這喺一定程度上亦促進咗黃色內容嘅普及。
一些人認為由於各類破網軟件嘅流行，中國大陸政府一貫嘅官僚低效嘅作風亦喺一定程度上使所謂嘅網絡審查失去意義。有人認為，連網警自己都可能唔會相信呢啲審查真係有用，呢啲只係一個程序嗟。但亦有相當多嘅人認為中國政府喺嚴厲執行網絡審查，呢類審查嘅目的在於阻止大多數網民接觸當局認定唔合適嘅信息。
雙重標準嘅觀點
值得注意嘅係，一些批評者一方面批評中國執法機關嘅網絡審查，另一方面又責怪中國未對批評者反對嘅內容進行審查。例如，美國前駐華大使批評話，中國應該對網絡簽名反對日本加入安理會常任理事國嘅行為進行審查，佢甚至要求封鎖嗰啲網站。佢批評講，中國允許網絡簽名反日入常嘅網站運行同咁多人反日係具有諷刺嘅同可恥嘅。有人據此認為，部分批評者嘅觀點係自我矛盾嘅，佢哋採用雙重標準。對嗰啲他們支持嘅內容，如對自己或自己所支持嘅組織不利嘅，他們批評審查；對嗰啲他們反對嘅內容，如某政府迫害或鎮壓對其喺網絡中有異見人士嘅行為，佢哋就又批評唔審查。因此，呢類持有雙重標准嘅人嘅出發點值得懷疑，究竟係真係為咗網絡自由，定係別有目嘅。
但亦有人認為，這種雙重標準嘅指責係移的就矢，他們既無證明支持同反對審查嘅係同一人或組織，亦無證明支持同反對嘅係同一審查行為。亦有人認為，即使能證明這兩點，亦可提出如下辯護：如果認可咗目前無可能很快改變嘅審查嘅現實，噉由於審查本身表達咗審查者嘅觀點，就可以根據審查嘅尺度對此加以批評，跟住要求佢進行調整，但呢個同喺根本上反對審查嘅立場並唔沖突。簡而言之，呢種觀點就係：最好乜嘢網站都唔封，要封就應該對未被封而會影響外交關係嘅網站承擔起相應嘅責任，而唔係以「純粹民意唔代表政府立場」來推卸。
網絡審查嘅一啲個案及影響
中國政府對網絡內容進行審查係基於中國社會制度嘅特殊性，部分民眾對此持支持態度，同時亦有持相反意見嘅人士。喺執政黨觀點同部分民眾看來，基於維護社會政治穩定及政治不被外國各方唔同勢力影響嘅考慮，中國實行呢套制度係有一定必要性嘅，但係亦產生咗一定消極影響。喺追求言論自由嘅國內外民眾看來，由於中國係世界上僅存嘅幾個實行社會主義及一黨專政制度嘅國家，網絡審查係有意識嘅政治操縱。
對言論嘅審查及影響
北京制定咗一套要求網絡出版商自我審查嘅規定，違反規定嘅懲罰可能係關閉網站。與此同時，一些跨國公司、政府部門、大學同其它組織簽署咗由中國互聯網協會起草嘅《中國互聯網行業自律公約》。簽署者同意禁止「制作、發布或傳播危害國家安全同危害社會穩定嘅有害信息」。好多公司嘅搜尋器可以有效過濾含有「人權」、「法輪功」同「1989天安門」等通常被北京認為具有違法內容嘅大部分網站。
對司法嘅影響
多人因喺網上發表傳播反對批判政府嘅文章、信息而被控煽動顛覆國家政權罪並逮捕。但相當多人認為煽動顛覆罪范圍過大、無煽動對象亦能入罪、相關行為如顛覆批評標准模糊、缺少司法解釋、給予政府空間過大。2001年有多人發表網絡言論因這一罪名而被逮捕，就此多位學者同律師上書人大要求限制或取消這一罪名，喺2003年，多名學者同法律人士簽名要求人大就這一罪名進行司法解釋。
對公民喺網絡上工作學習交流嘅影響
關鍵字過濾，為國內嘅相當多嘅科研人員，大學師生嘅正常科研工作帶來咗好大嘅影響，正常嘅關鍵詞搜索可能被重置，並喺隨後嘅幾分鐘內相關網站被封之後冇辦法再次瀏覽到。呢啲影響被認為給經常需要到國外技術網站、搜索引擎網站、數據庫網站搜索信息嘅國內科技人員帶來咗相當大嘅困擾。為咗避免過濾系統嘅干擾，啲人諗出咗一啲對策，比如拆字法，同音異型字替代法，符號插入法等等，形成咗中國網絡上特有嘅人文景觀。
對往返深港學童嘅影響
由於中國大陸當局封鎖連往香港嘅網站連線，對不少往返深港兩地嘅學童影響好大。佢哋喺使用深圳屋企度嘅網絡連線時，唔單只有好多網站都被屏障咗，就連學校嘅內聯網站亦喺屏障之列。由於現時香港大多數學校都要求學生登入各個網上學習平台去完成課業，呢啲屏障措施對學生嘅學習造成打擊。而學校方面，為咗適應這差異，亦要調配額外資源，讓學生喺離開學校返回內地嘅家前，能夠喺學校先行完成所有網上課業。
對於較高年級嘅學生，由於佢哋喺內地嘅連線所能夠搜尋到嘅內容比喺香港生活嘅學生為少，這亦影響到佢哋喺功課方面嘅質素：一方面佢哋嘅作業缺乏多方面嘅觀點；另一方面，內地網站嘅抄襲風氣熾烈，亦間接對學生嘅資訊素養造成不良嘅影響。
對香港地區嘅影響
因為中國大陸網絡審查嘅模糊性，中央政府對網路資訊嘅管制，被懷疑好多時候所產生嘅影響唔只對內地有效，而係不時都會影響到其他地區。例如：2005年1月22號凌晨，喺香港嘅不同網路都不約而同嘅不能存取《大紀元時報》，而佢嘅IP位址就被挾持同重定向到其他唔相關嘅網站度，呢件事被好多香港居民認為同中央政府嘅審查有直接關係。
此外，中央方面過去曾多次為咗防止內地網民前往香港BBS或網站，從而獲得香港實況或海外事件非官方版本，曾經多次喺有爭議事件發生時期(主要以香港政治事件，如香港七一遊行；或國際事件中情況與中央政府所述口徑不一，如中美軍機相撞；或盛傳國內政治情況有變時)。以香港著名嘅BBS香港網站為例，有多方消息確稱於多次不同時期，由中國官方或所屬機構發出而對其伺服器及 DNS Server 進行攻擊，使內地、香港或海外嘅用戶都無法通過正常途徑連往該站。並且即使站長多次改變使用嘅線路，亦未能改善被攻擊嘅情況。部分與中央立場有異嘅香港政黨網站或中立嘅論政、新聞網站亦有相同情況。另外，喺香港亦有時無法連上 www.google.com；反而 www.google.com.hk 任何時候都可以連上。噉亦被認為與中央政府封禁與 google 協議有關，干擾咗 google.com 喺香港嘅連結。
被管制或限制嘅網站
中國嚴格限制國內一些影響穩定嘅學術、思想、維權網站，部分國內公網BBS與學術思想維權網站被關閉或限制功能，例如：2000年3月31號中國政府關閉由黃琦創辦嘅大陸網站；關閉《公民維權網》《憲政論衡》等網站；中國大陸部分高校 BBS 只對校內 IP 開放。中國亦限制咗一些有明顯過激行為嘅網站嘅活動。例如關閉咗部分激進反日網站、一些有嚴重排外傾向嘅網站、曾經喺1999年發動網民攻擊美國網站嘅中國黑客聯盟同中國紅客聯盟等。
國內好多色情嘅論壇或網站亦被取締或者被封鎖，部分人士認為佢審查力度遠不如政治網站。
所有境外嘅民運及法輪功網站、台灣嘅大多數政府網站論壇同埋部分境外宗教網站被封鎖。對產生重大影響嘅國外內容發布網站，亦成日被封鎖，或者限制同中國網絡審查有衝突嘅部份功能。例如搜索引擎 Google 喺2002年曾經一度被封鎖長達 10 日，至今部分功能如網頁快照被限制。
所有網站都受到關鍵詞過濾嘅影響，出現有時候無法訪問。呢啲過濾係雙向嘅，亦即係話，國內含有關鍵詞嘅網站喺國外訪問唔到，國外含有關鍵詞嘅網站喺國內一樣訪問唔到。
中國大陸被限制與關閉嘅嘅網站
參見：中華人民共和國被限制與關閉嘅網站列表
有較大影響嘅被關閉網站：
《天網尋人》同埋佢嘅走向論壇；
北京大學一塌糊塗BBS；
燕南網及其BBS喺2005年9月30號關閉；
世紀中國及其所屬嘅BBS；
思想嘅境界
學而思BBS
憲政論衡
公民維權網
「觀點」論壇
中國工人網、工農兵BBS、共產黨人網，這三個左派網站喺2006年兩會前被北京市新聞辦公室網絡宣傳管理處關閉，理由係資金不足。
進行限制嘅網站：
清華大學水木清華BBS；
南京大學南大小百合BBS；
被限制國外網站
參見防火長城相關章節
大多數國外政治類網站都被封鎖或干擾，引人關注嘅有：
六四天網，呢個係中國大陸首家綜合性人權組織中國天網人權事務中心官方網站。
中國數字時代，呢個係伯克萊大學新聞學院關於中國新聞嘅集成網站。
維基媒體嘅所有語言同所有項目網站。參見中國大陸封鎖維基媒體事件。
Google嘅部分功能；Google嘅Blogspot域名。；Google收錄嘅位於Usenet上嘅部分新聞組；網頁快照功能；
BBC中文網；美國之音；德國之聲中文版喺部分地區不能訪問；自由亞洲電台；聯合新聞網；中時電子報；
Flickr 可以登錄，但登錄後睇唔到相，據稱係由於防火牆過濾咗 Flickr 圖片顯示嘅域名 farm1.static.flickr.com 同 farm2.static.flickr.com。封禁原因目前不明，有網友猜測為成都晚報六四廣告事件同廈門PX項目游行事件所致。
因中國網絡審查被捕同判刑公民
据法國嘅無國界記者(Reporters Without Borders)組織稱，因從事互聯網活動而被監禁嘅中國人目前已經從2001年時嘅3人躍升至咗2007年嘅65人。下面係部分因網絡言論被監禁嘅公民：
2001年以及以前
林海 1998年被捕，以「煽動他人顛覆國家」罪名入獄兩年。
黃琦 2000年6月3號被捕，判處有期徒刑5年。
蔣世華 2000年8月16號，以「危害國家安全罪」被拘捕。2000年12月，以「煽動顛覆國家政權」罪被判處有期徒刑2年。
綦彥臣 2000年9月被判「顛覆顛覆國家政權」罪，判入獄四年。
2002年
劉荻 2002年11月9號以涉嫌參加「非法組織」被捕及超期羈押，2003年11月28號出獄、免被起訴
吳一然 2002年11月9號以涉嫌參加「非法組織」被捕及超期羈押，2003年11月28號出獄、免被起訴
李毅斌 2002年11月9號以涉嫌參加「非法組織」被捕及超期羈押，2003年11月28號出獄、免被起訴
歐陽懿自2002年12月拘留
2003年
陶海東 2003年1月「煽動顛覆國家政權」七年有期徒刑。
蔡陸軍 2003年3月3號被「批捕」，後嚟用涉嫌煽動顛覆國家政權罪起訴，判刑三年。
羅永忠 2003年10月因煽動顛覆國家政權罪被判處有期徒刑三年。
杜導斌 2003年10月29號被拘留，煽動顛覆罪被判四年，緩期執行。
羅長福 2003年3月13號，因網上呼籲釋放劉荻以「煽動顛覆國家政權罪」被捕，11月被判三年。
顏均 2003年12月8號煽動顛覆判處兩年徒刑。
李志 2003年12月10號顛覆罪判處八年徒刑。
王小寧 2002年9月1號因涉嫌「煽動顛覆國家政權」，被北京市國家安全局刑事拘留，2002年9月30號被逮捕。2003年9月12號，以「煽動顛覆國家政權罪」 判處王小寧有期徒刑10年，剝奪政治權利兩年。
2004年
馬亞蓮 2004年3月16號被上海警察處以勞動教養一年半。
趙岩 2004年9月17號被中國國安局以泄露國家機密罪逮捕，至2005年12月未判決，重關押緊。
鄭貽春 2004年12月3號被捕。2005年9月22號以"煽動顛覆國家政權罪"，判處有期徒刑7年，剝奪政治權利3年。
師濤 2004年11月24號被捕，最后以"非法向境外提供國家機密"罪判處10年有期徒刑。
2005年
張林 2005年7月28號判決有期徒刑5年。
李建平 2005年5月26號被拘留，6月30號以「涉嫌誹謗」為由被批捕，後更改為「涉嫌煽動顛覆國家政權罪」。
許萬平 2005年4月30號被刑事拘留，2005年12月21號因顛覆國家政權罪，判處有期徒刑十二年，剝奪政治權利四年。
任自元2005年5月10號喺江蘇省南通市被拘留，2005年6月17號以涉嫌顛覆國家政權罪逮捕。2006年3月17號以顛覆國家政權罪被判處有期徒刑10年，剝奪政治權利三年。
李元龍因涉嫌煽動顛覆國家政權罪於2005年9月9號被貴州省國家安全廳刑事拘留，2005年9月23號被貴州省國家安全廳監視居住，2005年9月28號經貴州省人民檢察院決定批捕，2006年7月13號被當地法院判處有期徒刑兩年。
2006年
5月12號河北維權人士郭起真被警方逮捕，8月底以喺網站發表文章涉嫌「煽動顛覆國家政權」正式起訴。
8月11號，昝愛宗因網上發文關注蕭山事件，被杭州當地公安以「散布謠言」行政拘留7日。
10月25號，李建平被山東省淄博市法院以「煽動顛覆國家政權」罪名判刑3年。
8月15號，高智晟被秘密拘捕，9月21號，以「煽動顛覆國家政權罪」被正式拘捕。12月21號，北京市第一中級人民法院以煽動顛覆國家政權罪判處高智晟有期徒刑三年、緩刑五年。
9月6號，張建紅被「煽動顛覆國家政權」罪刑事拘留，2007年1月12號不公開審理，一審判處六年徒刑。
網絡內容審查 言論自由 新聞自由
中國網絡實名制 防火長城 防火長城關鍵字一覽 金盾工程 公共信息網絡安全監察 突破網絡審查
網絡警察 網絡評論員 網絡特務
中華人民共和國人權
中華人民共和國查禁出版物一覽
中華人民共和國查禁電影電視一覽
中華人民共和國對外黑客攻擊
中華人民共和國對外宣傳
中國互聯網管理法律法規一覽
全國人大常委會關於維護互聯網安全的決定
中國網絡管理現狀調查
北京市新聞出版局：我市互聯網出版監管系統硬件設備部署完畢 監管能力和信息化水平大幅提高、北京市新聞出版局北京互聯網出版監管系統政府採購項目公開招標
誰失去了中國的互聯網？
言論自由與中國互聯網網絡自由同盟
中共網絡封鎖技術漫談
范傑臣《從多國網路內容管制政策談台灣網路規範努力方向》·摘要…全文
方漢奇專論：法輪功與互聯網
網站被封了怎么辦？
突破封鎖Yahoo!Messenger
中共：我們真的沒有檢查網路啦
互聯網審查
類:中華人民共和國 |
屌你老母 | 屌你老母係句廣東話粗口，字面解係「我同你阿媽扑嘢」，實際用嚟空泛咒罵。
鬧人喺中國各方算係種共同文化，魯迅就話如果代表中國嘅花牡丹叫做國花，咁鬧人法就係中國「國罵」。
旁白話指話某某「屌人老母」，多數係代表某人用「屌你老母」呢句嘢鬧人。
好耐之前，流行嘅版本係屌那媽，往往俗寫作丢那媽，當中「那」係「你啊」嘅連音。
其他話
喺第啲話入面，有對等粗口，例如普通話就叫「肏你媽」、「他媽的」、「幹你娘」，喺網絡上便隱晦啲會寫成「草泥馬」。閩南話就話「駛恁娘」、「姦恁娘」、「姦恁娘膣屄」、「幹恁娘老膣屄」。除咗「幹」同「屌」，其他形容重有「肏」、「尻」、「日」、「直」、「弄」。
意思種類
鬧人老母分三種，一種係無意義嘅粗口，純粹只係自己發洩情緒，甚至係口頭禪，叫做「穢語」，另一種就用嚟鬧人，比較具攻擊性，叫做「詈語」。
文化意義
屌你老母屬於同性有關嘅粗口，呢個類別，係基於男尊女卑嘅觀念而嚟嘅。中國文化傳統以來，提及對象家人嘅惡言，就只有「屌」人老母，咒人絶後，或者鬧人全家，好少單單數人老豆。有人認為其中一個原因，係由於中國儒家文化重視「宗」，如果某人唔係由已結婚夫婦生出嚟嘅，就無名份，地位會低啲，俾人叫雜種或者野種。若然阿甲「屌」阿乙老母，而阿甲又唔係阿乙老頭，即係話阿乙係雜種，低等人。另一個講法又係同儒家文化有關，儒家觀念入面好重視「孝」，而鬧人老母就觸犯對方重視嘅「孝」，同時又貶低對方老豆，令對方受到極大侮辱。不過近年好多人都認為噉樣屌人老母係屬於一種性語言暴力，所以都唔係好鼓勵。「屌你老母」一早已成諺語，啲人講呢句，又或者係佢嘅變種版本時，腦海唔會浮現任何字面意思。
變種
本罵辭變種無數，將原版委婉化或者激烈化，譬如「delay no more、「佢老母」、「老味」、「老頭」、「你老板」、「老母臭屄」、「頂你個肺、「問候人哋阿媽」( 咒罵人哋阿媽)……
軼事
民間傳說，明朝將軍袁崇煥帶兵打仗時，會用口頭禪「掉哪媽！頂硬上！」激勵士氣。喺東莞石碣鎮水南村袁崇煥紀念園，入面一個袁公嘅雕像個基座道，以前刻咗呢句嘢，配上英文翻譯「FUCK HIS MOM! HIT THE HARD!」；後來鏟走咗，引來爭議。趙冰嘅考證話以上搞錯咗，而其頭三字之正確寫法為「屌那馬 」，當中嘅「馬」指當朝奸臣馬士英。
廣東話粗口 |
鹼金屬 | 鹼金屬係元素週期表嘅第一組，即係最外邊嘅電子殼只有一粒電子，全部都係金屬。
由於最外邊嘅電子殼只有一粒電子，呢粒電子好唔穩定，容易甩出去，做成正離子。所以鹼金屬係最容易發生化學反應嘅組別。因為咁，鹼金屬放響水度會有激嘅反應，會好快取代水分子裏面，其中一粒氫原子，令到水變成鹼性，所以叫佢做鹼金屬。 |
首都 | 首都，或者首府，一般係一國或者一地政治上最重要嘅城市。亦都係政府機關、政府首長、立法機關等等嘅所在地，唔少國家都有法律訂明首都喺邊。一國之下，一級或下級行政區嘅中心，按國嘅性質唔同，都會有唔同稱呼。響聯邦制下，各邦嘅政治中心都可以叫做首都。響一元國，就可能叫行政中心，或者依照唔同嘅行政區名而叫州府、省會、道廳等等。
響現代中國，會叫一國之首做首都，而一地之首做首府。但係外文就未必會分「首都」同「首府」咁細。
特殊情況
一個國家可以根據個別嘅國情有多過一個法定或者事實上嘅首都，例如：
南非憲法規定有三個首都：行政首都比勒陀利亞，立法首都開普敦，同司法首都布隆方丹。
德國以前嘅首都係波恩、宜家嘅首都係柏林，但係最高法院分別設喺卡斯魯亞同萊比錫。
法定同事實上嘅首都可能唔同，例如：
二戰期間，法國淪陷之後，自由法國運動依然主張巴黎係法國首都，但係運動嘅總部就喺英國倫敦，而維希政府嘅首都就設喺維希。
法定首都可以唔係政府所在地，例如：
荷蘭嘅法定首都係阿姆斯特丹，但係中央政府所在地係海牙。
一個國家嘅法定首都可能會唔被其他國家承認，例如：
以色列嘅法定首都係耶路撒冷，但係聯合國決議要求會員國唔承認耶路撒冷係以色列首都，所以絕大部分同以色列建交嘅聯合國成員國都將大使館設喺特拉維夫。
有時首都議題比較尷尬敏感，噉事實上嘅首都喺官方定調中無首都嘅正式名份，例如：
中華民國所有中央機構目前都設喺臺北，所以西方嘅地圖會將臺北標做中華民國事實上嘅首都。但由於臺灣政治嘅因素，現時官方對臺北嘅定義係「中央政府所在地」，對於臺北係咪正式首都唔表態。 |
天主敎 | 天主敎，又叫做公教，係基督宗教嘅一支，通常指羅馬天主敎。Catholic呢個字嘅字根 catholic來自希臘文 ，意思係 ｢普世｣。所有天主教會都同羅馬天主敎會共融，但係只係羅馬天主敎用拉丁禮。
基督新教成形之後，天主教又叫基督舊教。
名
天主教呢個名係自從明朝開始用，而家已經成為普遍嘅中文代詞。喺基督宗教咁多個教會當中，羅馬天主教嘅信眾最多，全世界大概有11.3億，佔世界總人口 17%。
｢公教會｣ 嘅 ｢公｣ 原文起源於拉丁文嘅 ，意思係 ｢普遍嘅｣，翻譯成為中文 ｢公｣ 係取自 ｢天下為公｣ 嘅 ｢公｣，因為天主教徒認為佢哋嘅教會係開放俾全部人嘅，而唔係特定個種族、階級，或者特定宗派嘅。
｢Catholicus｣ 呢個字喺教會分裂前已經出現，例如喺宗徒信經有 ｢聖而公教會｣，尼西亞信經嘅尾二嗰句亦都有講 ｢唯一、至聖、至公、從宗徒傳下來的教會｣。呢個用法喺英文寫 catholic，中文通常寫 ｢大公｣ 或者 ｢普世｣。
羅馬天主教會
五世紀古羅馬東、西分裂以後，東羅馬帝國奉君士坦丁堡牧首為正宗，並演變成日後嘅東正教；而原首都羅馬保留的教廷，就成為咗分裂後西羅馬帝國嘅正宗，呢度就係 ｢羅馬天主教會｣ 呢個名嘅源由。
基督教 |
天主教會 | 天主教會，又叫羅馬天主敎，簡稱天主敎，或者叫公教，係世界上最大嘅基督敎會。根據敎會統計年報，2004年有 1,098,366,000 信眾，而聯合國報稱嗰年世界人口有 6,388,500,000。羅馬天主敎個阿頭係教宗，即係羅馬主教，家下係敎宗方濟。
敎會界定自己係承繼伯多祿嘅天主敎會，係耶穌基督拯救世人嘅唯一、神聖、普世同使徒嘅敎會。
羅馬天主教自信係源自耶穌基督嘅正宗，論據來自瑪竇福音第十六章18節，耶穌同伯多祿講：｢你是伯多祿，我要將我的教會建立在這磐石上。｣ 伯多祿喺瑪竇福音嘅名，喺巴勒斯坦嘅亞拉美文係「刻法」，喺亞拉美文正係「磐石」嘅意思，所以佢哋相信伯多祿係羅馬第一位主教，一直承傳到而家。而伯多祿啲繼承者，就係俾人叫做教宗嘅人，係全球天主教嘅最高領袖。
羅馬天主教會嘅統治範圍曾經俾人叫做教宗國，直到而家，教宗依然係梵蒂岡嘅元首。 |
糖 | 糖係甜味嘅嘢食，亦係調味品，化學成份係醣，諸如葡萄醣、菓醣、蔗醣等。
一般聯想起糖，就係蔗汁提煉出蔗糖，但亦有其他如蜜糖等等。
史
遠古人最已知蜜、生果、稻米等，係有甜味。最早嘅糖，係飴糖，卽麥芽糖，由米同麥芽而成。所以糖字跟米部，亦有其源。
文
糖係文獻中，亦寫餹。
糖 (零食)
代糖
糖精
糖水 |
葡萄牙 | 葡萄牙，又叫葡國，官方名葡萄牙共和國，係南歐國家。佢響伊比利亞半島西邊，響歐陸來講係最西面嘅。葡國本土隔籬係西班牙，西面就係大西洋。葡萄牙嘅歷史長久，不過國家畀羅馬天主敎敎宗承認係一國嗰時就要等到1143年10月5號。
舊陣時喺澳門香港等地，西洋專指葡萄牙，西洋人指葡萄牙人。
史
葡萄牙早喺幾千年前就有人定居。1139年就建立咗個葡萄牙王國，行君主制度。
15世紀，係葡萄牙人最威水嘅時候。佢哋不斷向外擴張，不停咁做船去海上探險。就係咁葡萄牙喺海外攞咗好多資源返嚟，經濟一度去到頂點。
隨住英國、荷蘭同西班牙相繼崛起，葡萄牙喺16世紀就開始衰落。葡萄牙成日同佢哋打仗，打到咩都冇晒。
1910年10月5號，葡萄牙共和黨發動十月初五革命，葡萄牙王國結束，曼紐二世走佬去直布羅陀，正式行共和制度，葡萄牙第一共和國成立。
但係，葡萄牙第一共和國嘅政局動盪、貪污腐敗，成日換總統、總理，結果响1926年5月28號，卡爾莫納元帥率領葡萄牙軍人發動五二八政變，推翻咗歷時16年嘅葡萄牙第一共和國，建立咗國祚48年嘅葡萄牙第二共和國，1933年3月19號，總理薩拉查宣布葡萄牙社團主義憲法喺葡萄牙憲法全民公投獲得通過，訂立咗「新國家體制」，而薩拉查嘅獨裁政權一直延續41年，直到1974年4月25號嘅康乃馨革命先至結束，同年葡萄牙第三共和國成立，而葡萄牙喺非洲、東南亞嘅殖民地：安哥拉、聖多美和普林西比、畿內亞比紹、佛得角、莫桑比克同埋東帝汶亦喺1975年紛紛脫離葡萄牙嘅殖民統治。
地理
葡國本土嘅東面係西班牙，西面係大西洋。如果以航海嚟講，葡萄牙係由歐洲直接經大西洋美洲，好有優勢。佢響大西洋亦都有亞速爾羣島同馬德拉羣島。
葡萄牙北部係山地，中部沿海地區有好多漁村同度假勝地，而南部就係丘陵地帶。
經濟
葡萄牙嘅經濟向來都唔係好好。一般嚟講佢嘅農業重發達過製造業，工業產品雖然好多化工同石油，但最出名嘅係用水松木製造嘅軟木塞，即係酒樽蓋。十五世紀嗰陣葡萄牙有好多殖民地，好似巴西，掌握咗好多原料資源，不過而家大部份殖民地都獨立咗，所以葡萄牙已經冇呢方面優勢。
葡萄牙貨幣目前係用緊歐元，係歐元創始國成員之一。
Portugal | União Europeia，歐洲聯盟 |
北美洲 | 北美洲，全名北阿美利加洲，簡稱北美，係地球響西半球同北半球嘅一大洲。北邊係北冰洋，東邊係大西洋，南邊係加勒比海，而西邊係太平洋。而南美洲就響正佢東南面，佢個面積有24 480 000平方千米，佔地球表面面積4.8%。響2002年7月，人口估計有成514,000,000。以面積計，佢排第三，響亞洲同非洲之後。人口就排第四，響亞洲、非洲同歐洲之後。
北美洲 |
天氣 | 天氣係指大氣層發生嘅各種現象。通常來講，如果係唔特別講到明嘅話，「天氣」呢個詞係講緊地球上嘅天氣。
天氣係唔少社交場合打開話題嘅開場白，因為或多或少人人都識講。
天氣有時會叫天候或者天時，譬如「天候凍」或者「天時凍」即係天氣寒冷。 |
氣候 | 係指長時期嘅平均天氣，一般來講呢段時間有30年咁長。氣候亦都可以定義做天氣統計，預計日復日、年復年嘅變化。
基本概念
地球個大氣圈唔係靜止嘅，而佢嘅郁動支配咗天氣同氣候。嚟自太陽嘅能量將地表同上面嘅對流層入面嘅氣體加熱，空氣一受熱就會膨脹，跟手就因為密度下降而向上升，四周圍凍啲、密度高啲嘅氣體會過嚟填補，於是乎啲空氣就係噉郁嚟郁去－就係所謂嘅大氣環流。主要嘅大氣環流帶有緯度 30° 以下赤道地區嘅信風同緯度 30° 至 60° 之間嘅中緯度西風帶。呢啲環流令到地球嘅熱能重新分佈，仲產生咗各種嘅天氣現象同氣候條件。
大氣圈同水循環好有啦掕，而佢哋之間嘅互動亦都影響到天氣同氣候。由地表嗰度蒸發走嘅水蒸氣跟手就會俾大氣環流吹嚟吹去。如果大氣環境啱嘅話，又暖又濕立立嘅空氣會上升，跟住佢入面嘅水汽會凝結，形成降水跌返落地面。降水大部分都會通過河流系統流去啲低海拔嘅地區，通常會返去海或者聚集喺湖嗰度。呢種水循環係地球有得維持生命嘅主要原因之一。佢仲會侵蝕地表，令到地表喺長遠嚟睇會慢慢噉走樣。
地球各地嘅降水量因為大氣環流、地貌特徵、同埋氣溫差異等嘅因素所以好唔一致，由年年幾千毫米到一年唔夠一毫米嘅都有。
大氣圈喺各個緯度嘅分佈同厚度都唔同。噉都會左右到天氣同氣候。愈係喺高緯度嘅地區，太陽照落地面嘅角度就會愈細，於是喺嗰啲地區陽光要通過嘅大氣層就會厚啲，所以嗰啲地區冇噉好日頭，平均氣溫都會低啲。緯度每高 1 度，海平面嘅年平均氣溫就降低大約 0.4°C 。地球表面有得分做氣候大致相似嘅好多個緯度帶，由赤道到兩極跟次序係熱帶、亞熱帶、溫帶、同極地氣候。氣候分區亦都可以跟氣溫同降水量嘅異同嚟整，喺呢度常用嘅柯本氣候分類法將全球嘅氣候分做五大類：A類熱帶氣候、B類乾旱氣候、C類溫帶氣候、D類冷溫帶氣候、E類極地氣候、同高山氣候。
1913 年喺美國加利福尼亞州死亡谷國家公園嘅爐溪谷地測到嘅 56.7°C 係地球上目前測到嘅最高氣溫；1983 年喺南極洲沃斯托克站測到嘅 −89.2°C 係地球上有紀錄嘅最低氣溫之一，而遙感衛星曾經喺南極洲東部測到低到 −94.7°C 嘅溫度，係有紀錄而嚟嘅地球最低温。呢啲氣溫只不過係由廿世紀以嚟用現代儀器度到嘅，可能未完整體現到地球氣溫嘅範圍。
熱力學
複雜系統
自然規律
攷 |
地球 | 係太陽系入面嘅一粒行星。
佢距離太陽 1.5 億公里遠，係太陽系嘅行星入面第三近太陽嘅－排正喺水星同金星之後。佢嘅質量係 5.97 × 1024 公斤左右，半徑大約係 6371 公里，密度係每立方厘米 5.514 克。如果齋由大細嚟睇，佢喺太陽系嘅行星入面排第五，係太陽系嘅類地行星入面最大粒嘅；同時佢係太陽系入面密度最高嘅行星。同其他行星一樣，地球會自轉同公轉：佢大約每廿四個鐘頭會自轉一個圈，每 365.26 日會圍住太陽公轉一個圈。佢嘅自轉產生咗晝夜，而公轉就產生咗一年嘅四季。同時，地球有粒自然衛星－月球－圍住佢轉。
地球嘅表面有 71% 嘅面積俾水𢫏住－呢啲面積包括咗海、河、同埋湖呀噉，淨低嘅係由陸地板塊組成嘅各個大陸同埋島。兩極地區大部份地方長年俾冰覆蓋。地球嘅內部分做外地核同內地核兩層，前者由熔化咗嘅金屬組成，而後者由固體嘅金屬組成。喺地球嘅最外層，有一浸氣體包住－即係所謂嘅大氣層。大氣層嘅主要成分係氮同氧呢兩種元素。
地球係目前成個宇宙入面已知嘅行星當中唯一一個有生命存在嘅，而且佢仲係智人嘅屋企。佢喺大約 45 億 4 千萬年前形成，而月球就係喺之後嘅 1 千萬年開始圍住佢轉。地球形成咗 10 億年之後左右開始有生命體，而隨住生物嘅進化，佢今日已經住咗各種各樣嘅生物，有各種嘅動物同植物－即係有生物多樣性。
根據對化石同基因嘅研究，現代嘅人類喺大概 500 萬至 700 萬年之前出現，而且同現代嘅黑猩猩係近親。到咗廿一世紀初，地球上大約有 74 億人口。聯合國估話會愈嚟愈多。人類有得分做黃種人、白人、同埋黑人等多個人種，而呢柞人種入面又有啲亞種－例如係黃種人，就有得分做漢族同大和族等，而漢族仲有得細分類做包括粵人在內嘅各個民系－人類喺文化同血統上都好多樣化。
個名點嚟
地球喺英文當中係叫「Earth」或者「Globe」，前者又有「大地」、「泥土」等呢類嘅意思。「Earth」呢個字源自中古英文度「eorþe」、「erþe」、「erde」同「erthe」等嘅單詞，歷史仲有得追溯到上古英文入面嘅字「eorðe」。呢個字喺日耳曼語族各個語言入面都有同源詞。
除咗噉，喺英文當中有時會嗌地球做「Terra」。呢個字嚟自古羅馬嘅語言－拉丁文－入面嘅字「Terra」，呢個字係古羅馬神話入面嘅大地女神個名，後嚟引申咗做「大地」、「地球」等嘅意思。另外，現代英語度有時又會嗌地球做「Gaia」或者「Gaea」－呢兩個字嚟自希臘話入面嘅，亦即係希臘神話入面嘅大地女神蓋亞個名，好似「Terra」噉後嚟變咗做「大地」、「地球」呢類嘅意思。
喺唐話入面「地球」呢個詞最早出現喺大明嘅西學東漸時期，由意大利傳教士利瑪竇引入。喺打後少少嘅大清時期尾，西方嘅科學思想傳咗入大中華地區，令到唐人開始接受咗地圓說，並且開始用「地球」呢個詞嚟稱呼人類住緊嘅星球。呢兩個唐字喺每種唐話入面嘅讀音都唔同，而喺廣東話入面係讀做嘅。
物理同化學性質
形狀
地球大致上係呈橢球形－因為佢自轉嘅效應令到佢沿住貫穿兩極嘅地軸方向稍為扁咗，而赤道嗰頭就略為有啲。總體嚟講，地球嘅赤道半徑比起極半徑大咗 43 公里左右左右。 正因為噉，地球表面離地球嘅質心最遠嘅地方唔係海拔最高嘅珠穆朗瑪峰，而係喺赤道上面嘅厄瓜多爾嘅欽博拉索山嘅山峰。
地球化學成份
地球嘅質量大約係 5.97 × 1024 公斤，即係 5970 堯克。構成地球嘅化學元素主要有鐵、氧、矽、鎂、硫、鎳、鈣、同埋鋁。淨低嗰 1.2% 係其他微量元素，例如係鎢、金、汞、氟、硼、氙。因為地球有質量層化嘅現象，估計構成地核嘅主要化學元素係喺元素當中算比較重嘅鐵，而其他構成地核嘅元素包括有鎳同埋硫，同埋質量加埋少過 1% 嘅微量元素。構成地幔嘅主要礦物質就包括輝石同埋橄欖石等等。
至於地殼嘅化學成份，據研究，氧係地殼度最多嘅元素，佔咗 46% 。地殼嗰度有好多含氧嘅化合物，包括水、二氧化矽、硫酸鈣、碳酸鈣、同埋氧化鋁等，常見嘅構成地殼嘅岩石嘅化合物絕大部分都有氧嘅化合物。有啲岩石就係氟化物、硫化物、同氯化物，但係氟、硫、同氯喺任何地方嘅岩層入面嘅總含量通常遠遠低過 1%。而佔咗地殼淺表面 90% 以上體積嘅火成岩主要由二氧化矽同埋矽酸鹽構成。地球化學家 Frank Wigglesworth 基於 1672 個對各種岩石嘅分析計過數，推算 99.22% 嘅岩石係由下面個表列出嚟嘅氧化物構成。
內部構造
地球同其他石質行星一樣，內部可以根據物理或者化學上嘅性質嚟分做若干層，但係地球嘅內核同外核好明顯唔同，呢點係其他石質行星冇嘅特徵。地球嘅外層係由矽酸鹽礦物組成嘅地殼。地殼嘅厚度隨住位置有啲唔同，薄至深海海底嘅 6 公里，厚至陸地上面嘅 30 至 50 公里。地殼下面有層由黏稠嘅半熔固體組成嘅地幔。地殼同埋地幔凍啲、硬淨啲嘅上層係岩石圈，板塊係喺呢個區域形成，地殼同地幔之間嗰條分界線係莫氏不連續面。再落少少，岩石圈以下嘅係黏度低啲，熔得犀利啲嘅軟流圈。岩石圈喺軟流圈上面浮吓浮吓，而呢啲活動同地震等嘅自然現象有好大啦掕。
地幔晶體結構喺地表以下 410 至 660 公里之間開始有重大變化。嗰度係分隔上地幔同下地幔嘅過渡區，地幔下面係分隔地幔同地核嘅核幔邊界，再落就係黏度好低嘅液體外地核，而最裏面嘅係呈固體嘅內地核。內地核嘅半徑大約係 1220 公里，係地球半徑嘅 1/5 。佢旋轉嗰陣嘅角速度可能會快過地球其他部份些少，每年大約領先 0.1 - 0.5° 。
內熱
喺地球嘅內熱當中，吸積嘅殘餘熱佔咗 20% 左右，其餘 80% 嘅熱係嚟自核衰變，即係靠地球內部嘅鉀-40、鈾-238、鈾-235、同埋釷-232等嘅同位素發放輻射產生熱力。呢股熱令到地心嘅温度去到攝氏 6000 度，而壓力就去到 360 GPa，足以壓扁一個人。1980年嘅時候, 實驗室裏面用鑽石壓砧都可以造到差唔多嘅壓力。
頭先講咗，地熱好多都係嚟自核衰變，所以地球科學家推測喺地球歷史再早啲嗰陣，地球有更加多可以發放輻射嘅同位素，所以嗰時佢可以產生更大嘅內熱，喺 30 億年前可能係而家嘅兩倍。當時嘅地球沿住半徑嘅温度梯度會更加大，而地幔對流同埋板塊構造嘅速度亦都更加快，仲可能會產生一啲以今時今日嘅地質條件好難產生到嘅岩石，好似係科馬提岩噉。
散熱系統
地球有好多系統將地核嘅熱能散走。地球表面嘅平均散熱功率大約係 87 mWm−2。成個地球內部嘅散熱功率就大約係 4.42 × 1013 W 。地核嘅一啲熱能通過高温嘅熔岩向上湧，傳到去地殼嗰度，呢種熱對流就叫做地幔熱柱，地幔仲會因為噉而產生熱點。除咗噉，地球內部嘅熱能仲會喺板塊活動嗰陣通過地幔升上去中洋脊而流失。另外一種熱能流失嘅方式係藉住岩石圈嘅熱傳導，喺地殼薄啲嘅海底比較常見。
板塊構造
喺地球外層嘅剛性岩石圈分做好幾塊板塊。目前地球嘅主要板塊有太平洋板塊、北美洲板塊、歐亞大陸板塊、非洲板塊、南極洲板塊、印度-澳洲板塊、同南美洲板塊呢啲。另外仲有阿拉伯板塊、加勒比板塊、位於南美洲西海岸對出嘅納斯卡板塊、同埋位於南大西洋嘅斯科舍板塊。呢啲板塊比較硬淨，喺軟流圈上面浮吓浮吓，會慢慢噉郁，做成板塊之間嘅相對運動。呢啲郁動分做三種：一係聚合板塊邊緣－指兩塊板塊互相靠近；二係分離板塊邊緣－指兩塊板塊分離；三係轉形斷層－指板塊之間互相橫向噉郁。因為呢啲地殼活動，導致呢啲板塊嘅邊緣上面容易有地震、火山活動、造山運動、同埋形成海溝，好似係日本列島同台灣就係坐正喺板塊邊緣上面嘅地方，間唔鐘就會有地震。唔同嘅板塊郁嘅速度唔同：喺呢啲板塊當中，大洋板塊郁得快啲，而大陸嘅板塊郁得慢啲，好似係屬於大洋板塊嘅科科斯板塊位移嘅速度係每年 75 毫米，而太平洋板塊就以每年 52 至 69 毫米嘅速度位移；屬於大陸板塊嘅歐亞大陸板塊，平均以得每年大約 21 毫米嘅速度行進。
隨住板塊嘅飄移，海入面嘅岩石會跌落去聚合板塊邊緣嘅前緣下方，同時地幔嘅物質會喺分離板塊邊緣做成嘅空間嗰度上升。呢啲過程令到海洋地殼一邊係噉產生跟住又俾佢回收返落地幔嗰度，所以海洋地殼嘅岩石更新得好密。因為噉，海洋地殼多數好後生，低過 1 億歲。而家最古老嘅海洋地殼喺西太平洋地區，估計大約係 2 億歲。相比之下，最古老嘅大陸地殼年齡有成 40.3 億歲。
地表
地球表面嘅面積總共大約有 5.1 億平方公里，當中大約 70.8% 嘅面積俾水𢫏住，令到大部分嘅地殼表面都係喺海平面以下。海底嘅地殼表面有好多山，包括一個全球性嘅中洋脊－一列沿住板塊邊緣形成嘅山脊，仲有好多海底火山、海溝、海底峽谷、海底高原、同深海平原。地球表面其餘嗰 29.2%係冇俾水𢫏嗮嘅地方，有好多山地、盆地、平原、高原等嘅地形。海平面以上嘅平均海拔係 840 米：成個海平面以上地表最低嘅地方係位於西亞嘅死海，佢海拔大約係 -420 米，而海拔最高點係位於中國同尼泊爾邊境嘅喜馬拉雅山脈嘅珠穆朗瑪蜂，海拔超過 8848 米。
人整咗好多將地球表面分區嘅方法。傳統上，地表俾人分做七大洲、四大洋、同埋唔同嘅海域，仲會用兩極點做中心將地球分做南半球同北半球兩個半球，用經度分做東半球同西半球，或者大致按海同陸地嘅分佈分做水半球同陸半球。
呢啲數據同分區會隨住時間而演變。地球嘅地表一路俾好多大自然嘅力量塑造緊，例如：大風、降水、熱循環、化學反應、冰川作用、海岸侵蝕、珊瑚礁形成、大大細細嘅隕石撞擊，呢啲都會影響到地表嘅地貌，但係地表地貌郁得實在太慢，所以人一般都冇辦法直接感受到變化，要用一啲好精密嘅科學儀器嚟量度。
岩石同礦物
地球表面有好多岩石，大致上可以跟住佢哋嘅成因分做三大類：火成岩、沉積岩、同變質岩。火成岩係由升到去地表嘅岩漿或者熔岩冷卻凝固形成嘅，又嗌做「岩漿岩」，係構成地殼嘅主要岩石。火成岩又分為兩種：一係岩漿侵入地表而形成嘅侵入岩，例如係花崗岩；二係岩漿噴出地表嗰度形成嘅噴出岩，例如係安山岩、玄武岩。大陸嘅地殼主要由密度低啲嘅花崗岩同安山岩構成，而海地殼主要由緻密嘅玄武岩構成。除咗呢啲火成岩，沉積岩都係成日見到嘅岩石。佢哋係由堆積同結合埋一齊嘅沉積物嗰度形成嘅。差唔多成 75% 嘅大陸表面都係俾沉積岩覆蓋住－雖然佢哋只係霸咗大約 5% 嘅地殼。最後，變質岩係由原有嘅岩石喺高壓高溫嘅環境之下變質而形成嘅，好似係大理石噉。
地球表面有好豐富嘅礦物，包括係石英、長石、角閃石、雲母、輝石、同橄欖石呢啲矽酸鹽礦物，同埋方解石等嘅碳酸鹽礦物。
土壤圈
土壤圈係地球陸地表面嘅最外層，由土壤組成。土壤圈係成個地球嘅生態系統最緊要嘅組成部份之一，生物需要嘅好多養份嘅循環都係要靠土壤嚟維持。
水圈
水圈係指一個星球上面嘅水系統。地球有個好豐富嘅水圈。佢表面大半都俾水𢫏住，呢點令到佢同其他太陽系嘅行星好唔同，亦都因為噉有個花名叫「藍色星球」。地球嘅水圈主要係海，但係陸海、湖、河、同埋深到去地下 2000 米嘅地下水都佔咗一定嘅比例。地球嘅水圈當中 2.5% 嘅水係淡水，其餘係鹹水，而淡水當中有 68.7% 係以冰嘅形式存在。
地球個海嘅總質量大約係 1.35 噸，相當於地球總質量嘅 1/4400。成個地球海嘅面積係 3.618 平方公里，平均深度係 3682 米，總體積係 1.332 立方公里左右。如果地球地表嘅海拔冚唪唥都係一樣而且地球係個平滑嘅球體嘅話，佢個海會有 2.7 到 2.8 公里深。呢個海入面嘅係鹹水，平均鹽度大約係 3.5%，即係每公斤嘅海水度有 35 公克嘅鹽。大部分嘅鹽都係喺火山嘅作用或者冷卻嘅火成岩嗰度產生嘅。
海儲起咗好多重要嘅能量，係一個大型嘅儲熱庫。海水對全球嘅氣候嚟講好緊要。佢嘅溫度分佈嘅變化可以對天氣嘅變化造成好大嘅影響。水嘅比熱大過岩石泥土嘅－即係話周圍多水嘅地區需要更多嘅能量改變先至會改變温度，所以佢哋嘅氣候往往同內陸地區嘅比起上嚟會溫和好多，温度變化冇噉勁。例如係北歐嘅北部，雖然佢係喺正北極圈入面，但係因為三面環海，氣候好適宜。相反，緯度低少少嘅加拿大北部同埋俄羅斯遠東地區－都係內陸地區－温度好極端，冬天會凍到乜噉。
海水嘅流動亦都好重要。海水受到風等嘅因素影響，會流嚟流去－形成洋流。洋流主要分做暖流同寒流兩種，暖流會將海水吸收咗嘅熱能帶嚟帶去，而佢哋流經嘅地區會有「增溫增濕」嘅效應，好似係將啲熱能由赤道海域帶返去極地嘅溫鹽環流。洋流異常仲會搞到天氣跟住異常，例如厄爾尼諾現象就係一種因為海流而造成天氣異常嘅現象。
大氣圈
大氣圈係指因為地球嘅重力而圍住地球嘅一浸氣體。地球表面嘅平均氣壓大約係 101.325 千帕，大氣標高係 8.5 公里。大氣層入面有 78% 係氮、21% 係氧、其餘係水蒸氣、二氧化碳同埋其他嘅氣態分子。地球嘅大氣層冇一個好精確嘅邊界，係隨住同地表嘅距離愈遠，空氣就愈稀薄，最後喺外太空就冇嗮。大氣層入面 3/4 嘅質量都集中喺離地表平均 11 公里高嘅地方，而呢個位置就係所謂嘅對流層。隨住緯度唔同，對流層有唔同嘅高度，比如喺赤道附近嘅對流層係 17 公里高，而位於兩極嘅對流層就只有 8 公里高。另外，對流層嘅高度仲會跟住天氣同季節因素改變。
地球嘅生物圈同佢嘅大氣層息息相關－後者有好多種保護生物嘅功能。喺 27 億年前，地球開始有植物同光合作用，就開始咗生產氧氣，最後形成家陣主要由氮同氧組成嘅大氣圈。呢啲變化令到吸氧嘅生物可以生存繁殖。跟手大氣入面嘅氧仲會轉化成臭氧，形成咗臭氧層。臭氧層阻擋太陽輻射入面嘅紫外線。紫外線對生物嚟講好有害，所以臭氧層擔當咗保護地表嘅生物嘅角色。除咗噉，大氣圈入面某啲嘅微量氣體分子識得吸收同反彈由地表射出去嘅長波輻射，防止熱能流失去外太空，亦即係所謂嘅溫室效應。適量嘅温室效應令地球表面保持到一定嘅温度，唔會好似水星表面噉一冇日照就跌到落零下百幾度。地球科學家計過，如果地球完全冇溫室效應嘅話，地表嘅平均溫度淨係會得 −18°C，喺嗰種環境之下生命好可能唔會存在。除咗噉，大氣層仲會運送水汽同埋令到流星體喺撞落地面前燒燬。
天氣同氣候
大氣圈唔係靜止嘅，而佢嘅郁動影響住天氣同氣候。嚟自太陽嘅能量將地表同對流層嘅氣體加熱，空氣受熱膨脹，然後就因為密度下降而向上升，四周圍凍啲、密度高啲嘅氣體會過嚟填補，於是乎啲空氣就係噉郁嚟郁去－就係所謂嘅大氣環流。主要嘅大氣環流帶有緯度 30° 以下赤道地區嘅信風同緯度 30° 至 60° 之間嘅中緯度西風帶。呢啲環流令到地球嘅熱能重新分佈，亦都產生咗各種嘅天氣現象同氣候條件。
大氣圈同水循環好有啦掕，佢哋之間嘅互動亦都影響到天氣同氣候。由地表嗰度蒸發走嘅水蒸氣會畀大氣環流吹嚟吹去。如果大氣環境啱嘅話，又暖又濕立立嘅空氣會上升，跟住佢入面嘅水汽會凝結，形成雲，最後降水跌返落地面。返到地面嘅水大部分都會通過河流系統流去低海拔嘅地區，通常會返去海或者聚集喺湖度。水循環係地球能夠維持有生命體生存嘅主要原因之一。水循環仲會侵蝕地表，令到地表慢慢走樣。
地球各地嘅降水量因為大氣環流、地貌特徵、氣溫差異等因素所以好唔一致，由年年幾千毫米到一年唔夠一毫米嘅都有。
大氣圈喺唔同緯度嘅分佈同厚度都唔同，咁會影響到天氣同氣候。愈係喺高緯度嘅地區，太陽照落地面嘅角度就會愈細，於是喺嗰啲地區陽光要通過嘅大氣層就會厚啲，所以嗰啲地區冇噉好太陽，平均氣溫都會低啲。緯度每高 1 度，海平面每年嘅平均氣溫就降低大約 0.4°C 。地球表面按照氣候大致分成好幾個緯度帶，由赤道到兩極順次序係熱帶、亞熱帶、溫帶、極地氣候。氣候分區亦都可以按照氣溫同降水量嘅異同嚟分類，常用嘅有柯本氣候分類法。
1913 年喺美國加利福尼亞州死亡谷國家公園嘅爐溪谷地測到嘅 溫度係 56.7°C ，係地球上目前測到最高嘅氣溫；1983 年喺南極洲沃斯托克站測到 −89.2°C ，係全球最低嘅氣溫之一，而遙感衛星曾經喺南極洲東部測到 −94.7°C ，係有紀錄以嚟地球嘅最低温度。呢啲氣溫係由二十世紀開始用現代儀器度嘅，未必完整體現到地球氣溫嘅範圍。
高層大氣
高層嘅大氣層通常分做平流層、中間層、熱層、同散逸層。每一層嘅溫度隨住高度嘅變化，有唔同嘅規律。平流層上面嘅臭氧層可以吸收部分太陽射過嚟嘅紫外線，所以平流層當中高度愈高溫度愈高。中間層嘅溫度就隨住高度增加而下跌。喺熱層嗰度，因為氣體原子吸收好多太陽輻射入面嘅短波成分，溫度隨住高度嘅增加會大幅上升。喺熱層比較高嘅部分因為空氣稀薄，溫度高啲，氣體分子會發生電離，形成等離子體，構成電離層。散逸層向外揚，愈嚟愈薄，直到磁層－地磁場同太陽風相交嘅地方。
再上啲，距離地表 100 公里嘅高空叫做卡門線，被視為大氣層同外層空間嘅分界。
由於熱運動現象，大氣層外面嘅一啲粒子嘅速度可以高到擺脫到地球嘅引力飛走，令到大氣嘅氣體慢慢持續噉散失到外太空嗰度。當中游離嘅氫分子質量細，所以加容易加速到擺脫到地球引力，而散失到外太空嘅速度亦都更加快。地球科學家認為粒子散失會改變地球嘅大氣環境，長遠嚟講可能間接令到地球上嘅生物發生變化。
地磁
地磁指喺地球內部同埋佢四周圍空間存在嘅一股磁場：如果將地球睇做一個偶極子，佢嘅磁矩大細係 7.91 × 1015 T m3 左右，地磁軸嘅方向同地軸差唔多重合但係有些少偏離，兩者嘅夾角就係所謂嘅地磁偏角。喺垂直平分地磁軸嘅平面同地球表面相交形成嘅「地磁赤道」圈嗰度，磁感應強度大約係 3 × 10−5 T，而喺地磁軸同地球表面相交形成嘅地磁極，磁感應強度大約係地磁赤道嗰度嘅兩倍。
地磁保護咗地表嘅生物：佢喺太空嗰度嘅影響範圍就係之前提咗嘅磁層。太陽內部有啲作用，令到佢會向四周圍射啲帶電荷嘅粒子－包括離子同電子等。呢啲粒子就係所謂嘅太陽風。太陽風嘅壓力會將磁層近太陽嗰面壓到得返 10 個地球半徑，而離太陽遠嗰面會延伸成一條長尾噉嘅形狀。呢啲粒子對於生物嚟講好危險，但係帶電荷嘅嘢會受磁場影響而改變郁嘅方向，而地球嗰個磁場啱啱好令到太陽風改變方向，冇辦法直接噉吹落地表嗰度－所以地磁對於人類等嘅地表生物嘅生存好緊要。
地磁同太陽風嘅互動仲做成咗一啲好得意嘅效果。太陽風以超音速吹落磁層對住太陽嗰面，而太陽風嘅速度亦都因為噉而慢落嚟。佢哋嘅一部分動能轉換做熱能，令到佢附近嘅區域溫度升高。而喺發生磁暴嗰時，喺兩極嘅帶電粒子會沿住磁場線偏轉飄落電離層，並喺嗰度同大氣層嘅原子撞埋一齊，將佢哋激發同離子化。呢個過程形成咗極光。
發電機假說
對於地磁係點嚟，學界仲係眾說紛云。根據發電機假說，地磁主要嚟自地核入面由鐵同鎳構成嘅導電流體嘅郁動：喺地核嘅外核嗰度，好似熔岩呢啲熾熱嘅導電流體由中心向外對流嗰陣，俾地球嘅自轉產生嘅偏向力搞到形成渦流，而有電流改變就會有磁場。呢股渦流產生嘅磁場又會跟手對導電流體嘅郁動產生一啲反作用，令到後者持續。於是導電流體嘅郁動同埋佢產生嘅磁場保持大致上穩定－地球嘅外核好似一座自己曉郁嘅發電機噉。順帶一提，呢種郁動本身係唔係完全穩定嘅。地磁軸嘅方向會慢慢冇規律噉變。地磁逆轉冇話乜嘢固定周期，每 100 萬年可能有成幾次逆轉，最近嗰次據講係發生喺 78 萬年前嘅布容尼斯－松山反轉。
地球嘅運動
自轉
地球會自轉，而佢嘅自轉形成咗好多自然現象，好似係日頭同夜晚噉。以太陽為定點作基準，一個自轉週期稱為一個太陽日，而地球一個太陽日平均係 86400 秒。週期嘅時長唔係固定嘅，依家地球嘅太陽日比起 19 世紀嘅略為長啲，每日大約長咗 0 至 2 SI ms 。
要計地球嘅自轉週期，可以唔用太陽作為固定恆星做基準。以固定恆星為基準，地球一個自轉週期為之一個恆星日，而根據國際地球自轉服務嘅計算，1 個恆星日等於太陽時86164.098903691 秒，即係 23 個鐘頭 56 分鐘 4.098903691 秒。天文學上通常用平春分點做基準，計算地球嘅恆星日。用呢個計法嘅話，喺 1982 年一個恆星日係平太陽時86164.09053083288 秒－ 23 個鐘頭 56 分鐘 4.09053083288 秒。另外，由於春分點會因為歲差等嘅原因而走位，所以呢個恆星日比起真正嘅恆星日短咗大約 8.4 毫秒。
由地球上面睇，空中嘅天體都係以每個鐘頭 15°嘅角速度向東邊飛。近天球赤道嘅天體每兩分鐘郁嘅距離由地表望落相當於喺地表見到嘅月球或者太陽望落嘅直徑。
公轉
地球同其他行星一樣，會圍住佢嗰粒恆星公轉。地球屬太陽系，佢嗰粒恆星就係太陽。佢同太陽之間平均距離大約係 150 × 106 公里，而公轉嘅平均速度大約係 29.8 km/s。以呢種速度，佢 7 分鐘之內可以飛到 12,742 公里－呢個距離等同地球嘅直徑；用大約 3.5 個鐘頭就飛到成 384,000 公里－呢個數值等於地球同月球之間嘅距離。圍住太陽兜一個圈大約要 365.2564 個太陽日－即係一個太陽年。
地球同太陽之間嘅距離唔係固定嘅。喺現代，地球嘅近日點同遠日點出現嘅時間分別係每年嘅 1 月 3 號同 7 月 4 號左右。因為各種因素嘅影響，呢兩個日期會隨時間唔同，而且呢種變化有周期性－即係所謂嘅米蘭科維奇循環。地球同太陽之間嘅距離嘅變化對地表嘅現象有影響：當地球由遠日點行到去近日點嗰陣，佢得到嘅太陽能量會增加 6.9%。而且南半球硬係喺每年接近近日點嗰陣對住太陽。所以喺一年入面，南半球收到嘅太陽能量硬係會多過北半球嘅少少。
轉軸傾角
地球自轉條軸同佢公轉平面並唔係垂直成 90° 角嘅－地球嘅轉軸傾角大約係 23.439281°。呢個角度嘅存在令到地球喺圍住太陽公轉嗰陣，太陽嘅直射點會周期性噉變化，而佢嘅周期係一個太陽年。受太陽直射嘅地方會收到更多熱能，所以一年入面會有四季：當北極點比起南極點更加近太陽嗰陣，太陽嘅直射點喺北半球，呢個時候北半球會日長夜短，太陽高度角會大啲，俾太陽直射所以會熱啲－為止夏天；同時，南半球會日短夜長，太陽高度角細啲，唔受太陽直射所以會凍啲－為止冬天。
無論喺南半球定北半球，喺夏半年嗰時都係緯度愈高就愈會日長夜短，喺極圈度可能會有成日都係日頭嘅情形－即係極晝。而喺極點附近嗰頭，夏半年嗰六個月都係極晝。而喺冬半年，緯度愈高就愈日短夜長，極圈入面可以有全日都係夜晚嘅情形－即係極夜。極點附近冬半年都一路係極夜。
衛星
月球
月球係地球唯一一個天然衛星。佢嘅直徑大約係地球嘅 1/4，結構同類地行星好似。喺太陽系嘅衛星入面，月球係衛星－行星體積比最大嘅一粒衛星。太陽嘅直徑大約係月球嘅 400 倍，但係太陽同地球嘅距離亦都大約係地月距離嘅 400 倍，所以喺地表嗰度月球同太陽望落差唔多大細－兩個天體嘅角直徑吻合，令到地球可以觀測到日全食同日環食呢啲現象。
月球對地球嘅環境好有影響：佢同地球之間嘅引力作用令到地球有潮汐嘅現象，而且月球仲會影響到地球氣候嘅調節同埋生物嘅發展。例如古生物學嘅證據同電腦模擬就顯示咗地球嘅轉軸傾角因為同月球嘅潮汐相互作用先至得以穩定。一啲理論家仲計過條數，話如果冇咗呢股力量對抗太陽同埋其他行星對地球嘅赤道隆起施嗰啲力，地球嘅自轉軸嘅指向將會變到好亂。呢種作用仲會改變地球嘅轉速：地球自轉嘅時間長度又每年大約增加 23 微秒。幾百萬年嚟，呢啲細變化累積做好大嘅變化，例如喺泥盆紀嗰陣，一年有 400 天，而一日得嗰 21.8 個鐘頭。
月球又會俾地球影響返轉頭：月球俾地球潮汐鎖定咗，令到月球嘅自轉週期等於佢圍住地球行嘅公轉週期－即係話月球永遠都係以同一面向住地球。月球會俾太陽照射，而佢朝住地球嗰面嘅變化導致月相嘅改變，月球暗嗰部分同光嗰部分有條明暗界線分隔開；地月之間嘅潮汐相互作用亦都令到月球以每年大約 38 毫米嘅距離逐漸噉遠離地球。
其他
人造衛星係由人整出嚟圍住地球轉嘅太空飛行器，有通訊同埋科研等嘅功能。根據 2015 年 9 月嘅統計，包括已經失效、現存最古老嘅美國衛星前鋒1號，全球總共有 1305 粒人造衛星，仲有 300,000 萬件太空垃圾圍住地球轉。目前全世界最大嘅人造衛星係國際太空站。
除咗月球同人造衛星之外，地球仲有至少 5 粒共軌小行星，其中 4 粒喺地球嘅軌道上圍住太陽運行。嬌小嘅近地小行星 2006 RH120 大約每隔廿年就會靠近地月系統一次。當佢靠近嗰陣會短暫噉走入去圍地球轉嘅軌道。
宜居性
一粒行星嘅「宜居性」指佢有幾適合生物住。地球係宇宙入面好少有嘅一流宜居行星：佢嘅温度同壓力啱啱好，能夠提供液態嘅水－水係一種好緊要嘅溶劑，可以俾好多有機嘅分子溶喺入面做化學反應，而有機物質同埋佢哋之間嘅化學反應係生命嘅基本組成要素。除咗噉，地球又啱啱好同太陽有住適當嘅距離，令到佢唔會太熱或者太凍。而且地球仲有大氣圈同埋地磁等嘅系統幫手擋走殞石、太陽紫外線、同埋太陽風呢啲對生物有害嘅嘢，保護到住喺佢上面嘅生物。
生物圈
一粒行星嘅生物圈指緊喺嗰粒行星上面生活嘅所有生物嘅總體。根據對化石嘅研究，地球嘅生物圈由 35 億年前開始有。生命係點起源學界仲未有定案，但係一般都同意生物會隨時間演變－每個生命個體所持有嘅基因都有啲唔同，佢哋當中有啲比較叻生存同埋繁殖，而生存同繁殖能力勁啲嘅生物會更加能夠將自己帶嘅基因傳俾下一代，相反冇噉叻生存同繁殖嘅生物可能會餓死或者俾獵食者食咗而冇辦法將自己身上嘅基因傳俾下一代，所以每一代嘅生物身上嘅基因都會唔同咗樣，於是乎一個地域入面嘅生物嘅基因會一代一代噉變，經過幾百萬年變變吓就會變到同之前嘅生物完全唔同咗樣－呢個過程就係所謂嘅進化。
進化同對環境嘅適應好有關係，往往最適應到自己周圍環境嘅生物就係最得夠生存同繁殖嘅，所以一個地域嘅生物硬係會慢慢噉演變成啱嗰個地域嘅環境嘅樣－一個生物群系嘅特性會同佢哋嘅環境有關。喺赤道嘅熱帶雨林入面嘅生物物種極之豐富，生物多樣性好高。
自然資源
地球蘊藏咗好多種嘅自然資源俾人開採。對於廿世紀嘅人嚟講好緊要嘅一種資源係化石燃料。呢種燃料係由地殼嗰度攞到嘅，包括咗煤、石油、同天然氣等。呢啲化石燃料主要係用嚟做能源同化工生產嘅原料。佢係一種不可再生能源－佢哋嘅再生速度好慢，所以唔可以靠佢哋好耐。除咗噉，地球嘅生物圈生產好多對人類有益嘅生物製品，包括咗嘢食原材料、木材、藥、同氧氣等，仲可以令到眾多嘅有機廢棄物回收再用。
地球嘅土地係一種好緊要嘅資源。喺 1980 年，全球有 50.53 億公頃嘅林地，67.88 億公頃嘅草地同牧場，仲有 15.01 億公頃攞咗嚟做耕地。據估計，地球上得嗰 1/8 嘅地方喺啱人住嘅。其中地球有成 3/4 嘅表面俾海水覆蓋，得 1/4 係陸地。而喺陸地當中，沙漠、高山、同埋其他唔適合人住嘅地形霸咗陸地總面積嘅 1/2。
靠住呢啲資源，人類係噉繁衍。截至 2011 年 10 月 31 號，地球嘅總人口去到成 70 億左右，而且預測顯示世界人口將會喺 2050 年達到 92 億人，其中喺發展中國家人口可能會升得零舍勁。預計喺 2020 年，全世界會有 60% 嘅人口住喺都市。
災禍同污染
地球表面間唔鐘就會發生一啲災禍，包括熱帶氣旋同颱風等嘅極端天氣，同埋係板塊移動引起嘅地震同火山活動，或者山火、水災、山崩、雪崩等都會引致好多生物死亡。由 1980 到 2000 年之間，每年平均有 11800 人因為天災掛咗。喺 1900 至 1999 年之間，旱災促成嘅飢荒係造成最多人死嘅災害。
雖然話地球總體嚟講好啱生物生存，但係有人話因為人為嘅污染，呢種情況唔會維持得到好耐：人類嘅活動為好多地區都帶嚟環境問題：水污染、空氣污染、酸雨、有毒物質、植受破壞、野生動物嘅死亡、物種滅絕、土壤退化、侵蝕、同水土流失。
全球暖化喺廿一世紀係一個好多人關注嘅問題。根據聯合國嘅資料，工業活動排放嘅二氧化碳同全球變暖有密切嘅關聯。預測顯示成個地球變暖會令到地球嘅環境有好大變化：冰川同冰蓋會熔、溫度變得極端、氣候轉變、同埋海平面會上升令到好多沿海地區會俾水淹沒等。
史
早期嘅地球
根據放射測年法嘅測量結果，太陽系大約係喺 45.6 ± 0.08 億年之前成形嘅，原生嘅地球大約喺 45.4 ± 0.04 億年前成形。一般認為，太陽嘅形成喺大約 46 億年前，嗰時一舊好大舊嘅氫分子雲嘅引力坍縮，坍縮嘅質量集中喺佢中心嗰度，而呢啲氫分子可以做核聚變嚟釋放龐大嘅光同熱能－呢團大舊嘅氫就形成咗太陽。淨低嗰啲部份一邊旋轉一邊攤平，形成咗一大團圍住後生嘅太陽轉嘅粒子。呢團粒子遲吓就會變做行星、衛星、流星體、同其他太陽系嘅小天體－經個 1000 至 2000 萬年嘅演化，最後形成咗原生地球。初頭地球完全唔啱生物住－佢嗰時個表面恐怕係一個由岩漿組成嘅「海」。
月球形成
月球大約喺 45.3 億年前形成。關於月球起源嘅機制而家仲未有乜嘢定論。一個好受歡迎嘅假說係大碰撞說：呢個諗法認為有一粒好似火星噉大，質量係地球 1/10 嘅天體撞落地球度。呢吓碰撞引發咗大爆炸，炸到地球入面好多物質飛咗上太空，經過吸積作用形成咗月球，而嗰粒天體嘅部份物質亦都熔咗入地球度。而喺打後嘅 41 億至 38 億年前嘅嗰段時間，無數嘅小行星撞落月球嘅表面，令到月球嘅表面變得好犀利，而且當時嘅地球似乎都係成日俾小行星撞。
地球冷卻凝固
由太古宙嗰陣開始，地球嘅表面開始冷卻凝固，形成咗硬淨嘅岩石，而火山爆發會釋放出一啲氣體，形成咗一個原始嘅大氣圈。呢個大氣圈會有水蒸氣、二氧化碳、同氮組成，水汽嘅蒸發令到地表冷卻得更加快。冷卻到噉上下，暴雨連續落咗成千上萬年，呢啲雨水灌滿咗盆地，形成咗個海。呢場大暴雨減少咗空氣入面嘅水汽含量，仲洗走咗大氣入面好多二氧化碳。除咗噉，小行星、原行星、彗星上面嘅水同冰亦都帶咗啲水嚟地球。當時嘅太陽似乎弱過而家，但係當時大氣入面嘅温室氣體令到地球保持到一定嘅温度，個新形成嘅海應該唔會結嗮冰。
跟住落嚟，地球嘅其餘物理同化學性質開始漸漸噉成形。大約喺 35 億年前，地球有咗佢股磁場，佢幫到手令到太陽風唔會正面吹襲地球嘅大氣，令到大氣層嘅粒子冇噉容易俾太陽風吹到離開地球。地球嘅外層冷卻凝固，喺大氣層水汽嘅作用之下形成地殼。至於陸地係點嚟，科學界有兩個模型解釋：一種認為陸地到咗家吓仲係增長緊；而另一種更加可能嘅模型認為地球歷史早期嘅陸地迅速噉生成，然後保持到而家。
嗰陣時，地球內部嘅熱量係噉散走，驅動板塊構造運動，形成大陸，經過幾億年，超大陸經歷三次嘅分分合合－啲大陸板塊黐埋又分開，最近嘅盤古大陸喺大約 1.8 億年前分裂。到咗今日，呢種地殼活動仲喺度進行緊。
生命嘅起源同進化
地球係目前宇宙已知行星入面唯一能夠維持生命嘅。一般認為大約 40 億年前嘅高能化學反應產生咗能夠複製自己嘅分子，打後 5 億年就出現咗所有生命嘅共同祖先，再分化咗細菌同古菌出嚟。早期嘅生命體發展出搞光合作用嘅能力，於是有得直接利用太陽能向大氣嗰度釋放啲氧氣。大氣度積累嘅氧氣俾太陽射嘅紫外線作用，喺上層大氣形成咗臭氧，出現咗臭氧層。早期嘅生命以原核生物嘅形態存在。由於臭氧層吸收咗太陽射落嚟嘅紫外線，陸地變到好啱生命生存，所以生命開始喺陸地上面繁衍。目前已知最早嘅生命化石證據有西澳洲砂岩入面揾到嘅 34.8 億年前嘅微生物墊化石、西格陵蘭變質碎屑岩度 37 億年前嘅生源石墨、仲有西澳洲岩石度 41 億年前嘅生物質殘骸。
距離而家大約 5.42 億年前發生咗寒武紀生命大爆發。由化石睇，嗰時地球上嘅多細胞生物種類突然之間多咗好多，包括節肢動物三葉蟲、奇蝦等。化石記錄顯示大多數嘅動物門都係喺呢個時期出現嘅。呢個時期持續咗大約 2 千萬年至 2 千 5 百萬年，導致咗大多數現代動物門嘅發散。複雜啲嘅生物多咗好多，生物多樣性大幅噉提高，所以佢俾人話係生命嘅大爆發。
喺後少少嘅 5 億年前嘅奧陶紀地球有咗脊椎動物－甲冑魚。打後嘅化石記錄顯示地球又有咗幾次生物物種嘅大規模增加或者滅絕，最近嗰次係 6 千 6 百萬年前嘅白堊紀－第三紀滅絕事件，呢次事件引致咗恐龍嘅滅絕，但係一啲細隻嘅動物－當中有哺乳類－走得甩死唔去，令到地球嘅生命持續落去。嗰次之後，哺乳類開始變到愈嚟愈發達，而幾百萬年前嘅非洲嘅類猿動物似乎開始用兩隻腳行，空咗對手出嚟令到佢哋可以整工具，個腦又變到愈嚟愈大－慢慢進化成智人。智人嘅各種活動產生咗世界嘅各大文明同科技。
地球嘅未來
對於地球嘅最終命運會係點，好多科學家都嘗試咗做一啲預測。佢哋諗咗各式各樣嘅世界末日出嚟－但係呢啲末日起碼都要成幾億年先至會實現。
喺 15 至 45 億年之後，地球嘅轉軸傾角可能會變成 90 度噉多。據推測，地球表面嘅複雜生命發展仲算係早期，活動有得繼續去到極盛，維持大約 5 到 10 億年，不過如果大氣入面嘅氮氣冇嗮，呢個時間將會延長到成 23 億年。地球喺遙遠未來嘅命運同太陽嘅變化緊密相連，隨住太陽核心嘅氫持續噉核聚變做氦，太陽嘅光度將會持續噉增加，喺 35 億年後會增加到廿一世紀嘅 40% 。而太陽釋放熱量嘅速度都會跟住增長。根據氣候模型，地表最後將會受到太陽輻射上升產生嘅後果－例如係個海最後會因為熱得滯汽化消失。
地球表面溫度上升又會加快無機碳循環，會降低大氣入面嘅二氧化碳含量。科學家計過條數，大約 5 至 9 億年之後，大氣入面嘅二氧化碳含量會低到得 10ppm，如果冇進化出新嘅方法，乜嘢植物都生存唔到。植物消失會令到地球嘅大氣含氧量跌，而要吸氧氣生存嘅動物會喺幾百萬年之內滅絕。跟住嗰幾十億年，地球會變到愈嚟愈熱，地表水開始消失，而且就算太陽唔變，洋中脊噴嘅蒸氣會開始少咗，海水會慢慢噉跌落地幔度，海水少咗會令到氣温變得極端，不利生物生存。
50 億年之後，太陽同好多恆星一樣，會變做一粒紅巨星，地表呢個時候已經形成唔到生物生存必需嘅複雜分子。個模型預測太陽將會膨脹，直徑會變成而家嘅 250 倍，亦即係大約 1 AU。地球跟住落嚟嘅命運係點好難講：變做紅巨星嗰陣，太陽會冇咗 30% 嘅質量，所以如果唔考慮潮汐嘅影響，當太陽體積最大嗰陣，地球會郁到去大約距離太陽 1.7 AU噉遠，噉會擺脫俾膨脹嘅太陽吞噬嘅命運；但係就算係噉，太陽嘅亮度峰值將會係而家嘅 5,000 倍，地球上淨低嘅生物都走唔甩，會俾極之猛烈嘅陽光摧毀。
地球同人類文化
學術
為咗了解自己住緊嗰個星球，科學界有好多領域專係研究地球嘅各方面。地圖學同地理學係同地球環境好有關係嘅學科，前者著眼喺研究同實踐整地圖，而後者研究地球上面嘅大陸、構造、居民、同埋其他相關現象。自古以嚟，地圖學同地理學一路幫手描述地球嘅各方面。佢哋亦都刺激咗測量方面嘅發展－地圖學同地理學成日都要搞導航、仲有確定位置同方向，佢哋要發展都需要測量上嘅進步。地球科學泛指研究地球嘅物理同化學性質嘅一門科學領域，包括咗好似係地質學等嘅多個子領域。靠住佢哋，人類對自己住緊嗰粒行星嘅環境了解得愈嚟愈深。
政治
地球上面有好多政治活動。除咗南極洲嘅一啲地區同埋沿着多瑙河西岸嘅一啲土地呢啲之外，地球嘅陸地表面冚唪唥都係俾某啲主權國家擁有嘅。截至 2015 年，成個地球總共有 193 個主權國家係聯合國會員國，除咗噉仲有兩個觀察員國，同埋 72 個屬地同埋有限承認國家。講土地面積嘅話，世界上最大嘅國家係俄羅斯，而人口最大國家係中國同印度。
除咗呢啲國家之外，聯合國係一個以「介入國家之間嘅糾紛從而避免武裝衝突」做目標成立嘅全球性國際組織，亦都係一個為國際法同國際外交設立嘅重要平台。如果攞到成員國嘅共識，聯合國甚至有得武裝干預一啲國際事務。
人類對地球嘅認知
地球嘅標準天文符號係俾圓形包圍嘅十字「🜨」－代表想像中嘅世界嘅四個角落頭。
地球喺人類嘅文化入面嘅形象好多變。有啲文化會將地球人化，甚至乎當佢係神噉拜－喺好多文化入面，地球係管生仔等功能嘅地母神，好似係頭先提咗嘅古羅馬同古希臘嘅人就係噉。喺多個宗教嘅創世神話就認為地球係由超自然嘅上帝所創造－雖然有關上帝點創造地球就個個宗教都唔同，而同一個宗教內部又會對自己嘅經文有唔同嘅理解。
隨住科學嘅進步，人類對地球嘅睇法係噉變。初頭嗰陣，東西方嘅古人信地平說－認為地球係平嘅，人有得喺邊界嗰度跌落去。到咗公元前 6 世紀，古希臘學者畢達哥拉斯提出咗地圓說，主張地球係個波，而且喺西方學界仲得到廣泛嘅認同。古人又曾經認為地球係宇宙嘅中心，但係後嚟嘅學者又有咗新嘅發現，改為認同地球同太陽系嘅其他星體一樣都係圍住恆星轉嘅行星。到咗 19 世紀，西人一般都認同地球唔只得嗰幾千歲，而且嗰時嘅地質學家對於地殼同化石嘅研究發現地球嘅年齡應該超過幾百萬歲。英國數學物理學家 William Thomson 喺 1864 年用熱力學嘅方法推斷地球年齡應該喺 2000 萬歲至 4 億歲之間，呢個結論引發咗激烈嘅辯論。打後到咗廿世紀初，科學家用放射測年法測算出地球誕生時間係幾廿億年前。而廿世紀嗰陣，美國開始執行阿波羅計劃，人類第一次喺軌域上睇到地球個樣，仲影咗啲相返嚟，完完全全噉確立咗地圓說之餘，人類對地球嘅睇法又變咗。
蓋亞假說
蓋亞假說喺廿世紀中期嗰陣誕生咗，呢個觀點將地球比喻成一個識得自我調節嘅生命體，有能力令到自己總體嚟講穩定又啱生物住。呢個諗法仲令到好多人唔再只係當地球係一舊資源。
宗教觀點
到咗廿一世紀，某啲神職人員仲係好堅持對聖經等嘅經文要字面解，認為上帝喺幾千年前創造地球，但係有好多神學家都認為經文唔應該純字面解，例如係美國嘅基督徒組織 American Scientific Affiliation 就提出咗進化創造嘅觀點，認為上帝喺創造嗰陣係聰明噉設下一啲自然定律，再俾呢啲自然定律自己行並且最後創造出地球同生命，亦都有好多基督徒認為好似《創世紀》呢啲舊約聖經入面嘅內容應該當做先知受到上帝啟發而寫出嚟嘅寓言型故仔，唔應該當係歷史噉嚟解讀。
天球
地球同步軌道
地球科學
地球科學
氣候學
氣象學
地質學
海洋學
科學
相關天體
月球
八大行星
太陽
太陽系
攷
拎
國家地理頻道嘅百科條目「地球」
氣候變遷對地球形狀嘅影響 – NASA
美國地質調查局
地球觀測站
國際太空站嘅片：
片 (01:02) – 地球
片 (00:27) – 地球同極光 |
銅 | 銅係一種金屬元素，符號 Cu，原子序數 29。符號 Cu 來自拉丁文。銅不論延性、展性、導電能力都非常好，可以用嚟做導電體，建築材料同唔同種類嘅合金。
特性
銅延展性強，1克銅就可以拉出3000米長嘅細絲，或者壓成10幾平方米嘅銅板。銅嘅導電性同導熱性都很高，僅次於銀，但係銅價格平好多。需要辦異時，高純度嘅銅叫做紅銅；加入其他金屬，可以整成黃銅、白銅及青銅等合金。
世界10大銅消費國
單位：千公噸
過渡金屬 |
查理斯·達爾文 | 又譯，係英國嘅自然學家，英格蘭史樂郡梳士貝利人。佢因為整過達爾文進化論而出名。佢提出世界各個物種都出喺「物競天擇，適者生存」機制。進化論已經係現代生物學之中嘅分類學基礎。
連出去
The Complete Work of Charles Darwin Online 達爾文在線 - 包括《物種起源》初稿、達爾文畫嘅各類生物素描，同佢煮飯用嘅食譜，夾埋成2萬份文，9萬幅畫。
英國科學家
進化論 |
大洲 | 大洲，又叫洲，係一片好大又連住嘅陸地。大洲其實係島嘅一種，周圍畀大洋包圍。不過，大洲唔係純科學劃分，並無一個劃一嘅定義。現時一般分做七大洲，分別係亞洲、非洲、歐洲、北美洲、南美洲、南極洲同大洋洲。
面積同人口
地理最高點同最低點
大陸
攷 |
酒 | 酒係有乙醇酒精嘅飲品，傳統上係靠發酵植物果實釀成，主要原材料係水，以及生果及／或穀物等，其間會用到酵母。 |
啤酒 | 啤酒係世界上最古老、最多人飲嘅酒精飲品。每年賣成十三萬三千萬升。佢係澱粉類發酵而成。一般嚟講係用大麥。而德國每年都有舉辦啤酒節。
相關
臺灣啤酒
香港啤酒一覽 |
渥太華 | 渥太華係加拿大嘅首都，亦係呢個國家嘅第四大城市。渥太華喺安大略省東南部，渥太華河南岸，多倫多以東400公里，滿地可以西190公里。當地人口大概100萬，其中大概3萬係唐人。全個安大略省得呢個城市用英法雙文。
渥太華市官方網頁
加拿大城市
北美洲首都
安大略省 |
奶 | 奶亦都叫做乳，係一啲含有營養嘅乳白色液體，係雌性嘅哺乳類動物喺脯乳期由乳腺分泌出來嘅。呢個係哺乳類動物嘅特徵。
哺乳類動物啱啱出世嗰陣，重未能夠消化到咁多唔同類型嘅食物，於是就要靠飲奶來吸取營養。人類同其他脯乳類動物一樣，BB嗰陣時都係要食奶大嘅。之不過，人類亦都會飲其他可以養嘅食草動物嘅奶。最多人飲嘅係牛奶，亦都有人飲綿羊、山羊、水牛、駱駝、牦牛等等嘅奶。
奶可以做成唔同嘅奶類制品，好似忌廉、牛油、酸乳酪、雪糕、芝士、煉奶、奶粉諸如此類，同好多唔同食物添加濟同工業產品。奶裡面含有大量飽和脂肪、蛋白質同鈣質。
好多睇落似奶嘅植物液體都叫做奶，例如椰子汁可以叫椰奶。重有用大豆整出來嘅豆奶、米嘅米奶、大杏仁嘅杏仁奶，呢啲用植物做出來嘅代替品都會叫做奶，方便因為宗教信仰或者體格而唔飲得奶嘅人。
人奶除咗可以直接餵畀孲𤘅子之外，20世紀末期嘅科技亦都令到人可以將人奶貯起，等第日用。媽媽啱啱生完之後所分泌嘅人奶叫初乳，裏面有好多抗體，用來餵哺可以令媽媽同孲𤘅子都無咁易病，亦可以喺餵奶過程中增進母子之間嘅感情。所以有好多醫療機構都鼓勵現代媽媽要盡量餵人奶、而唔好用奶粉。有乳糖消化不良嘅人飲奶會出現肚痛、肚痾、嘔等症狀。
奶咀
奶媽
奶樽 |
牛奶 | 牛奶，又叫做牛乳，係乳牛乸喺脯乳期由乳腺分泌出來、含營養嘅乳白色液體。
水牛奶/大良牛乳 |
茶 | 茶係嘢飲一種，係由茶樹嘅葉或芽，再經制作而成。通常係用呢啲經過加工嘅葉，浸落熱水度幾分鐘，水就變成茶。
茶嘅味道來自氧化，加熱，整乾，又或係加入其他草本、香料同生菓。就算同一樖茶，唔同部份，口芽定葉，唔同季節，唔同加工，都可以得出唔同茶種，味道各異。茶天生有咖啡因同茶鹼，有清涼，少苦之味。
今時今日，茶係世界上除咗水之外最多人飲嘅嘢飲。2004年啲人就飲咗3,200,000公噸嘅茶啦。生產量嘅頭四位係印度、中國、斯里蘭卡同埋肯雅。
草本茶可以係一啲茶都無，用生果或草本來做。不過呢篇係講茶樹來嘅茶。
中國等地產嘅，叫唐茶；而印度等地產嘅，通常叫西茶。
文
茶古寫係荼。
「茶」廣東話有時叫「嗲」，嚟自潮州話，通常用嚟形容講嘢，慣用語包括「搭嗲」、「收嗲」、「咪咁多嗲」、「口水多過嗲」。
史
中國種茶做飲品，有過千年史。十九世紀，茶係大清國最貴，最重要嘅出口貨。因而廣泛種於中國、韓國、日本、印度等地。
種茶
中國
唐茶廣種於中國，黃河以南都有種，當中以華東最出名。北緯二十八度，有一帶山，福建西北有武夷山，盛產黑茶。 |
碳 | 碳係一種元素，符號C，原子序數6，原子質量單位12.0107(8)。係一種好常見嘅非金屬元素，佢亦都係四價元素。有好多種同素異形體，例如石墨、鑽石，仲有人工合成嘅碳60。
所有生命都有碳，而碳係有機化學之本。佢可以同自己，又同其他元素結合。家下知道有成一千萬種化合物。同氧結合，就係植物生長必要嘅二氧化碳。同氫結合，就係碳氫化合物，收埋響化石然料裏面，亦都係工業必需。同氧同氫一齊結合，就係組成生命嘅一大堆化合物。而佢嘅同位素碳14，佢嘅衰變可以做年代測定。 |
咖啡 | 咖啡又寫做㗎啡、架非，係一款飲品。將咖啡豆烘熱後顏至粉碎再沖水而成，有熱有凍任君選擇。
花款
齋啡
凍啡
鮮奶咖啡
濃縮咖啡
意大利泡沫咖啡
摩卡咖啡
美式咖啡
冰滴咖啡
拿鐵
成份
咖啡因
單寧酸
脂肪
蛋白質
糖
礦物質
纖維
奶啡
黑啡
啡色
珈琲
《咖啡時光》
咖啡伴侶
鴛鴦
茶
瑪黛茶 |
薯仔 | 薯仔，係茄科茄屬一種多年生嘅草本植物。原產地喺祕魯同玻利維亞嘅安第斯山脈，而家喺全球各地都可以搵到。佢既係安第斯文化嘅一部份，又有「萬能作物」同「第三麵包」嘅名。
名
薯仔有好多個名，除咗粵語常用嘅「薯仔」之外，中華地方常用嘅名包括「馬鈴薯」、「洋芋」、「土豆」等等。
史
薯仔原本產自南美洲，係響16世紀由歐洲人將佢哋帶返歐洲。幾百年嚟薯仔係歐洲人嘅主要糧食。19世紀喺愛爾蘭薯仔田大失收，就餓死咗好多人。
薯仔大概響17世紀先至傳入中國，一般都係響內陸地區培植。薯仔響中國主要係做餸，唔當係主糧。
形態
呢種植物嘅莖係帶三角形嘅有毛品種；地下塊莖有圓形、卵形和橢圓形；外皮有紅色、黃色、白色同紫色；樹葉係互生、奇數羽狀複葉；花有白、紫、粉紅、紅等色。
適應環境
呢種植物鍾意喺比較凍同乾燥嘅天氣嗰度生，但佢唔禁強光同高溫天氣。
用途
薯仔含有大量嘅碳水化合物，同時重含有蛋白質、礦物質、維他命等等，而營養價值係胡蘿蔔嘅2倍、大白菜嘅3倍，番茄嘅4倍，尤其係維他命C比較多。既可以當做主糧，又可以當做蔬菜食用。但人通常食嘅係塊莖，而唔係佢嘅根。另外，薯仔重可以用嚟整澱粉、酒精、糊精、葡萄糖；甚至可以整橡膠、電影菲林、人造絲、香水等好多種工業品。
品種
馬鈴薯喺原產地就有幾百個品種，喺世界各地又不斷咁培養新品種，所以目前全世界就有幾千個品種，有含澱粉比例較高嘅，有適合作為主食嘅，亦都有適合作為蔬菜食用嘅。
種植同食用注意事項
呢種植物雖然有好多營養價值，但唔係諗住做乜就做乜：
如估佢嘅塊狀根發咗芽之後唔食得，因為佢出有毒嘅龍葵素。
佢嘅皮有葉綠素，長時間俾太陽猛咁曬會影響品質。
唔可以喺高溫時節種，因為會感染病毒而退化。
文化
蕃茄薯仔湯
相
馬鈴薯 Malingshu—藥用植物圖像數據庫
马铃薯 39健康
马铃薯 A+医学百科
马铃薯的热量和减肥功效 薄荷网
马铃薯 三九养生堂
茄屬
類:草本植物
類:菜
類:糧食
類:藥用植物
類:農作物 |
德蘭修女 | 德蘭修女，又叫做加爾各答嘅聖德蘭，係阿爾巴尼亞天主敎修女。佢響印度加爾各答嘅工作，令佢成為世界名人。
2003年10月，佢俾教宗約望保祿二世宣福，2016年9月俾教宗方濟各封聖。
個人榮譽
諾貝爾和平獎
香港大學名譽社會科學博士
攷
類:天主教聖人
諾貝爾和平獎得主
香港大學名譽博士
阿爾巴尼亞人
修女 |
以色列 | 以色列，正式叫以色列國，係一個西亞國家，喺地中海東南邊。呢個國家多數人口係猶太人，仲有一部分阿拉伯人。行議會制民主。國際社會普遍承認以色列嘅首都係特拉維夫。以色列自稱耶路撒冷係佢嘅首都，但好多國家唔承認呢個講法。
摩洛哥、西撒哈拉、阿爾及利亞、突尼西亞、蘇丹、索馬里、科摩羅、阿拉伯半島、黎巴嫩、敘利亞、約旦、阿富汗、巴基斯坦、孟加拉、不丹、馬來西亞，以及印尼、北韓都唔承認佢係個獨立主權國。古巴同伊朗曾經承認佢係個獨立國，但先後喺1949年4月18號同2019年1月20號取消咗。而委內瑞拉、毛里塔尼亞、馬里同尼日爾甚至切斷同佢之間嘅外交關係。
體育方面，佢立國之後雖然一直喺亞洲區，代表過以色列國家隊攞過1964年亞洲盃冠軍，重參加過1970年FIFA世界盃；喺1967、1969同1971年嘅亞洲冠軍聯賽，特拉維夫馬卡比同特拉維夫夏普爾亦先後攞過冠軍。佢雖然一直都有參加過亞運，但因佢嘅政治因素而冇參加過1962年同1978年亞運，重喺1976年7月份開嘅亞洲運動協會入面投票通過，成功將以色列趕出亞洲區。之後一直都冇再參加亞洲區啲賽事，直到2015年先至加入歐洲區而繼續參加賽事。
詞源
喺英國廿八年嘅管治下，成個地區都叫做巴勒斯坦。國家喺1948年獨立嗰陣，正式採用咗「以色列國」作為國家名。當時曾經考慮嘅第啲國名選項包括「以色列之地」、錫安同埋猶地亞，都被拒絕咗。喺獨立後頭幾個禮拜，外交部長摩西．夏里特宣佈政府揀咗用「以色列國公民」呢個詞嚟形容以色列公民。
歷史上「以色列之地」同埋「以色列嘅孩子」呢啲名分別用嚟指聖經入面嘅以色列王國同整個猶太人。
「以色列」呢個名係指族長「雅各」。根據希伯來聖經，當雅各成功戰勝主嘅天使之後，上帝畀咗「以色列」呢個名雅各。雅各嘅十二個仔成為咗猶太人嘅祖先，又叫「以色列嘅十二個支派」同埋「以色列嘅孩子」。雅各同佢啲仔一齊住喺迦南，但由於飢荒被迫移居埃及住咗四代共430年。直到出埃及記，雅各個玄孫摩西帶領猶太人出埃及返迦南。最早提及「以色列」呢個詞嘅考古文物，係古埃及嘅麥倫普塔赫石碑。
i-i-z:Z1s*Z1s:r-i-A-r:Z1*T14-A1*B1:Z2 以色列
*T14-A1*B1:Z2 表示外國民族嘅限定意義符號
呢個地區亦被稱為聖地，係所有亞伯拉罕宗教嘅聖地。多個世紀以嚟，呢個領土以各種各樣嘅名而聞名，包括迦南、賈傑、撒馬利亞、猶太、耶胡德、愛達荷、敘利亞巴勒斯坦同埋南部敘利亞。
政府
政府服務及資訊網頁
以色列外交部嘅關於以色列
以色列總理辦公室嘅官方網頁
以色列中央統計局嘅官方網頁
以色列旅遊部嘅GoIsrael.com
一般資料
Israel at the Jewish Virtual Library
Israel at the OECD
Key Development Forecasts for Israel from International Futures |
南美洲 | 南美洲，又叫南阿美利加洲，簡稱南美，係響西半球同南半球嘅大洲。西面係太平洋，東面係大西洋，北面係加勒比海。北美洲響佢嘅北面。
無論南美定北美，個名都係來自一個人名Amerigo Vespucci。佢係第一個歐洲人認為南北美洲都唔係東印度，而係新大陸。
南美洲面積有成1784萬平方千米。佔地球百份之三點五。2005年人口估計有成3億7100萬。南美洲面積嚟講排第四，響亞洲、非洲同北美洲之後。人口嚟計就排第五，響亞洲、非洲、歐洲同北美洲後面。
國家同地區
以下列出南美洲所有國家同地區：
地理
安第斯山脈
南美洲嘅西面有世界最長嘅山脈安第斯山脈，有成7000公里咁長，由南至北橫跨7個國家：委內瑞拉、哥倫比亞、厄瓜多爾、秘魯、玻利維亞、阿根廷同智利。最高嘅山峰係阿空加瓜山，亦係南美洲最高嘅山峰，有6960米高。
亞馬遜盆地
南美洲嘅東北面有亞馬遜盆地，裏面嘅亞馬遜河流域，屬於熱帶雨林氣候，有世界最大嘅熱帶雨林。 |
地震 | 地震係突然將地表儲起嘅位能放出來嘅現象，而能量係用地震波形式放出來。喺地球表面，好多嘢都會搖動，地面會移動，有時重會有海嘯。呢啲現象好多時都會整死人，財物亦都會受損。
地震可以係天然，又可以係人為。一般嚟講，只要有地震波，就叫做地震。
一般地震都有震級，而且有凈得唯一數字，但可以有好多個烈度。
成因
地震產生之所以發生，係因為地殼喺板塊運動嘅過程中累積應力，當地殼無辦法繼續累積應力嘅時候，地殼就會破裂，釋放出地震波，令地面發生震動，地震可由地震儀透過對地震波嘅觀察來量測，地震震級表示地震所釋放出來嘅能量大小，地震烈度指地震喺嗰度造成嘅震動程度，地震嘅發生處稱為震源，佢嘅投影至地表嘅位置為震央。
地震先兆
地震到依家仲未可以準確預測到發生時間，但係通常喺地震發生前會有一啲自然現象，特別係較大嘅地震發生之前會有各類異常現象，分咗宏觀先兆同微觀先兆。前者可以由人感官直接覺察，例如動植物、地下水等異常以及地光、地鳴等。後者唔可以用人嘅感官直接擦覺，需要用專業儀器先可以測出，例如地形變、地磁場、重力場、地溫梯度、地應力嘅異常同埋氡氣異常等。對地震先兆嘅觀察同監測仍然係地震短期嘅預報重要手段。
震源
震央
震源深度
震央距
震源距
烈度 (地震)：量度地震對某一特定地點所受到嘅影響同破壞程度嘅量度單位。
斷層：岩石形成節理構造破裂後，兩側岩層發生顯著嘅相對位移。
黎克特制
熱點 (地質學)喺地質學上係指地球表面長期經歷活躍嘅火山活動地區。
地震帶
地震一覽 |
漢斯·克里斯汀·安徒生 | 漢斯·克里斯汀·安徒生係丹麥作家兼詩人，以佢嘅童話。
安徒生喺 1805 年出世，一路去到 70 歲先至死，佢一世都做作家寫咗過百個童話故事，當中有唔少故事到咗廿一世紀初都仲有人睇。
《皇帝件新衫》、《賣火柴嘅細路女》、《人魚公主》、《醜小鴨》等等。
童話作品
佢嘅出名作品包括
皇帝件新衫
醜小鴨
美人魚
豬倌
豌豆公主
幸運嘅套鞋
樅樹
雪皇后
跳高者
接骨木樹阿媽
鐘聲
老屋
幸福嘅家庭
阿媽故事
裇領
影子
賣火柴嘅細路女
曳細路
紅鞋
手指公姑娘
天堂飄嚟嗰塊葉
屎殼郎
夜鶯
野天鵝 |
天 | 天，或者天空，就係指響地面向上望，見得到嘅大氣層同外太空。雀、飛機、紙鳶都會當係天度飛。天空日頭會變藍，係由日光響大氣散射而成。而夜晚就黑晒。成個宇宙會現出來。挨晚，日出，會經過變橙紅呢個過程，都係大氣散射而成。
唐字
天原本指顛，即係頭殼頂。甲骨文代表人正立嘅大字，頭上加個方格強調顛頂。天同大字形混用。後尾金文、篆文變做一橫。由頭頂最高引伸做至高無上嘅天。
部首
《說文解字》歸佢入一部，《康熙字典》就歸佢入大部。
讀音
天中古讀他前切，平，先韻，透。上古真部。
傳統同哲學
廣東人叫天做天公。哲學嘅天係非人格化嘅最高主宰。 |
Linux | Linux係一種電腦作業系統同埋佢嘅內核嘅名。佢亦係自由軟件同開放原始碼發展之中最出名嘅例子。
嚴格嚟講，Linux呢個詞本身齋表示Linux核心，但係實際上大家已經慣咗用Linux嚟形容成個基於Linux核心，同埋使用GNU 工程各種工具同資料庫嘅作業系統。基於呢啲組件嘅Linux系統叫做Linux發行版。一般嚟講，一個Linux發行套件包含大量嘅軟件，比如軟件開發工具，資料庫，Web伺服器，X Window，桌面環境，辦公套件，等等。
Linux核心最初係為英特爾386微處理器設計嘅。而家Linux核心支援由個人電腦去到大型主機甚至包括嵌入式系統在内嘅各種硬件設備。
喺開始嗰陣，Linux只係個人狂熱愛好嘅一種產物。但係而家，Linux已經成為咗一種受到廣泛關注同支持嘅一種作業系統。包括IBM同惠普在內嘅一啲電腦業巨頭亦都開始支持Linux。好多人覺得，同其他嘅商用Unix系統以及微軟 Windows相比，作為自由軟件嘅Linux具有低成本、安全性高同埋更可靠嘅優勢。
畫面
Linux 發行版
Linux 發行版係種預先整合好Linux核心、GNU架撐同一啲軟件，基於Linux核心嘅作業系統，等用家一裝好就用得。
大多數都用咗好多GNU軟件，包括shell程序、工具、程序庫、編譯器，仲有好多其他程序，好似Emacs。就係因為噉，GNU計劃嘅開創者理察·馬修·斯托曼博士提議將Linux作業系統改叫GNU/Linux，但係有啲人齋叫佢做「Linux」。
大多數系統仲包括好似提供GUI界面嘅XFree86之類嘅曾經行喺BSD嘅程序。
除咗部分專家之外，大多數人都唔會自己裝每一個組件或者自行設定，而係直接用Linux套件。
歷史
Linux內核最初係由芬蘭人尼紐·拖華特喺赫爾辛基大學返學嗰陣出於個人愛好而編寫。最初嘅設想中，Linux係一種類似Minix嘅一種操作系統。Linux嘅第一版1991年9月喺互聯網發布，隨後喺10月發布第二版。
Linux嘅歷史同GNU有緊密聯繫。喺1983年開始嘅GNU計劃致力開發一個自由並且完整嘅類Unix操作系統，包括軟件開發工具同各種應用程序。到1991年Linux內核發布嗰陣，GNU已經幾乎整曬除系統內核之外嘅各種必備軟件嘅開發。喺Linus Torvalds同其他開發人員嘅努力下，GNU組件可以喺Linux內核之上運行。成個內核係基於GNU通用公共許可，亦即係GPL嘅，但Linux內核並唔係GNU 計劃嘅一部分。
Linux標誌同吉祥物係一隻叫Tux嘅企鵝，LinuxLinux嘅某啲版本唔使裝就用得，佢哋稱為LiveCD。
用家
傳統嘅Linux使用者一般都要自己裝同埋設置作業系統，相比起其他作業系統使用者，好似微軟Windows同Mac OS嘅用户更加有電腦知識。呢啲使用者有陣會畀人叫做「黑客」或者「極客」。但係隨住Linux越嚟越流行，越嚟越多原始設備制造商開始喺佢哋銷售嘅電腦上面預裝Linux，Linux亦有普通電腦用家，開始慢慢搶佔桌面電腦作業系統嘅市場。同時Linux亦係最受歡迎嘅伺服器作業系統之一。Linux亦都喺嵌入式電腦市場上面擁有優勢，低成本嘅特性令到Linux深受使用者歡迎。用Linux主要嘅成本係移植、培訓同埋學習嘅費用，早期由於識Linux嘅人比較少，呢一方面嘅費用比較高，但呢方面嘅費用已經隨住Linux嘅日益普及同埋Linux上面嘅軟件越嚟越多、越嚟越方便而降低。
KDE同GNOME等桌面系統令Linux更加似係一個Mac或者Windows之類嘅作業系統，提供完善嘅圖形用户界面，同其他用命令行界面嘅類Unix作業系統唔同。
未來軟件界嘅方向
Linux作為比較早嘅原始碼開放操作系統，將引領未來軟件發展嘅方向。原因好簡單，就似而家嘅wiki會好快展示出佢嘅魅力。
基於 Linux 開放源碼嘅特性，越嚟越多大中型企業同政府投入更多資源嚟開發 Linux。現今世界上，好多國家逐漸將政府機構內部門嘅電腦轉移到 Linux，呢個情況仲會一直持續。Linux 嘅廣泛使用為政府機構慳返唔少經費，亦降低對封閉源碼軟件潛在嘅安全性憂慮。目前由Google負責開發嘅Android，作為最多人用嘅流動操作系統，都係基於Linux。
Linux嘅英文發音
根據Torvalds嘅說法，Linux嘅發音係同「Minix」押韻。
參照，「Li」之中「i」嘅發音類似「Minix」之中「i」嘅發音，而「nux」之中「u」嘅發音類似英文單詞「profess」之中「o」嘅發音。依照國際音標應該係['linэks]。
此外喺有一份Torvalds本人講嘢嘅音頻，音頻內容為「Hello, this is Linus Torvalds, and I pronounce Linux as Linux.」。
應用
以往，Linux主要被用作伺服器嘅操作系統，但因為平，高靈活性同Unix背景令佢好啱作更廣泛嘅應用。傳統上，以Linux為基礎嘅過去，以Linux為基礎嘅「LAMP」技術，除咗已經喺開發者群體中廣泛流行，佢亦係依家提供網站服務供應商最常使用嘅平台。
基於佢低廉成本同高度可設定性，Linux經常被應用於嵌入式系統，例如機頂盒、流動電話同流動裝置等。喺流動電話上，Linux已經成為Symbian OS嘅主要競爭者；而喺流動裝置上，就成為Windows CE同Palm OS之外另一個選擇。目前流行嘅TiVo數碼攝影機用咗經過客製化後嘅Linux。此外，仲有唔少硬件式嘅網絡防火牆同路由器，例如部份LinkSys嘅產品，都係用Linux嚟驅動、並採用咗系統提供嘅防火牆同路由功能。
採用Linux嘅超級電腦亦愈嚟愈多，根據2005年11月號嘅TOP500超級電腦列表，依家世上最快嘅兩組超級電腦都係用Linux作業系統。而喺表列嘅500套系統之中，用Linux嘅佔371組，其中喺頭十位，有7組喺用Linux嘅。
2006年開始發售嘅SONY PlayStation 3都用Linux。Sony曾經為佢哋嘅PlayStation 2推出過一套叫PS2 Linux嘅DIY組件。至於遊戲開發商雅達利同id Software，都有為旗下遊戲推出過Linux桌面版本。此外，Linux Game Publishing亦有專門為Linux平台撰寫遊戲，並致力將其他喺Windows平台編撰嘅遊戲程式碼轉攜至Linux平台，並為轉攜遊戲提供使用授權。
而一個打算對所有生活喺發展中國家嘅細路提供手提電腦嘅名為「每孩子皆有一部手提電腦」嘅項目，正係用Linux作為預設嘅作業系統。
Linux發行版
Linux發行版指嘅就係啲人通常講嘅「Linux操作系統」，佢可能係由一個組織，公司或者個人發行嘅。通常Linux發行版有齊Linux內核，將整個軟件安裝到電腦嘅一套安裝工具，各種GNU軟件，其他嘅一啲自由軟件，喺一啲特定嘅Linux發行版亦有一啲專有軟件。
主流嘅Linux發行版
Asianux
B2D Linux
Conectiva Linux
Debian GNU/Linux
Fedora Core
Gentoo Linux
Knoppix Linux
Linux From Scratch
Magic Linux
Mandriva Linux
Red Hat Linux
Slackware Linux
Stanix Live CD
SUSE Linux
Turbo Linux
Ubuntu Linux
Linux Mint
中國大陸嘅Linux發行版
紅旗Linux
衝浪Linux
藍點Linux
Hiweed Debian GNU/Linux
Magic Linux
Engineering Computing GNU/Linux
Open Desktop
新華Linux
共創Linux
百資Linux
中標普華Linux
中軟Linux
新華華鐳Linux
CD Linux
MC Linux
即時Linux
b2d linux
IBOX
MCLOS
FANX
Linux操作系統
GNU/Linux
Linux套件一覽
Linus Torvalds
GNU
Tux
操作系統
操作系統一覽
開源軟件大廳
Linux文檔計劃
Linux內核官方網站
Linux新聞
Linux程序下載中心
Linux.com
Linux Wiki
Linux-wiki.com
Gentoo Linux中文維基
香港Linux社群網站資源
開放系統研用協會
Linux Hall Online Project 資訊網
開源標準科技協進會
開源科技雜誌 OSS Journal
HKLIA 香港 Linux 商會
HKLPG 香港 Linux 玩家網
HKLUG 香港 Linux 用家協會
OSWikiHK (香港開源維基)
Embedded Linux Interest Group
GNOME Hong Kong
Debian Hong Kong
Samba Hong Kong
香港增補字符集 2001 for Linux
台灣Linux社群網站資源
鳥哥的Linux 私房菜
Taiwan Linux User Group
Taiwan Linux Blog Center
Linux中文延伸套件
Gentoo@台灣
B2D中文Linux計劃
Debian Wiki
Knoppix中文交流網
Planet DebianTW
摩托學園討論區
Taipei Open Source Software User Group
Study-Area
自由軟體鑄造場
Study Area 酷學園
Mandriva(Mandrake)中文使用開發者社群
LinuxFab 已關閉
中國大陸Linux社區網站資源
中國最大的Linux/Unix技術社區
Linuxsir.org
中國Linux公社
中國Linux論壇
中國Linux教育網
中國UNIX社區-Linux時代
LUPA社區
Linux大本營
Linux大本營
Linux伊甸園
中國Linux技術中堅站
Gmter
FreeWay 自由之路原創文檔小組
FreeWill 自由意志翻譯小組
Gentoo 中文文檔集散地
LFS 中文用戶小組
Fcitx 小企鵝輸入法
北京大學Linux俱樂部
中科院自動化研究所自由軟件協會
中文GNOME 用戶門戶網站
海微Hiweed-Debian Linux
Linux Blog
文泉驛中文字體計劃
LinuxRen專注與內核
Linews Linux新聞資訊
PCHOME #Unix IRC: irc.pchome.net 6667 #unix #geekbone.
中國Linux公社IRC: irc.linuxfans.org 6667~6669 7000 #linuxfans #linuxer etc.
LinuxFire IRC: linuxfire.dhis.org 6667 #linuxfire #pda #gondson2 #80s
LinuxSir IRC: www.linuxsir.org 6667~6669 7000 #debianer #gentooer #chatroom etc.
北大Linux俱樂部IRC: linux.pku.edu.cn 6667 #club |
太陽能 | 太陽能係指響太陽光攞能源。太陽能係好傳統嘅能源，但係發達國家咁重視係十九世紀嘅事。因為化石燃料愈來愈少，用環境成本又高，太陽能開始變得吸引。響山旮旯地方，同太空，好多地方都用太陽能。
太陽能發電 |
荒漠 | 荒漠係一塊好少落雨嘅地。一般來講一年降雨量少過250毫米。荒漠相對濕地嚟講係難生存。荒漠生物多樣化都幾高，動物會匿埋喺地底保濕。
地球有五分一嘅地係荒漠，一般都係喺內陸地區，好似亞洲中部同埋非洲嘅撒哈拉沙漠就係例子。呢啲內陸地方冇乜濕潤空氣，亦都無海風補充番啲濕氣，所以比較乾燥。
世界上最大嘅荒漠係南極洲。如果唔計極地荒漠，最大荒漠就係撒哈拉沙漠，亦係最大沙質荒漠。 |
南極 | 南極係地球最南嘅一點，又叫南極點，係南緯90°嘅點，喺方向上係「真南」。喺呢一點上所指向嘅任何方向都係北方。
北極
南極地區 |
北極 | 北極係地球最北點。亦叫做北極點，係北緯90°嘅點，喺方向上係「真北」。喺呢一點上所指向嘅任何方向都係南方。
成個北極都屬於北冰洋，北極係喺結咗冰嘅海水上面。
南極
北極地區 |
河 | 河，或者江，係天然水道。河嘅源頭可以係湖，泉又或者幾條涌。由源頭開始，河向低流，一般都會到達大洋。而河口，就係佢最低嘅地方。
河水一般會響河道上面，響兩河岸中間嘅河床上面。雨水會經河走去海洋。一啲涌或者細河，如同大河會合，就叫做支流。
響古代中國，佢唔係叫河或江，只會叫水。而河係指黃河，叫河水。而江係指長江，叫江水。其他大嘅重有渭水。後來用嚟指中國同周圍大河，好似黑龍江、珠江等等。而外國翻譯嘅大河名就大部分叫河，好似恆河、密西西比河，少數外國大河叫江，如伊洛瓦底江。
形成
通常河流都係由山脈嘅地下水湧出嚟嘅。地下水一直向山坡向下流，一直流到大海，咁樣河流就形成。
以下係世界主要河流嘅源頭：
長江
唐古拉山脈
亞馬遜河
安第斯山脈 |
沙地阿拉伯 | 沙地阿拉伯，又叫沙特阿拉伯，全名沙地阿拉伯王國，係阿剌伯半島上最大國。佢西北係約旦，北面同東北係伊拉克，東面係科威特、卡塔爾、巴林、阿聯酋，東南係阿曼，南面係也門，波斯灣喺東，紅海喺西。佢係兩座聖廟之地，兩就指係麥加同麥地那，回敎兩個最神聖嘅地方。
政區
沙地阿拉伯分咗13個省：
經濟
沙特阿拉伯經濟以石油為支柱，石油產業嘅收入佔全國總收入大約75%，GDP嘅40%，以及出口收入嘅90%。
地理
沙地阿拉伯佔阿拉伯半島大約80%領土。沙特同阿聯酋、阿曼同也門接壤嘅大部分地區無明確邊界，所以實際面積不詳。政府估計面積係2,217,949平方公里，而其他可信嘅估計都係介乎213萬9千7百平方公里至224萬平方公里之間。全國只有少過1%嘅土地適合耕種。
地形
沙特大部分大區係高原，地勢由西向東成階梯狀傾斜，西部除咗紅海沿岸有狹窄嘅平原之外，其他都係高原高山區，西南嘅希賈茲山脈有大約海拔3000米高；中部係納季德高原；東部有平原，東部沿海灣有珊瑚礁。
氣候
沙特西部高原屬地中海氣候。其他廣大地區屬於熱帶沙漠氣候，日夜溫差比較大，除咗沿海地區相對濕度較高之外，一般炎熱乾燥。 |
地殼 | 地殼就係行星最出面嘅圈層，屬岩石圈嘅一部份。地殼密度係輕過下面。
地球地殼
喺古代嗰時嘅全中華地區入面，成日用「天高地厚」呢四個字嚟形容天地嘅大細。不過由於嘅科學技術喺度唔停噉發展，呢個難題一早就解決咗。喺地球嘅地殼厚度方面，喺地球唔同嘅地方都有唔同。有啲地區就好厚，而有啲地區就好薄，其中大陸嘅地殼同海洋嘅地殼就差咗好遠。最厚嗰度就係青藏高原，厚度可以去到60–80公里。最薄嗰度係太平洋地區，得4–7公里。而海陸地殼嘅平均厚度先至差唔多33公里，淨係佔咗地球嘅1/200半徑。如估整一隻雞蛋咁大嘅地球儀，蛋殼係重厚過地殼。
構成
雖然話地殼都好薄吓，但佢嘅上下層組成嘅嘢都唔一樣。其中地殼上邊係由密度比較細、比重比較輕嘅花崗岩組成，入面都係啲Si同Al元素，所以呢埐就嗌咗「硅鋁層」。而地殼下邊係由密度比較大嘅、比重比較重嘅玄武岩組成，入面都係啲Mg、Fe同Si元素，所以呢埐就嗌咗「硅鎂層」。不過喺大洋底由於地殼本身就好薄，所以佢凈係有硅鋁層而冇硅鎂層。另外，喺地殼最上面重有啲冇咁厚嘅沉積岩、沉積變質岩同埋風化泥而整成嘅地殼表皮。
地殼嘅資源
喺地殼嗰度收埋咗好多嘅礦床資源響度，其中Au、Ag、Cu、Fe、Sn、W、Mn、Pb、Zn、Hg、煤、石油等，都係人類嘅物質文明入面，必須要有嘅資源。
月球地殼
因為冷卻得快而岩漿冇分層，月球地殼基本上都係玄武岩。
同佢有關嘅書
地球地殼
中国少年儿童百科全书 第110页 浙江教育出版社 ISBN·7-5338-1946-2/G·1942
少年万事通 第203页 内蒙古少年儿童出版社 ISBN·7-5312-1106-8/I·225
Kent C. Condie, ''Origin of the Earth's Crust, Palaeogeography, Palaeoclimatology, Palaeoecology (Global and Planetary Change Section), 75:57–81 1989,
地球嘅構造
地幔
地核
大地嘅電流
USGS Crust Thickness Map |
阿爾巴尼亞 | 阿爾巴尼亞共和國係歐洲巴爾幹半島西南部一個國。佢西北面係黑山，北面係科索沃，東面係北馬其頓，而南面係希臘。西面係亞德里亞海，而西南面係愛奧尼亞海。阿爾巴尼亞呢個國家名，係由英文譯過來。
阿爾巴尼亞喺1912年11月28號自鄂圖曼帝國獨立，第二次世界大戰期間俾納粹德國同意大利嘅軸心國所佔領，戰後嘅1946年成為社會主義共和國。1989年尾開始受到東歐劇變嘅浪潮影響，1991年起阿爾巴尼亞開始改行民主政制。1992年改用而家嘅國家名。1997年阿爾巴尼亞發生阿爾巴尼亞社會黨同阿爾巴尼亞民主黨人之間嘅內戰，最終被聯合國維持和平部隊所平息。2009年阿爾巴尼亞正式成為北約成員國。2014年阿爾巴尼亞獲接納為歐盟候選國。
Qeveria Shqiptare Keshilli i Ministrave
National Tourism Organization, Albania's official website for travel & tourism information |
昂坪360 | 係香港大嶼山上一條吊車綫，駁埋東涌同昂坪。佢喺2006年9月18號通車，係世界最大規模嘅吊車系統，亦係繼香港海洋公園之後香港第二個吊車系統。
昂坪360係地鐵有限公司所有。呢個系統原本係由地鐵公司同埋澳洲Skyrail-ITM合組嘅香港Skyrail公司管理，但昂坪360喺2007年6月11號出現事故，間公司就喺同年9月18號俾地鐵收購。而昂坪360喺嗰單嘢之後一直停駛，直到2007年12月31號先至重開。
昂坪360嘅現任董事總經理係邵信明。
佢個名
最初香港地鐵將個系統叫做「東涌旅遊吊車」，但係官方名稱依家已經改咗做「昂坪360」。個名入面嘅「360」，係可以畀客坐吊車，望勻一個圈 360 度角，即係一眼睇晒大嶼山嘅風景。後尾官方將吊車改叫纜車。
路線圖
工程同埋試車
吊車工程喺2004年2月展開。吊車系統原本喺2006年6月24號投入服務，但係因為吊車喺6月17號試車嗰陣時出事唔郁，當局就宣布押後開幕日期。7月29號同埋7月30號，地鐵同九鐵嘅員工試坐吊車，機電工程署講話試車情況大致順利。喺颱風派比安8月吹襲香港嗰段時間，損毀咗部分吊車設施，不過都算輕微，但係開幕又要推遲。之後8月30號，昂坪吊車又開始畀人試坐，一直係咁試到9月5號，情況都算順利。因為咁，昂坪市集嘅商戶之間，重諗住吊車會喺9月11號或者9月13號通車添。
因為吊車工程有唔少阻滯，唔少地鐵公司有份搞呢個工程嘅人都辭職唔撈。而東涌站亦都發現石屎有裂紋，不過最後都有補救到。
最後喺9月18號下晝 1 點鐘，昂坪360正式通車。地鐵工程總監柏立恆，同埋昂坪360常務董事高德偉，一齊主持開幕儀式。
事故
吊車跌落山
昂坪360嘅一架吊車喺2007年6月11號返廠途中，連埋吊臂甩咗鋼纜，跌咗超過五十米，落下面山坡海邊嘅草叢，車廂爛曬。好彩嗰陣已經收車，冇載客。件事起因未知。呢件事發生之前一個星期左右，昂坪360先至啱啱做完週年檢查。當局喺事發三個鐘後，緊急召開記者會，宣佈吊車無限期停駛，直至調查完同運作安全確保到。
昂坪360去到2007年12月31號先至重開。
啤令唔正常損耗
昂坪360喺2012年1月25號下晝因技術問題停駛，八百幾個搭客喺氣溫得幾度嘅環境半天吊，事後昂坪360宣佈停駛十日做檢查。2月3號，昂坪360宣佈單嘢係因為機場島轉向站嘅滑輪組件嘅啤令有唔正常損耗，預計要再停駛兩個月去換晒全線七組啤令。
車站一覽‧接駁路線
! width=125 | 車站套色同埋名
! width=100 | 喺邊區
! width=275 | 車站接駁
! width=150 | 啟用日期
|-
| colspan=4 align="center" style="background:#FFFFFF;color:#FFFFFF;" |
|- align="center"
| style="background:#274060;color:#DCDCDC;" | 東涌
| rowspan="2" | 離島區
| 可以行去港鐵東涌站轉
| rowspan="2" | 初次啟用：2006年9月18號再次啟用：2007年12月31號
|- align="center"
| style="color:#274060;" | 昂坪
|
昂坪360官方網頁
全日通
香港地鐵嘅描述
東涌吊車計劃嘅可持續發展咨詢委員會
香港交通
東涌
昂坪 |
李蘊 | 李蘊係香港樂隊Cream嘅其中一名成員，舞蹈組合Loving Girls嘅隊長同埋原本打算喺2007年正式加入樂壇Ice Band嘅鼓手。13歲正式加入樂壇。
李蘊喺商場舉辦嘅歌唱比賽攞第四，俾現任經理人Peter Chiu睇中簽約成為輝皇娛樂旗下歌手，之後更加成為亞洲鼓王Don Ashley嘅徒弟。
Cream喺2006年8月演唱會後暫時分開，因為Hilda要去愛爾蘭讀書，而Carpo要專注響學業方面。Renee喺2007年10月19號出席一個電台節目叱咤樂壇訪問嘅時候宣佈自己已經獨立發展，同時推出第一首自己嘅歌《無心對峙》，重拍咗第一齣戲《第一誡》。
李蘊喺2016年1月喺海南同圈外人羅章冠擺喜酒，同時宣佈佢哋經已喺前一年6月結咗婚。
歌唱、影視作品
唱片
響Cream嗰陣時
2004年9月16號《Cream Garden》
2004年10月16號《Cream Garden》
2005年6月8號《Super Model》
2005年7月20號《家傳戶曉兒歌集》
2006年8月2號《My Sunshine》
個人發展
2009年4月24/25/26號《I'm ready》
仍然未收錄響唱片嘅歌
2006年
《寵愛我》
《MySunShine》廣東版
2007年
《彩虹橋》
《無心對峙》
2008年
《彩虹橋》
《十五..十六..十七》
2009年
《友情客串》
電視劇
響Cream嗰陣時
2005年5月29號《百法百眾終極戰》 - Cream
2005年6月25號《奇幻潮》
2005年9月20號《百法百眾》
2005年10月5號《人間蒸發》，飾演廖碧兒童年
2006年5月20號《百法百眾優先場》
2006年《上海傳奇》，飾演楊思琦童年 #劇集2006年5月喺海外推出
電影
獨立發展嗰陣時
2007年《第一誡》
演唱會、音樂會
響Cream嗰陣時
2004年6月5號「許冠傑繼續微笑演唱會」表演嘉賓
2004年8月28號「Cream 孖公仔Party音樂會」
2004年11月28號「Cream 跨代情敬老懷舊慈善演唱會」
2006年8月22-23號「Cream 3周年My Sunshine演唱會」
獨立發展嗰陣時
2008年1月18號「思念張震嶽是一種病演唱會」客席鼓手
獎項
響Cream嗰陣時
2004年
pm第三屆樂壇頒獎典禮 - 『pm 04巴閉組合新人獎』
新城勁爆頒獎禮2004 - 『新城勁爆新登場組合』
2005年
第二屆勁歌王頒獎典禮 - 『香港最有前途新人組合』、『網絡人氣組合』
pm第四屆夏日人氣歌手頒獎禮 - 『pm 人氣歌曲』
pm第四屆樂壇頒獎禮 - 『pm 強勢金曲』
新城勁爆兒歌頒獎禮2005 - 『新城勁爆兒歌』、『新城勁爆兒歌』、『新城勁爆全年最高播放指數金曲』
新城勁爆頒獎禮2005 - 『勁爆合唱歌曲』
2006年
第三屆勁歌王頒獎典禮 - 『網絡人氣組合』
新城勁爆兒歌頒獎禮2006 - 『新城勁爆兒歌』
《壹本便利》性感照事件
刊登風波
2006年6月17號李蘊媽咪同埋經理人陪李蘊，上晝去到壹傳媒總部化妝。下晝就跟專車去大埔烏蛟騰影相。四日後，6月21號第752期《壹本便利》就登咗嗰日拍嘅李蘊濕身相，加上誇張標題，引起唔少日注意，有部份人第一日就去影視及娛樂事務管理處投訴，第一日就有成10單。之後一日，6月22號投訴去到44單，而觀塘重案組因懷疑涉及兒童色情，介入做刑事調查。李蘊嘅經理人公司輝皇娛樂話雜誌嘅內容唔係真嘅，而且相係畀人加工過，重向《壹本便利》發出律師信追究，要求澄清報道同埋公開道歉。之後兩日，6月23-24號李蘊同埋媽咪終於回應，接受咗《東方日報》嘅專訪，同埋喺新城電台發出聲明，譴責《壹本便利》。不過呢啲投訢唔單止無減弱呢期銷情，反而重吸引唔少人爭住來買。
刑事起訴
到7月12號觀塘重案組做咗初步調查，而影視處收到嘅投訴去到140。再過四個月，11月14號警方調查半年之後，正式落案起訴壹本便利有限公司、《壹本便利》總編輯袁彩玉同埋承印人百樂門印刷服務有限公司，指控佢哋犯咗觸犯《防止兒童色情物品條例》。2007年3月19號，案件喺觀塘法院開審，李蘊嘅媽咪出庭作供。《壹本便利》係第一間傳媒機構被控觸犯《防止兒童色情物品條例》。第二日3月20號裁判官林嘉欣裁定，第752期《壹本便利》6頁刊登李蘊濕身照片嘅內容，其中4頁涉及控罪嘅表面證供成立。到下過月，4月16號裁判官指案中疑點重重，照疑點利益歸於被告嘅原則下，裁定案中被告罪名唔成立。
相關事件
2006年8月30號多間傳媒收到一封匿名信，同埋一段聲帶，內容係李蘊經理人、李蘊同埋輝皇娛樂旗下另一名藝人吳筱茵一齊食飯時嘅對話。 李蘊話，聲帶中嘅女仔並唔係佢自己，而李蘊經理人更嚴正聲明，有關聲帶係經過移花接木，唔排除就事件報警求助。 另外一個月後，9月15號李蘊嘅屋企人同埋經理人同時收到有刀片嘅恐嚇信，相繼報警，李蘊經理人相信事件屬嚴重惡作劇，兩案已經合併交咗畀中區警署偵緝人員調查。
聲明
Renee嘅阿媽6月24號喺新城電台粵港越流行節目時段裏面發出下面嘅聲明：「6月16號我接到《壹周刊》嘅電話，約咗Renee喺6月17號影一輯陽光少女嘅專輯同埋做訪問，嗰日上晝11點半，我同Renee到咗壹傳媒嘅大廈門口，有個女記者帶咗我哋到化妝室化妝、整頭，並攞咗兩套衫畀我睇，我覺得冇問題。之後跟佢哋到大埔某地方影相，嗰日天氣好熱。Renee換衫時，我發現多咗3套有少少性感嘅衫，我即時拒絕。佢哋卻不停游說，話唔性感同埋影出來好靚，影相時又不停喺Renee身同頭上噴水，指出來效果好些，如果唔好會唔刊登。想唔到之後喺不知情下，相片喺《壹本便利》刊出，效果既唔健康又被加工，內文亦歪曲事實，好負面，對我同女兒好大傷害。吸收咗今次大教訓，令我認識到部分傳媒嘅操守道德有問題。而家經理人公司會採取法律行動追究，所以我哋唔方便回答問題，以免影響法律程序。我希望呢事件快啲完，傳媒唔好騷擾小朋友。」
參考
注意：以下引用咗嘅報章標題，可能有唔中立嘅描述。但係根據可供查證原則，仍然詳列喺下面：
譴責《壹本便利》刊登未成年歌手李蘊性感照片 - 明光社
《李蘊濕身照裁決》專輯 - 東方報業集團
CREAM HOUSE - CREAM 官方網站
~李蘊~Renee之日誌 - 李蘊嘅網上日記
李蘊日誌....* - 李蘊嘅網上日記
李蘊香港歌迷會網站及論壇 - 李蘊香港歌迷會網站及論壇
只想‧愛蘊Just Love Renee - 李蘊個人歌迷會論壇
香港女歌手
香港前童星
蘊 |
山 | 山係響某個範圍裏面，同周圍比，個地勢明顯突出地形。
山無一定客觀定義，亦都有好多種唔同叫法。唔係好斜嘅山叫丘/邱或者岡/崗。山尖會叫做峯/峰。山矮會畀人叫做小山/山仔，山高係高山，得人敬拜嘅高山則嗌做嶽/岳，譬如有五嶽。而連綿嘅會叫做嶺。當啲山聚埋一齊時，會構成山脈。
島
請睇島。
舊時唐山海疆，海上嘅島，都會叫洲或者山。通常係海上可以一眼睇到邊際，先會當係島。 |
海 | 海係地球表面裝住大量鹹水嘅地形，多數連住大洋，當中鹹水係指鹽嘅濃度高過 3.5% 嘅水－每 1 公升嘅鹹水就有超過 35 克咁多嘅鹽喺裏面。
海覆蓋住地球大約 71% 嘅面積，而且深度不一：近陸地嘅海好多時都好淺水，得嗰幾米深，但離陸地遠啲嘅海就可以深得好交關，例如位於太平洋西部嘅馬里亞納海溝噉，馬里亞納海溝某啲地方據探測有成超過 10 公里咁深－相比之下，廣州周大福金融中心大約係 530 米咁高，即係話兩棟周大福金融中心疊埋一齊就大約係 1 公里多少少，而馬里亞納海溝嘅最高深度係呢個數值嘅大約 10 倍左右。
生命
海同海邊嘅環境特性往往都會對生物嘅生存同進化造成具體嘅影響。舉個例說明，海洋生物嘅一個出名特點係少兩棲類－兩棲類嘅例子有青蛙，呢個綱嘅動物其中一個特性係啲皮膚有高嘅滲透性，容易俾水或者鹽等嘅物質通過，而通常係鹽會由鹽多嗰邊擴散過去鹽少嗰邊；噉即係話一旦隻兩棲類浸入鹹水，身體就會勁俾海水嘅鹽入侵；跟住呢樣嘢就會造成隻兩棲類動物體內鹽嘅濃度高得滯，並且搞到佢哋體內嘅化學過程失衡，最後引致死亡。因為噉，絕大多數嘅兩棲類都頂唔順鹹水，而自自然然海洋生物學啲研究對象基本上係冇兩棲類咁滯。由呢個例子可見，海洋嘅環境會對生物造成某啲獨特－第啲環境唔會有－嘅挑戰。
海洋學
航海
海鮮
海怪
攷
海 |
湖 | 湖係畀陸地包圍住水嘅地形。大部份嘅湖都淡水，而咁啱多數嘅湖都響北半球高緯度嘅地方。大湖有時會叫內陸海，而細海又畀人叫湖。
湖唔係成日有水，有時要到雨季先有好水，其他時候可能乾晒。亦有啲湖係人工整出來，畀發電廠，供水，或者消閒活動用。 |
地 | 地或者叫陸同陸地，係地球上無畀嘅水冚住嘅地方。文言有時都會叫做土，而一塊地亦都可以叫土地。地有好多唔同形狀，地面亦有唔同高低平斜大細，造成唔同嘅地形。
地對於人來講亦都係可以擁有嘅嘢之一，一個人或者一班人劃一塊地，擁有嘅佢，控制呢塊地上面嘅嘢，咁呢塊地就係領地。 |
燈 | 燈係指用來照嘢嘅架生。家下燈通常用電來發光，所以呢類燈又叫電燈。而古代嘅中國就係靠燒燈油之類嘅燃料，用一條布線捲成嘅燈芯去吸取燈油嘅原理，再用火點着條燈芯嚟照明，稱為油燈。
燈嘅種類
燈有好多種，但唔係話叫做燈嘅都係用嚟照明，有啲所謂「燈」其實係有第二啲用途；
好似喺中國古時有一種叫孔明燈，係利用熱氣上升嘅原理，喺紙罩入面點火，咁支燈就會慢慢升高；但係孔明燈主要係用嚟慶祝同埋打訊號用，好少用嚟照明。
又有一種叫本生燈，一邊有條燃氣管接駁，另一邊向上嘅噴咀就將燃氣變成火頭，係用嚟做實驗時嘅燃燒工具；好明顯佢亦都唔係用嚟照明嘅燈。
至於神話傳說嗰啲一捽就會有巨人走出神燈嘅虛構嘢，或者形容一個人係「燈神」。
燈嘅小知識
世界上第一盞照明嘅氣燈係由英國人馬特克喺1792年發明。
1808年，英國科學家大衛發明咗孤光燈；佢嘅原理係用兩支中間有少少距離嘅炭枝，通電之後炭枝中嘅空間就會因為有電流感應而發出黃色燈光。期後重發現咗用白金通電可以發出白色光嘅原理。
1845年，美國人史達喺真空嘅玻璃樽入面成功令白金燃燒發光，但係因為成本太貴而冇廣泛採用。
1878年，美國人史旺用紙造出燃燒嘅細絲放入真空玻璃樽入面發光，但係唔持久。
1879年，美國發明家愛迪生利用經過炭處理嘅綿線放喺真空嘅玻璃樽入面通電燃燒，成功做出可以維持四十個鐘頭以上嘅電燈膽，之後再用經過炭粒加工嘅竹造燈絲，成功令到燈膽可以維持一千二百個鐘以上；自此電燈就被廣泛採用。
今日嘅電燈膽燈絲係用鎢嚟造，而原本真空嘅膽入面就加咗氬氣，令到盞燈膽更加持久耐用。
光管
電燈膽
射燈
枱燈
車頭燈
霧燈
燈塔
街燈
顯示燈
火水氣燈
油燈
燈籠
花燈
走馬燈
電筒
頭燈
閃光燈
LED燈 |
荃灣 | 荃灣係香港新界一個市區地方，係人口密集嘅新市鎮。以前叫淺灣。距離新安縣城南頭九十幾里。有好多城入面嘅名人，包括陳偉業、龍緯汶、林超榮，都住喺荃灣。
歷史
根據香港市政局出版嘅《香港文物》呢本書，荃灣區裏面嘅柴灣角發現過漢代文物。
荃灣原本係海灣，初時叫淺灣，皆因佢灘邊水淺之故。水上人、本地人同客家人都聚居响度，因此近岸處設有墟市。因為近水，又係新界北向南走其中一條要道，有唔少人往來。
淺灣雖然較為偏僻，不過因為有大宋皇帝趙昰走難，所以亦都留名清史。幾本史書都有記低呢事，包括《填海錄》、《厓山集》、《宋史新編〉、《南宋史》。丁丑年九月到趙昰由走佬來淺灣，十月或者十一月元朝元帥劉深帶舟師到來淺灣。而另有傳說劉深係由城門一路攻入淺灣，而鄉民就起石城打擋元軍，所以叫城門。張世傑打劉深打輸咗，就帶埋趙昰出海去秀山，即係後尾嘅虎門。
清初，大清軍打南明打到落來荃灣，城門谷有南明李萬榮掛住永曆年號，據針山石城抗清。
明末清初，呢度已經叫做荃灣約。後尾有人改寫做全灣約。
荃灣有過另一個名，叫賊灣，家下嘅藍巴勒海峽以前叫三百錢，皆因佢以前有海賊，要收三百錢先可以過海。
地理
荃灣位於大帽山以南，東南面向住藍巴勒海峽，喺青衣島嘅對面岸，後嚟借用咗鄰近地方嘅名嚟命名。喺1950年代，荃灣面積大約有 0.5 平方公里。喺嗰陣時，荃灣西部嘅海岸線係喺青山公路，而東部嘅海岸線就係係而家沙咀道。喺填海之前，荃灣有一個海角名，叫做，而嘅舊址、鱟地坊、大屋圍、部分嘅福來邨亦都係喺呢個海角之上。
當時，港英政府為咗發展荃灣成為一個新市鎮，就喺1950年代開始就喺荃灣度大規模噉樣填海，第一次填海令到柴灣角消失咗。而荃灣嘅海岸線亦都因為填海移到海盛路同埋楊屋道。喺1980年代，介乎德士古道同埋馬頭壩道嘅海域亦都因為填海工程而填咗做陸地。
喺1990年代，為咗起九廣西鐵嘅荃灣西站，快速公路荃灣路以西嘅海旁再一次填海，喺咁多次填海工程，令到荃灣嘅海岸線拉直，而令到藍巴勒海峽再度收窄，成為咗而家呢個樣。
時至今日，荃灣嘅版圖得以擴張。根據規劃署嘅法定圖則，「荃灣」喺廣義上係由東面嘅和宜合道近梨木樹邨開始，一直西延伸到油柑頭一帶，而汀九以西到青龍頭一帶嘅地方就係屬於荃灣西地區，而兩者同樣都係屬於香港十八區之中嘅荃灣區。
地標
如心廣場
三棟屋
港鐵荃灣站、荃灣西站
香港地方 - 地方 - 新市鎮荃灣
荃灣區 |
鐵 | 鐵係元素嘅一種，符號Fe，原子序數26，原子重量55.845(2)。符號嚟自拉丁文。鐵係第八族同第四周期嘅金屬。
鐵係星體經純核聚變嘅最終產物，唔使靠超新星嚟形成。因為咁，佢係宇宙裏面最多嘅重金屬。人類最早發現嘅鐵正係由外太空撞落地球嘅隕石。
特性
有好強嘅延展性，熔點係攝氏1535度，而沸點則係攝氏三千度左右。所以唔容易提煉。
鐵好容易同氧產生化學作用，稱之為氧化。鐵製物品成日都生鏽，就係氧化嘅過程。
鐵又係建造摩天大廈同埋地下鐵路嘅材料，佢可以同其他金屬混合成不銹鋼，工業革命之後喺建築學上得到重大嘅應用。
鐵喺天文學同埋物理學上面，視為恆星核聚變最終極合成嘅元素，核聚變高核聚變到鐵之後恆星就會失去平衡，開始超新星爆發。
鐵嘅化學符號係Fe，源自拉丁文名稱「Ferrum」。
製造
鐵一般都係採用冶煉法嚟提煉，以赤鐵礦同磁鐵礦為原材料，同焦炭以及助溶劑，喺熔爐入面產生反應。焦炭燃燒嗰陣會產生二氧化碳，而二氧化碳同焦炭接觸，會產生一氧化碳。一氧化碳同礦石入面嘅氧化鐵，產生作用，就產生出金屬「鐵」。
呢啲反應都係可逆反應，所產生出嚟嘅一氧化碳，濃度要越大越好。要使到反應進行得完完全全，溫度至少要800度。
世界10大鐵礦產國
年產量
凍鐵 |
信 | 信係寫低嘅說話，大部份都帶有訊息同特定目的，由一個人、組織、機構寫低咗，傳畀第二個嘅。信一般來講係傳畀遠方嘅人。響有打字機同電腦之前，信都係用手寫。響有郵局同郵票之前，信係用白鴿黎傳送。時至今日，信通常係公司發畀大量嘅人，而佢地又用唔到電郵。有時都會叫啲個樣似信嘅電郵做信。信有好耐歷史，古埃及人同蘇默人已經寫信。基督敎聖經甚至將信結集成書，叫做書信集。
種類
公函：公事上嘅書信。
情信：寫畀鍾意嘅人表達自己愛意嘅信。
家書：由外地寫畀屋企嘅信。
投訴信
辭職信
恐嚇信
請假信
解僱信：俾人炒魷收到嘅信。
應徵/求職信
打單信：有要脅成份嘅信。
回信：對人寫嚟嘅信嘅回覆。
誡子書：中國歷代名人寫信勸仔女、後輩嘅信。
連鎖信。
相關
教人寫信嘅課堂叫「信摘」。已前嘅人唔識字，專幫人寫信嘅，佢「寫信先生」。
動詞
信又係一個動詞，「信唔信？」、「信得過！」
郵政 |
電郵 | 電子郵件通常簡稱電郵，係一種利用電子通信，傳遞信息嘅方法，包含寫、寄、存、取信息。一般來講，電郵係用互聯網經Simple Mail Transfer Protocol (SMTP)。其他內部工作組系統亦都有類似電郵嘅系統。呢啲系統係可以經閘道器同互聯網電郵交換。
拎出去
The History of Email ( 戴夫曲家試圖點出電子郵件演化之中嘅重要「事件」事件。
The History of Electronic Mail 早期電子郵件系統造家嘅個人回憶錄。 |
互聯網 | 又叫，係一個聯繫成個世界嘅公開網絡，靠連住世界唔同嘅電腦網絡組成。全部資料傳送係靠一個標準嘅IP、用封包交換傳來傳去。互聯網係由成數百萬家用、學校用、商業用、研究所用、政府用嘅電腦網絡夾成。互聯網上有好多資訊同服務，好似電郵、傾偈、網頁、分享等等。
用詞
萬維網：互聯網會用到嘅一套資訊系統軟件，俾人通過互聯網嚟傳送文件或者第啲資源，當中每一件資源都有會掕住個 URL嚟識別佢。
Web 1.0 同 Web 2.0：Web 1.0 泛指 1990 年代至 2004 年嘅 WWW；喺呢個時期，會用互聯網嘅人幾乎冚唪唥都係純接收資訊；喺 2000 年代後半橛，開始有咗社交媒體同 YouTube 等嘅平台，令到「整自己嘅內容，再將啲內容掟上網」呢家嘢變得好易做，於是「由用家創造嘅內容」－好似係社交媒體上嘅貼文、影片同網誌呀噉－出現咗爆發性嘅增長，用家會用各自整嘅內容互相影響，出現咗一套同打前嘅互聯網完全唔同嘅資訊生態，而呢個時期嘅互聯網就俾人嗌做 Web 2.0 。
語義網：喺 2020 年代仲係一個構想，係預想中 WWW 嘅一個延伸版，做到唔淨只畀人讀取網頁嘅數據，仲做到畀呢啲數據可以由電腦自動噉讀取，會用標記語言－好似係 HTML 等嘅 好嗮網頁入面嘅資訊。
組成部份
黑暗網絡：網絡嘅一種；一個黑暗網絡係一個喺互聯網裏面嘅覆蓋網絡，用家一定要用某啲特定嘅軟件或者授權先至可以用；黑暗網絡好多時都係外人入唔到，甚至唔能夠知道入面發生緊咩事嘅，所以成日俾人攞嚟做啲犯法嘅嘢。
主要服務
TCP/IP
網絡性能
網絡保安
社會現象
數碼落差
簡史
喺1950年代，通訊研究者認識到需要允許喺不同電腦用戶同通訊網絡之間進行常規嘅通訊。1960年，美國國防部高等研究計劃署出於冷戰考慮建立嘅ARPA網引發咗技術進步並使佢成為互聯網發展嘅中心。1973年，ARPA網擴充功能成互聯網，第一批接入嘅有英國同挪威電腦。
互聯網嘅大綱
網絡 meme
文獻
Comer, D. E. (2018). The Internet book: everything you need to know about computer networking and how the Internet works. Chapman and Hall/CRC.
攷
拎
The Internet and the Web. GeeksForGeeks. |
西班牙 | 西班牙，官方名西班牙王國，係南歐伊比利半島嘅國家，首都係馬德里，人口大約4745萬，約莫有69%人信天主教。
西班牙以熱情嘅民族性見稱。西班牙人天性開朗而熱情，鐘意唱歌跳舞，喺國內四圍都好容易感受到呢種熱情洋溢嘅風情。
舊時廣東話西班牙重有個名叫大呂宋，因為西班牙曾經係菲律賓嘅宗主國，而菲律賓以前叫呂宋。相反，菲律賓亦都有個名叫「小西班牙」。
歷史
西班牙曾經畀好多個民族統治過。由公元前10世紀左右開始，利古勒人、巴斯克人、塔提蘇人、伊比利人先後進入伊伯利亞半島。
公元前6世紀，塞爾特人嚟到咗呢片土地，帶嚟咗先進嘅鐵器製造技術，從而增加咗農產量同埋提高咗戰鬥力；塞爾特人又發展咗採礦技術，引嚟咗好似腓尼基人、希臘人同埋伽太基人等等嚟到伊伯利亞半島嘅東南部做買賣。
隨後到咗公元前3世紀，西班牙畀羅馬人征服，變咗做三個行省 Tarraconense、Betica 同埋 Lusitania，統治咗超過七個世紀。羅馬人為西班牙帶嚟咗賦稅制度、貨幣制度，又起咗好完善嘅交通網絡。而家嘅西班牙文亦都係當時羅馬人帶嚟嘅拉丁文本地化之後傳承落嚟嘅語言。
5世紀初，阿拉諾人、汪達爾人同埋斯維匯人短暫噉入侵過西班牙，後來畀日耳曼族嘅西哥德人打敗。西哥德人以托萊多做中心，建立王國。維持咗300年，到711年，信回教嘅北非洲摩爾人入侵西班牙，消滅咗西哥德王國，建立「倭馬亞王朝」，首都設喺科爾多瓦，伊比利亞半島進入回教徒統治時期。西班牙人逃亡咗去北部建立基督教政權，繼續驅逐摩爾人嘅戰爭。到1492年，西班牙人終於收復喺最南邊嘅格蘭納達，趕走最後一批回教徒，結束穆斯林對西班牙長達782年嘅統治，基本上叫做統一咗成個西班牙。
喺十五到十七世紀，西班牙受到咗葡萄牙成功發展航海事業嘅刺激，加上想開採黃金同埋傳教，於是招攬各國嘅航海精英，其中以意大利熱那亞人哥倫布同埋葡萄牙人麥哲倫嘅表現最突出，由1492年到1609年，係史學家所謂嘅「黃金時代」。西班牙用暴力及各種手段攻打同佔領咗大片土地，西班牙嘅殖民地遍及中美洲、南美洲、非洲、亞洲同大洋洲。直到工業革命爆發，英國、法國、德國等國迅速崛起，西班牙喺世界上經濟同政治嘅影響力先至日漸式微。
1898年，西班牙同美國打海戰，史稱「美西戰爭」，結果西班牙輸咗。根據《巴黎和約》，西班牙要以2000萬美元嘅代價割讓菲律賓、關島、安娜塔西亞島同埋波多黎各等殖民地畀美國，又要畀古巴獨立。呢場仗再加上自由主義嘅興起，影響中南美洲好多西班牙嘅殖民地一個二個爭取獨立。
到咗20世紀，西班牙喺第一次世界大戰保持中立而且唔直接參與第二次世界大戰，不過都重係走唔甩打仗嘅命運。1936年7月，佛朗哥將軍發動軍事政變，引發激烈內戰，傷亡成百萬人。直到1939年，佛朗哥攻陷馬德里，內戰結束，佛朗哥開始長達36年嘅獨裁統治，直到佢1975年11月過身。佛朗哥將軍主政期間，科技人才、知識分子同埋藝術家唔係外流就係畀人暗殺，工運、學運、暴動連年，恐怖活動盛行，係西班牙史上嘅一幕悲劇。
地理
西班牙佔有大部份伊比利亞半島，西接葡萄牙，北面係法國同安道爾，南接直布羅陀海峽。佢喺東面地中海水域佔有巴利阿里羣島，喺西面大西洋嘅領土有加那利羣島。
西班牙嘅大城市除咗首都馬德里之外，重有巴塞隆拿、華倫西亞、西維爾/塞維利亞、馬拉加同畢爾包/畢爾巴鄂等等。
政區
西班牙全國劃分做17個自治區同2個自治市，下設50個省，另外喺地中海有3個由中央政府直轄嘅主權地。
政治
西班牙喺1982年成為北大西洋公約組織成員國，又喺1986年成為歐洲聯盟成員國，亦係聯合國嘅成員。
西班牙實行君主立憲制同埋議會民主制。
現任領導人
國王菲臘六世
首相柏度·山齊士
國旗
西班牙國旗又叫做「血與金」，由紅黃兩色組成；紅色係鬥牛士嘅鮮血，黃色係鬥牛場嘅泥土嘅色。國旗中間嘅黃色部份靠左繪有國徽；國徽入便嘅四個公仔代表咗組成西班牙嘅四個古老王國。
呢支旗最早喺1785年由國王卡洛斯三世揀咗嚟做打仗嘅軍旗，之後就一路係國家嘅象徵。1977年正式成為國旗。1981年決定用國徽取代本身晌旗面上面嘅一個盾徽公仔。
其他國家象徵
國歌：《皇家進行曲》
國花：香石竹
國家格言：Plus Ultra
領土糾紛
西班牙政府一路都要求英國交還西班牙最南面嘅半島直布羅陀。1704年英國喺西班牙王位繼承戰爭征服咗直布羅陀，打輸嘅西班牙喺1713年簽《烏得勒支和約》，將直布羅陀永久割讓畀英國。雖然西班牙一直希望直布羅陀可以回歸，但當地多數居民都接受英國統治，搞過幾次公投都係同一個結果。
國內問題
巴斯克獨立問題
加泰隆尼亞獨立問題
治安問題
恐怖主義
經濟
一般經濟數據
西班牙由2003年到2007年每年嘅經濟增長都維持喺平均百分之三以上，對比衰退緊嘅歐洲經濟算係令人滿意。2007年，西班牙嘅人均國內生產總值大約係30100美元。
西班牙嘅製造業、旅遊業發達。國內工業方面，西班牙係世界最大嘅造船國之一，又係最大嘅汽車生產國之一。除此之外，紡織業、食品工業、金屬製造、化工業、機械、造鞋業、製藥業都係主要工業。
西班牙近年嘅經濟開放效果好理想，但係失業率就一直居高不下，2007年嘅估計數字係百分之八點三。西班牙實行8年免費義務教育。
證券交易
西班牙喺馬德里有間交易所叫做馬德里證券交易所，截至2007年10月底，市值係全球第十大，喺歐洲就僅次於泛歐股票交易所、倫敦證券交易所同法蘭克福證券交易所，排名第四。
通貨
由1999年1月1號開始，西班牙引入歐元同本身嘅通貨比塞塔並行而成為法定貨幣。2002年中正式淘汰比塞塔。
匯率：每1歐元兌166.38比塞塔。
文化
西班牙係一個多元文化嘅地方，比較特別同受歡迎嘅風俗活動包括鬥牛同埋佛朗明哥舞。
語言
西班牙有幾種主要嘅語言，包括：
西班牙話— 又叫做卡斯提爾文，係世界第三大語言，用嘅人高達5億9千萬，係聯合國六種官方語言之一，亦係非洲聯盟同埋歐洲聯盟嘅官方語言。
加泰羅尼亞話— 喺加泰隆尼亞、華倫西亞通用而且係官方語言，喺西班牙之外，佢亦都係安道爾嘅官方語言。
巴斯克話— 北邊嘅語言 ，同其他屬於印歐語系羅曼語族嘅語文唔係同一個語系。
加利西亞話— 相當近似葡文，喺西班牙西北部通用。
飲食
西班牙出名菜式包括：
西班牙開胃菜
西班牙大鑊飯
西班牙凍湯
西班牙火腿
運動
喺西班牙國內，足球、網球、電單車等等嘅運動項目好受歡迎。
1992年，巴塞隆拿舉行咗四年一度嘅1992年夏季奧林匹克運動會，嗰屆西班牙一共攞到13金7銀2銅一共22面獎牌，喺獎牌榜排第六。
體育界嘅「教父級」重要人物，國際奧林匹克委員會前主席薩馬蘭奇侯爵都係西班牙人。
足球
1964年，西班牙舉辦咗歐洲國家盃，重攞到冠軍。2008同2012年，再攞多兩次歐洲國家盃冠軍。
1982年，西班牙舉行咗四年一度嘅FIFA世界盃，嗰屆西班牙喺第二輪分組賽出局。
2010年，西班牙贏咗世界盃足球賽冠軍，西班牙同荷蘭之戰喺加時最後4分鐘踢入全場唯一嘅入波。
西班牙甲組足球聯賽
運動員
西班牙旅遊官方網站
España | Unión Europea，歐洲聯盟 |
超新星 | 超新星係一粒星爆炸，同時變成一舊等離子體，一時間變到好光，就好似突然有一粒新嘅星出現。超新星放出來嘅光會響幾個禮拜到幾個月左右就會消失。
超新星有好幾種，而有兩條路可以造成超新星。質量極高嘅星會停止佢核心核聚變，響自身引力之下，外面會向中收縮。另一路係白矮星吸入伴星嘅物質，最後達到 ，造成熱核爆炸。兩條路都會造成超新星爆炸，將粒星所有嘅嘢都大力彈晒出來。
爆作釋放衝擊波到周圍太空，形成超新星遺蹟。最出名有 SN 1604。 |
石油 | 石油係一啲好杰，深啡或深綠色液體。佢響地殼上層。主要成分係碳氫化合物，大部份係烷，不過成份同樣都可以度度唔同。石油大部份都用來整燃油同汽油。除此之外，重可以用來整溶液、肥料、殺蟲水，同塑膠。八成八都係做燃料，淨低都用來整其他嘢。石油唔係可再生能源，咁好多人驚有日會用盡。世界石油有相當嘅需求，所以畀人叫做「黑金」。未經提煉嘅石油又叫原油。
中東地區波斯灣一帶嘅沙特阿拉伯、伊拉克、伊朗、科威特、阿聯酋、卡塔爾有豐富嘅石油儲藏，而係俄羅斯、委內瑞拉、加拿大、利比亞、尼日利亞、美國、墨西哥、哈薩克、中國、太平島等地方都有大量儲藏。委內瑞拉有世界最高嘅石油儲量。
石油嘅常用單位「桶」係一個容量單位，即係42美制加侖。因為各地出產嘅石油密度唔係一樣嘅，所以一桶石油嘅重量亦都唔係全部一樣。一般來講，一噸石油大概有7.3桶。 |
利比利亞 | 利比利亞全名利比利亞共和國，係非洲西部一國。周圍係塞拉里昂、畿內亞同象牙海岸，南面係海。英文「利比利亞」嘅意思係「自由之地」，皆因佢係由美國放返非洲嘅奴隸成立嘅獨立國。經歷利比利亞內戰同第二次利比利亞內戰之後，好多人無家可歸，經濟完全破壞晒。 |
象牙海岸 | 象牙海岸共和國係非洲西部一國。佢邊境西面接住畿內亞，利比利亞，北面馬里同布基納法索，東面就係加納，南邊係海，即係畿內亞灣。佢曾經係熱帶西非各國之中最繁榮，之不過因為政治不穩同內戰，再加埋貪污同拒絕變革，實力已經大不如前。
國名翻譯
本來呢個國嘅國名喺唔同嘅話入面都係按意譯，結果個國名嘅開頭字母喺各種話都唔同，而國際機構喺排列國名嗰陣時都係跟國名開頭字母喺拉丁字母表入面嘅順序嚟排嘅，搞到呢個國嘅國名喺好多時國名排列嘅位置唔固定。為咗改變噉嘅情況，喺得到聯合國同意之後，就決定統一按法文音譯嚟譯國名，國語譯名就變咗科特迪瓦。 |
畿內亞 | 畿內亞共和國，係非洲西部一國。北面係畿內亞比紹同塞內加爾，北同東北係馬里，東南係象牙海岸，而南面係利比利亞，西面係塞拉利昂。國境匯合咗尼日爾河、塞內加爾河、同埋贊比亞河，直向大亞洋海岸。畿內亞原本係指西非海岸，撒哈拉沙漠南面，畿內亞灣北面。個名係來自Berber人，大概意思係黑人之地。
新畿內亞 |
阮明哲 | 阮明哲係越南共產黨領導。佢響越南平陽省邊吉縣富安鄉出世。2006年6月27號獲越南全國代表大會任命接替陳德良，出任越南國家主席一職。少年時已獲數學學士同埋胡志明國家政治學院政治學學士學位，係經濟改革派人物。
佢1960年到1975年間，參加南越革命；1975年後，加入胡志明共產主義青年團中央，出任團中央書記。1988年響小河省做嘢，最高曾官拜書記一職。1997年，升做胡志明市市委副書記，同年12月，越共第八屆四中全會，選咗佢做中央政治局委員。1998年佢出任越南中央民運部部長。
2000年，佢成為胡志明市市委書記，力促經濟同埋基建發展，受到外商重視，上任期間，胡志明市經濟高速發展。2001年4月越共九大同2006年4月越共十大上，佢都連任到中央政治局委員。
2006年6月24號，越南國家主席陳德良、政府總理潘文凱同埋國會主席阮文安喺越南第十一屆國會第九次會議集體呈辭，希望將職務交畀後生領導人。越南國會隨後以94%贊成票，通過阮明哲接任國家主席，同期阮富仲選咗做國會主席，總理一職就由阮晉勇接。外界預期阮明哲會比佢前任，更加積極推動私有化，同埋政府會少啲干預經濟運作。
類:越南國家主席
明哲 |
阮晉勇 | 阮晉勇係越南嘅政治人，出身於金甌省，曾經就讀於中華人民共和國廣西師範大學，曾任金甌省委書記同內政部副部長，1997年9月29號起出任副總理。2001年出任越南共產黨政治局常委兼第一副總理。2006年5月16號，獲當時任總理嘅潘文凱指定為佢嘅繼任人。
2006年6月24號，潘文凱宣布辭職。6月27號越南國會選出阮晉勇為總理。
簡歷
阮晉勇以前曾經做過越南嘅中央銀行行長。
越南政治人
晉勇 |
實數 | 實數係指可以連續噉喺數線上面表達出嚟嘅數，另一個講法係可以寫做小數嘅數。
實數域係個完備嘅有序域，係有理數域嘅完備化，係複數域嘅子域係嘅複數）；實數可以用戴德金分割定義；每個實數都係一列有理數嘅極限，直觀、應用上，一個實數可以用有限或者無限嘅小數表示。數學家會用嚟表示實數集，即係所有實數。
實數包含有理數之外嘅數叫無理數，包括圓周率、等等。
實數係日常生活都會見到嘅數字，所以通常嚟講，多數會直接用數字嚟形容實數。
代數性質
包括咗十條對應加法同乘法嘅代數性質。頭四條係對應加法，中間四條係對應乘法，最後兩條係講加法同乘法之間嘅關係。
。意思係，加法次序唔影響結果。
。意思係，三個實數嘅加法次序唔影響結果。
使到。意思係，任何嘢加零，都唔會改變原本嗰樣嘢。而呢個零係一定喺入面。
每一個對應嘅，使到。意思係，任何一個數，都會搵到一個對應嘅數，兩個加埋會變做零。
。意思係，乘法次序唔影響結果。
。意思係，三個實數嘅乘法次序唔影響結果。
使到。意思係，一定有一個「一」係入面，令到任何嘢乘佢都係等於自己。
每一個對應嘅非零，使到。意思係，一個實數一定會有一個對應嘅實數，之後佢哋兩個乘埋就係一。
同埋。
。
代數性質嘅推論
推論一
如果有兩個數字係符合，咁即係可以得出。
證明：
。
以上嘅證明只可以利用代數性質嘅十條定理嚟做，唔可以用平時處理加乘嘅習慣嚟做。
呢個證明嘅意義，係證明只有零先可以做到上面題及嘅嘢。
推論二
如果有兩個數字係符合同埋，咁即係得出。
證明：
。
同一個原理，唔可以用平時嘅習慣處理。
呢個證明證明，只有一先可以做到上面題及嘅嘢。
推論三
如果，咁樣。
證明：
推。
再利用推論一嘅結果，。
呢個證明嘅意義在於，佢證明咗咩嘢乘零都會等於零。
推論四
如果符合同埋，咁得出。
證明：
。
就係因為呢個證明，先可以進行到除法。
推論五
如果符合，之後得出或者。
證明：
假設。
排序性質
排序性質係其中一個性質。佢係嚟自於三叉性質，就係因為三叉定理，先會有不等式。
三叉性質
考慮係嘅一個子集，係一個整實數嘅子集，然後符合以下三項特性：
如果，咁樣。
如果，咁樣。
所有入面嘅元素，叫，都係必定符合以下其中一項。
因為呢個三叉性質，入面嘅數字可以分做正數、負數同埋零。就係因為噉，所以產生咗不等式。從而入面嘅數字有大細之分。
完全性質
完全性質係嘅最終性質，意思係「係俾數字填滿」。舉個例，喺同中間有無限咁多個數字。換句話講，你唔會搵到有兩個數字之間係無數字。
完全性質可以由好多唔同方面去證明，其中一個係嚟自完備。完全性質指明：「任何一個實數集，如果佢有上限，就一定有一個最小上限。」因為咁，亦到有人叫完全性質做「最小上限性質」。
絕對值
不等式
界限
間距
質進數
複數
實數完備性
數學
數字
數學分析 |
黑山 | 黑山係歐洲東南部一國，正式叫黑山共和國。西邊近亞德里亞海，西面係克羅地亞，北面係波斯尼亞黑塞哥維那，東面係塞爾維亞，南面係阿爾巴尼亞。首都波德戈里察。 |
塞爾維亞 | 塞爾維亞，正式叫塞爾維亞共和國，係歐洲東南部一內陸國，響正巴爾幹半島中間，以前係南斯拉夫社會主義聯邦共和國嘅行政中心，首都貝爾格萊德。塞爾維亞嘅北面係匈牙利，東面係羅馬尼亞同保加利亞，西南係北馬其頓、阿爾巴尼亞同科索沃，而西面就係黑山、克羅地亞，同波斯尼亞黑塞哥維那。
塞爾維亞自古以嚟就同克羅地亞同文同種，喺南斯拉夫社會主義聯邦共和國時期，塞爾維亞-克羅地亞文就係官方語言。 |
印度 | 印度，正式叫印度共和國，係南亞一國。以面積計係第七大國。人口計就排第二，有11.5億，少第一嘅中國兩億。官方語言係印地話同埋英文，不過唔同嘅邦又有自己嘅官方語文，好似旁遮普文，泰米爾文。
畀大英帝國統治咗二百幾年，到1947年先至獨立，後來響資訊科技業嘅帶動下逐漸興旺發達起身。而家同中國、俄羅斯、巴西三個國家一齊俾人稱為「新嘅四強」，又叫「金磚四國」。
印度成為國名，係大英帝國統治後嘅事，英王亦為印度皇帝。古時為大小國林立地方，至今邦仍為國之義，有土王。古時音名各異，有身毒、天竺等。大英帝國為印度至大國土，現今分為數國，至大份嗰個，承襲印度稱號，號印度共和國。
政區
印度而家有29個邦同7個聯邦屬地。
邦
安德拉邦
阿魯納查爾邦
阿參邦
比哈爾邦
查蒂斯加爾邦
果阿邦
古吉拉特邦
哈里亞納邦
喜馬偕爾邦
乍拉肯德邦
卡納塔克邦
基拉拉邦
馬哈拉施特拉邦
中央邦
曼尼普爾邦
梅加拉亞邦
米佐拉姆邦
那加蘭邦
奧里薩邦
旁遮普邦
拉賈斯坦邦
錫金邦
淡米爾納德邦
泰倫加納邦
特里普拉邦
北阿坎德邦
北方邦
西孟加拉邦
聯邦屬地
查謨-克什米爾中央直轄區
拉達克中央直轄區
安達曼-尼科巴群島
昌迪加爾
達德拉-納加爾哈維利
德里國家首都轄區
達曼-第烏
拉克沙群島
本地治里
攷
インド ｜ 外務省
印度旅遊網 |
俄羅斯 | 簡稱俄羅斯，係歐亞大陸北部一國，横跨歐亞兩大洲，國土面積超過1700萬平方公里，佔地球陸地面積八分之一，係全世界最大，覆蓋成個亞洲北部同東歐嘅大部份，橫跨11個時區，涵蓋廣泛嘅環境同地形。俄羅斯嘅1.47億人口就係世界第九多，主要住喺佢歐洲部份。俄羅斯有全世界最大嘅森林儲備，有約莫世界四分之一嘅淡水湖。
俄羅斯歷史始於歐洲嘅東斯拉夫民族，聚集區域自3世紀至8世紀慢慢擴大。喺9世紀，瓦良格人武士精英建立咗基輔羅斯呢個中世紀國家。988年，國家從拜占庭帝國採納咗東正教。至此，拜占庭同斯拉夫嘅文化融合成為今日嘅俄羅斯文化。
基輔羅斯最尾分裂為好多公國，畀蒙古人逐一擊破，喺13世紀成為咗金帳汗國嘅藩屬。莫斯科大公後來慢慢崛起並統一周邊俄羅斯諸侯國，由金帳汗國獨立，成為基輔羅斯文化同政治嘅繼承者。18世紀，俄羅斯沙皇國通過征服，吞併同探索，最終成為俄羅斯帝國。俄羅斯帝國係世界史上第三大帝國，疆域自中歐嘅波蘭連綿至北美洲嘅阿拉斯加。
1917年十月革命後，俄羅斯蘇維埃聯邦社會主義共和國成為咗蘇維埃社會主義共和國聯盟嘅主體同最大嘅加盟共和國。佢係世界上第一個憲法意義上嘅社會主義國家。第二次世界大戰時期，蘇聯為同盟國嘅勝利扮演咗決定性嘅角色。戰後佢嘅崛起成為公認嘅超級大國，並喺冷戰時期同美國互相競爭。蘇聯時期產生咗20世紀好多好重要嘅科技成就，其中包括頭一粒人造衛星史撥尼克1號，同埋首次將人類送入太空。1990年，蘇聯係世界上第二大經濟體，並擁有世界上最多嘅常備軍人同埋大殺傷力武器庫存。1991年蘇聯解體後，包括俄羅斯在內嘅15個共和國從原蘇聯獨立。「俄羅斯蘇維埃聯邦社會主義共和國」通過修憲改制為「俄羅斯聯邦」。國體為聯邦半總統制共和國。
2015年，根據國民生產總值俄羅斯經濟係世界第13大經濟體，根據購買力平價為世界第六大經濟體。俄羅斯有世界上最大儲量嘅礦產同能源資源，係世界上最大嘅石油同天然氣輸出國。俄羅斯係世界大國，擁有核武，係聯合國安理會常任理事國，G20、歐洲理事會、亞洲太平洋經濟合作組織、上海合作組織、歐安組織、世界貿易組織同金磚五國成員。佢亦係獨立國家聯合體、集體安全條約組織嘅領導者同歐亞經濟聯盟創始成員。俄羅斯亦係八大工業國之一，但因為克里米亞危機而被暫停成員身份。
地理
俄羅斯有14個陸上鄰國：挪威、芬蘭、愛沙尼亞、拉脫維亞、立陶宛、波蘭、白俄羅斯、烏克蘭、格魯吉亞、阿塞拜疆、哈薩克、中華人民共和國、蒙古國同北韓，其中立陶宛同波蘭只係同俄羅斯外飛地加里寧格勒州接壤。同時俄羅斯重同日本、美國、加拿大、丹麥自治領地格陵蘭、冰島同瑞典隔海相望。俄羅斯北面同東面分別畀北冰洋同太平洋包圍，西北同西南就分別可以經波羅的海同黑海去大西洋。
俄羅斯國土面積超過1700萬平方公里，佔地球陸地面積超過八分之一，包括成個亞洲北部，橫跨9個時區，涵蓋唔同環境同地形。
俄羅斯有世界最大儲量嘅礦產同能源資源，亦係世界最大石油同天然氣輸出國，俄羅斯同時係世界八大工業國之一，擁有世界最多森林儲備同有約世界四分之一嘅淡水湖
行政區
俄羅斯聯邦由83個唔同種類行政分區組成：
22個共和國，享有較大自由，通常係少數民族聚居區
46個州
9個邊疆區
4個自治區
1個自治州— 猶太自治州
3個聯邦直轄市— 莫斯科同聖彼德堡
另外喺2000年5月13號，總統普京簽發命令決定按地域原則響俄羅斯建立7個聯邦區，包括中央聯邦區、西北聯邦區、南方聯邦區、伏爾加河沿岸聯邦區、烏拉爾聯邦區、西伯利亞聯邦區同遠東聯邦區。到2010年1月19號，總統梅德韋傑夫簽發命令決定自南部聯邦區內分出一個新聯邦區－北高加索聯邦區，令到俄羅斯聯邦區增加到8個。
政治
俄羅斯聯邦實行聯邦制同埋半總統制，以俄羅斯聯邦憲法同法律為基礎，根據立法、司法、行政三權分立相互制約、相互平衡嘅原則行使職能。
俄羅斯總統係國家元首，任期6年，可以連任一次。2008年修憲前為4年，由人民直接選舉產生。總統有相當大嘅行政權力，有權任命包括總理在內嘅高級官員，但必須經國家杜馬批准。總統同時亦係武裝部隊嘅首領同埋國家安全會議嘅主席。並可以唔經議會通過直接頒布法令。總統唔可以連任多過一次，但總當選次數冇上限。
根據《俄羅斯聯邦憲法》，俄羅斯聯邦會議係俄羅斯聯邦嘅代表同立法機關，採用兩院制，下議院嗌國家杜馬，上議院嗌聯邦委員會。
聯邦委員會由俄羅斯聯邦諸聯邦主體各派兩名代表組成：一名嚟自國家代表權力機關，一名嚟自國家執行權力機關，主要嘅職能係批准聯邦法律、聯邦主體邊界變更、總統關於戰爭狀態同緊急狀態嘅命令，決定境外駐軍、總統選舉同埋彈劾，中央同地方嘅關係問題等。
國家杜馬嘅職權係同意總統對總理嘅任命；決定對總統嘅信任問題；任免審計院主席及半數檢查員；實行大赦；提出罷免俄羅斯聯邦總統嘅指控；通過聯邦法律。
聯邦行政部門
俄羅斯有15個部同埋同其他部同級嘅總局，其中有5個部比較特殊，有重要權力嘅部門直接向總統負責，嗌，分別係：
聯邦內務部
聯邦外交部
聯邦國防部
聯邦司法部
聯邦民防、緊急情況及消除自然災害後果部
其餘10個部就直屬總理：
聯邦財政部
聯邦衛生與社會發展部
聯邦經濟發展與貿易部
聯邦教育科學部
聯邦工業與能源部
聯邦農業部
聯邦資訊科技與通訊部
聯邦自然資源部
聯邦文化與傳媒部
聯邦交通運輸部
史
從國家同國際法律嘅角度嚟睇，現代俄羅斯民族國家喺1917年11月7號出現。1991年12月25號改名為「俄羅斯聯邦」，通稱「俄羅斯」或者「俄國」，係蘇聯同俄羅斯蘇維埃聯邦社會主義共和國嘅繼任者。
俄羅斯地域喺舊石器時代已經有人類居住。862年諾曼人留里克受斯拉夫人嘅邀請去到諾夫哥羅德建立第一個羅斯公國，留里克王朝就咁樣開始。882年，諾夫哥羅德大公奧列格征服基輔，建立基輔羅斯公國，去到12世紀中以基輔為首都，同東斯拉夫人為主體嘅早期國家。基輔羅斯起源於7世紀上半葉，根據史學史嘅觀點，基輔羅斯被認為係3個現代東斯拉夫人國家嘅前身。弗拉基米爾一世·斯維亞托斯拉維奇同佢嘅仔雅羅斯拉夫嘅統治時期係基輔嘅黃金時期。當時佢哋接納咗東正教，亦創立咗。之後，基輔羅斯喺公元13世紀畀蒙古人建立嘅欽察汗國佔領。
中世紀後期，俄羅斯人建立咗莫斯科大公國並逐漸發展成為一個大帝國。俄國喺16世紀起開始向亞洲擴張，到17世紀中成為全球固有領土面積最大嘅國。喺歷代沙皇領導下，俄羅斯帝國喺18世紀開始現代化並到處擴張，成為歐洲列強之一，但係由20世紀初開始，沙皇統治日益腐敗，唔願下放權力畀資產階級，人民對現狀日漸不滿。隨住俄國喺第一次世界大戰慘敗，1917年終於爆發十月革命。無幾耐，列寧領導蘇聯共產黨建立全球首個共產政權「蘇維埃社會主義共和國聯盟」。喺列寧同斯大林領導下，蘇聯由一個農業國迅速工業化，並且實行農業集體化。第二次世界大戰打贏納粹德國後成為冷戰嘅紅色超級大國。1980年代尾，蘇聯進行多項激進改革，但係高度集中嘅政治經濟體制已病入膏肓，斯大林模式亦逐漸僵化，最終喺1991年解體。
1991年12月26號，俄羅斯蘇維埃社會主義聯邦共和國最高蘇維埃宣佈，俄羅斯蘇維埃社會主義聯邦共和國改名為俄羅斯聯邦並成為主權國家。自此，俄羅斯聯邦雖然未具有如蘇聯、美國等超級大國嘅地位，但仍被國際承認係極具影響力嘅世界性大國，亦係世界第二軍事強國。解體後，俄國經濟曾一度面臨困境，政治方面亦出現過1993年憲政危機，家下經濟狀況已經有所改善。
建國歷史嘅變遷
基輔羅斯
弗拉基米爾-蘇茲達爾大公國
莫斯科公國
莫斯科大公國
俄羅斯沙皇國
俄羅斯帝國
俄羅斯共和國
首都嘅變遷
862年至882年：諾夫哥羅德
882年至1243年：基輔
1243年至1389年：弗拉基米爾
1389年至1712年：莫斯科
1712年5月21號至1728年：聖彼得堡
1728年至1732年：莫斯科
1732年至1918年：聖彼得堡
1918年3月12號至今：莫斯科
軍事
俄羅斯係傳統軍事強國，沙皇俄國時期強調發展軍力，而蘇聯時期嘅軍事水平達到巔峰，成為世界軍事強國。
攷 |
巴西 | 巴西，正式叫係南美洲一個大國家，人口同面積都係世界第五大。而響南美洲巴西係最大同最多人嘅國家。
由於歷史上曾經係葡萄牙殖民地，巴西嘅官方語言係葡文。
地理
巴西位處南美洲近赤道嘅平原，有差唔多成條亞馬遜河貫穿住。亞馬遜河係世界上流量最大嘅河流。巴西大部份地方都係熱帶雨林，即係亞馬遜森林，自然資源豐富。因為位處赤道，雨水充足，陽光亦都好充沛。
巴西嘅人口都係集中喺東南部沿海地區，例如大城市里約熱內盧就係喺呢度。
但係近幾十年，佢嘅生態環境亦因為經濟起飛而受到好嚴重嘅破壞，例如道路建設、水壩、城市建造、農業開發、大規模斬樹、火災、採礦、開採石油、氣候變化等，繼而一個又一個嘅大片森林消失，因為水土流失嘅關係而導致河邊或山區地勢變形。
史
巴西喺南美洲，殖民時代，中美洲同南美洲大部份都畀西班牙佔領，唯獨巴西畀葡萄牙佔領。
經濟
巴西主要都係靠自然資源搵食，例如佢嘅主要出口貨品都係一啲咖啡、大豆、鐵礦石等等。所以巴西嘅農業、採礦業都係比較發達。
如果以拉丁美洲嚟講，巴西嘅國內生產總值係成個拉美嘅第一位。
人口
巴西嘅人口都集中喺東南部沿岸，亞馬遜森林人口就好少，都係一啲土著。而東南部嘅人都係歐洲人嘅後代。佢哋嘅祖先主要係葡萄牙人、意大利人、西班牙人同埋德國人等等。
根據2008年嘅統計，巴西有大約一億八千六百萬人口，而東南沿海就有七千八百幾萬，大約係巴西人口總數嘅42%。
巴西政府官方網站
巴西行政區劃
中華人民共和國駐巴西大使館
中華民國駐巴西台北經濟文化辦事處 |
墨西哥 | 墨西哥，舊時又寫做麥西哥，正式叫墨西哥合眾國，係北美一國。佢北面係美國，南面係危地馬拉同伯利茲，西面係太平洋，東面係墨西哥灣同加勒比海。首都係墨西哥城。世界各國之中，最多人講西班牙話嘅係墨西哥。墨西哥亦係世界上現存兩個「合眾國」政體其中一個。
墨西哥有長久文明，西班牙人未入侵之前，已有帝國，兩個美洲古文明瑪雅文明同阿斯達文明嘅勢力範圍都覆蓋墨西哥。不過西班牙人帶來攞命疾病，美洲人並無抗體，死咗好多人，以致無力抵抗入侵。
墨西哥政治 |
錫 | 錫係一種元素，符號Sn，來自拉丁文，原子序數50。佢係一隻銀色，展性好嘅貧金屬。空氣裏面好難氧化，防銹好。好多合金有佢響度。佢成日畀鍍響其他金屬度，咁就可以防銹。
金屬元素 |
口 | 口，又叫嘴，係動物用來食嘢、飲嘢嘅開口。一般嚟講，嘴係生喺個頭度，鼻嘅下面。
口裏面有條用嚟感測味覺、講嘢用、幫手吞嘢嘅脷；有上下兩排牙，用嚟𡁻爛啲嘢食，係有啲動物嘅武器。
口亦會唔停咁分泌口水，令到入口嘅嘢食得到初步嘅濕潤，可以容易啲咬爛同消化。而當好肚餓嘅時候突然見到好味嘅嘢食，口水量會即時增多，預備迎接美食。
個口開合就係靠個下巴骨上下郁。咀嚼嘢食就係下巴左右郁。
頭 |
眼 | 眼，又叫目，係用來睇嘢嘅器官。眼其實係用來偵測光。唔同生物都有唔同嘅測光器官。最簡單嘅眼只可以知道周圍係光定暗，但係已經足夠幫生物根據日夜節奏去改變生體機能。而複雜嘅眼就係生物特化出嚟光學結構，做出將光折射出到唔同位置、聚焦成影像、又或者控制有幾多光入到眼入面。以眼入面嘅感光細胞就會偵測到光，然後轉化做電訊號經神經傳到腦度。呢啲比較複雜嘅眼令到生物可以分到形同色，而百份之九十六嘅動物都有呢啲複雜嘅眼。好多動物同人一樣，雙眼夾埋可以有三維視野。亦有一啲動物，雙眼各有各影像。脊椎動物嘅眼呈圓波形，叫眼球。
名
眼目二字，原本係講人眼，解有別。目講面上睇到嘅部份，而眼字係眼核，又叫眼珠。眼裏反映嘅人影，叫眼公仔或者瞳人。因為人好多時可以靠眼神嚟傳達情感，眼又俾人叫做「靈魂之窗」。
眼嘅運作
人眼運作嘅原理同相機好似。角膜同晶狀體因為有弧度，形成一組透鏡，作用就好似相機嘅鏡頭咁將光線聚焦，喺視網膜上面形成影像。虹膜就好似相機嘅光圏，可以透過改變瞳孔嘅大細嚟控制有幾多光可以入到眼球入面。視網膜負責將光轉化做神經訊號，經過視神經傳到腦度進一步分析，令到我哋睇到嘢。
唔同種類嘅眼
現時所知嘅生物入面有十種唔同嘅眼結構。佢哋最簡單可以分做有一層凹入去嘅感光細胞嘅單眼，同埋由好多細晶體夾埋一齊組成嘅複眼。人類嘅眼算係單眼，而昆蟲等嘅節肢動物就有複眼。
眼嘅進化
感知光嘅能力喺進化過程入面好早就出現。而家普遍認為所有動物嘅眼係源自同一個最原始嘅感光組織。各種動物跟住為咗適應各自嘅環境而分別進化出唔同結構嘅眼。
同眼有關嘅病
近視
遠視
散光
白內障
青光眼
視網膜病變
夜盲症
色盲同色弱
鬥雞眼
隱形眼鏡
眼鏡
老花
近視
白內障
飛蚊症
望遠鏡
色盲
視覺神經
攷 |
鼻 | 鼻，又叫鼻哥，係用來呼吸同埋聞嘢嘅器官。
一般嚟講如果唔係生得畸形，或先天後天嘅問題，多數動物個鼻都有兩個鼻哥窿。
人嘅鼻腔入面有鼻毛，重會分泌鼻涕，阻隔空氣中嘅微粒灰塵；呢啲分泌同塵埃積埋積埋，就會變成鼻屎。
環境刺激、喊或者病都會令人流好多鼻水。
搳鼻屎 |
複數 | 數學上複數係一個可以用 嚟表示嘅數，同都係實數，而係單位虛數，符合。
叫複數嘅實部，而 叫做虛部。當 嗰陣，個數就係，即係實數； 嘅話，就叫複數；如果 而 ，就叫純虛數。一個複數 嘅實部又可以寫成 ，虛部又可以寫成 。
舉個例， 係複數，而實部係 ，虛部係 ； 係純虛數。又可以寫成 、。
複數亦都可以用 嘅形式表達， 係半徑， 係傾角。當傾角等於 ° 嘅倍數時，係一個實數；而其他角度時就係虛數。
複數可以加、減、乘、除，同實數一樣，用數學嘅語言嚟講複數集形成一個場，不過就有深刻啲嘅特性。例如，唔係每個實系數多項式都有實數根，而複數根就個個都有，呢個性質叫做代數封閉。亦即係話，複數係實數嘅閉包。
歷史上，數學家係因為解三次方程式而發現複數嘅，佢哋用 Cardano 公式嚟解方程，發現套用公式嗰陣個開方入邊成日都有負數，甚至係連條三次方程有三個實解嗰陣啲中途步驟都會出現開方負數。
性質
0 屬於實數。
虛數冇得好似實數噉比較大細，準確嚟講，喺複數呢個集上邊唔存在一個同複數加法、乘法相容嘅全序關係。
共軛複數係指兩個複數嘅實部一樣，而虛部互為相反數，即係 同 ；或者半徑一樣，傾角相反，即係 同 。當一個複數 嘅時候，佢嘅共軛複數可以喺上邊加一條線，以 表示。
運算法則
兩個複數進行運算時嘅法則如下：
加法：
減法：
乘法：
除法：
倒數：
極座標嘅乘除比較簡單：
乘法：
除法：
虛數
e (數學常數) |
整數 | 整數係自然數(1、2、3...)、佢哋嘅負值(-1、-2、-3...)同埋0嘅統稱，係實數嘅一類。整數有無限個，向數線正負兩邊延伸。整數喺集合入面會用或者粗體Z字來表示。喺加、減同埋乘法入面。整數集附上加法同乘法係一個環，即係任何一個整數加、減或者乘另一個整數，個結果都會係整數。
代數性質
環論
同自然數一樣，整數喺加法同乘法之下係封閉嘅，亦即係話，整數加整數、整數乘整數都依然係整數。但係，由於整數包含埋負數同埋0，整數喺減法之下都係封閉嘅，呢點同自然數唔同。總括嚟講，即係話整數係一個環。
拓撲性質
喺整數上面可以定義好多種拓撲結構，其中有兩種比較常用：
離散拓撲
如果考慮整數作爲實數嘅子集嘅話，假設喺實數上面用歐幾里得拓撲結構，咁整數得到嘅子集拓撲就係離散拓撲，因爲喺實數入面，對任何整數，都係一個開集，而呢個開集同整數嘅交集係裝住嘅單元素集，即係。咁根據子集拓撲嘅定義，喺整數繼承到嘅子集拓撲結構入面，所有單元素集都係開集，咁嘅話就代表呢個拓撲係離散拓撲。
離散拓撲係一種好特別嘅拓撲結構，其中一個性質係，任何拓撲空間打去離散拓撲空間嘅連續函數都一定係局部常數函數。呢個性質可以用嚟證明好多嘢，其中一個例子係可以用嚟證明卷繞數係定義良好嘅。
Zariski拓撲
由於整數有一個環結構，佢上面另一種常用嘅拓撲結構就係Zariski拓撲。根據定義，Zariski拓撲係以質理想作爲閉集生成嘅拓撲，呢種拓撲結構喺代數數論同埋代數幾何入面好常用。
整數 (資料類型) |
血 | 血，又有種嗌法叫畢甩，係循環系統嘅組織。佢主要係血漿同一啲血細胞組成。血細胞就有紅血球，白血球，同血小板。解剖學來講，血憑佢嘅功用，同埋響骨來睇，佢係屬於結締組織。佢係由骨入面嘅紅骨髓整出黎嘅
血最主要功用係運氧氣同埋葡萄糖畀各組織，同時亦都帶類似二氧化碳同乳酸呢啲新陳代謝嘅垃圾走。血會帶細胞同唔同物質，到唔同組織同器官。
紅 (嘢食) |
力 | 係一種物理概念，係物體同物體之間嘅相互作用。傳統物理觀念認為，令到有質量物體加速嘅一種影響，就係力。我們無論對一件物體拉開或者推開，都有力加諸喺物體上。
力係矢量，定義係動量改變嘅速率，因為咁佢有方向跟埋佢。
力可以改變一個物體嘅運動狀態，以及郁動速度、大細同方向。力又可以改變物體嘅形狀。
力嘅國際標準單位係牛頓，但都可以用重量單位嚟表示，例如公斤。
公式
根據牛頓第二定律，力係用呢條公式表達出嚟：
其中m代表咗物體嘅質量，a代表咗加速度。喺呢條公式入面，質量單位係千克，加速度單位係用米每二次方秒。所以力嘅單位係千克米每二次方秒(kg·ms-2)。
種類
作用力
反作用力
動力
重力
地心吸力
摩擦力
磁力
衝力
張力
彈力
自由體圖
自由體圖係古典力學分析上嘅一種做法，喺物理學同工程學上都好常用：一幅自由體圖會畫出分析緊嗰一件物體、件物體嘅各部份、以及向件物體施力嘅物體，然後用箭咀表示出個系統當中存在嘅力，每個箭咀會有個方向代表嗰股力嘅方向，仲會附帶一個數值表示嗰股力嘅大細；例如想像一嚿物體，擺咗喺一個斜面上面，個斜面同地面之間嘅角度係 咁多度，件物體會受到至少三股力－
係由地球施喺件物體上嘅萬有引力；
係由個斜面施喺件物體上嘅摩擦力；
係由個斜面施喺件物體上嘅反作用力；
如果 ，就會令嚿物體沿 嘅向左下方向有個加速度，而佢向嗰個方向嘅速度就會上升。畫做自由體圖嘅話：
好似上述噉嘅圖喺建築設計上可以用嚟分析喺一間建築物嘅入口隔離、用嚟俾輪椅行嘅斜路嘅力學設計。
參見
牛頓
牛頓運動定律
牛頓第一定律
牛頓第二定律
牛頓第三定律
攷
gd:Neart |
最終幻想XIII | 最終幻想XIII係Square Enix開發喺PlayStation 3上嘅RPG遊戲，係太空戰士系列嘅第13集。
太空戰士XIII係「Fabula Nova Crystallis Final Fantasy XIII」嘅其中一個作品。
本作係PlayStation 3同Xbox 360嘅遊戲，日版係PlayStation 3獨佔遊戲，已經喺2009年12月17號起發售。
概要
「太空戰士XIII」於2003年開始構想，同「王國之心2」嘅企劃同時進行。
原本開發喺PS2，但因DVD容量不足同PS3強大嘅渲染能力決定由PS2改為PS3。放棄之前所做嘅遊戲程式，而前作「XII」大幅度延遲就係呢個原因。
「太空戰士XIII」係採用由「太空戰士X」製作人員開發嘅新一代開發引擎White Engine。
角色
雷光
冰雪
班尼拉
霍普
薩茲
牙
主要製作人員
監督：鳥山求
角色設計：野村哲也
藝術總監：上國料勇
主程序：小林一美
動畫導演：藤井榮治
主題曲作曲：植松伸夫
作曲：濱渦正志
製作人：北瀨佳范
相關網頁
Fabula Nova Crystallis 日文官網
E³ 預告短片官網
Fabula Nova Crystallis 英文官網
PlayStation 3遊戲
Xbox 360遊戲
XII |
最終幻想XV | 太空戰士Versus XIII (日文：ファイナルファンタジーヴェルサス XIII 英文：Final Fantasy Versus XIII）係史克威爾艾尼克斯(SQUARE ENIX)開發嘅太空戰士系列嘅最新PS3動作遊戲，Fabula Nova Crystallis Final Fantasy XIII計劃嘅第二作。Versus 係拉丁文，意思係「改變方向」。
簡介
喺發佈會嘅短片中顯示，遊戲舞台係喺一個近現代嘅世界觀，主角係王族嘅人，他所在嘅王國代代都係守護水晶。主角嘅穿著就好似個普通嘅現代人，但係拿著機槍攻擊佢嘅人全部都係著住中古世紀嘅鎧甲。呢班人係來自外面的世界，而主角就係要由佢哋嘅襲擊之下保護水晶。從製作人員嘅訪問中，『FF』作品之中，都無以現代為故事舞台，而呢個世界係影射我們的世界。而劇情方面都有實際引用莎士比亞嘅名言:「There is nothing either good or bad, but thinking makes it so.(世間本無善惡，端看個人想法)」製作人員
監督角色設計：野村哲也
動畫導演：野末武志
作曲：下村陽子
製作人：橋本真司
相關網頁
Fabula Nova Crystallis 日文官網
Fabula Nova Crystallis 英文官網
PlayStation 3遊戲
最終幻想 |
最終幻想 零式 | 最終幻想零式係史克威爾艾尼克斯(SQUARE ENIX)最新開發嘅最终幻想系列手提電話網上遊戲，Fabula Nova Crystallis Final Fantasy XIII計劃嘅第三作。Agito 係拉丁文，意思係「採取行動」。
簡介
遊戲舞台喺一間叫培利希提里姆魔導院，而學生分為13個班級，一齊過住日常生活。喺插圖中可以睇到12位學生，各自有唔同嘅武器，有咭片、日本刀、鐮刀、手槍、權杖、槍、弓箭、笛子、劍、格鬥……從製作人員嘅訪問入面，知道除咗呢12位學生外，重有位神秘人物啱啱組成「13」呢個數字。而喺發表會嘅短片上面，出現「同水晶締結契約」，製作人員話有種同水晶締結嘅「血契約」。
製作人員
監督：田畑端
角色設計：野村哲也
藝術總監：直良有祐
作曲：石元丈晴
製作人：伊藤幸正
Fabula Nova Crystallis 日文官網
Fabula Nova Crystallis 英文官網
PSP遊戲
日本遊戲 |
Fabula Nova Crystallis Final Fantasy | 水晶的新傳說最終幻想XIII係日本遊戲軟件公司 SQUARE ENIX 嘅最終幻想XIII系列遊戲開發計畫。「Fabula Nova Crystallis」係拉丁文，意思係「新嘅水晶故事」。而呢系列嘅遊戲各自擁有唔同嘅世界觀、唔同嘅主角，但擁有相同嘅神話傳說背景。
相關作品
而家公佈咗5部遊戲，分別喺 PS3 同 手提電話：
最終幻想XIII FINAL FANTASY XIII
最終幻想XIII-2 FINAL FANTASY XIII-2
最終幻想 零式 FINAL FANTASY TYPE-0
雷霆歸來 最終幻想XIII LIGHTNING RETURNS FINAL FANTASY XIII
最終幻想 Agito FINAL FANTASY Agito
即將推出
最終幻想 零式 ONLINE FINAL FANTASY TYPE-0 ONLINE
最終幻想XV FINAL FANTASY XV
重有 SQUARE ENIX 相關網頁
Fabula Nova Crystallis 日文官網
Fabula Nova Crystallis 英文官網
E³ 預告短片官網
最終幻想 |
太空戰士：滅絕光年 | 《太空戰士：滅絕光年》係2001年上映嘅CG動畫電影。以電視遊戲『太空戰士』作為基礎嘅原創電影，唔係以遊戲改攝而成嘅電影。
概要
SQUARE (現時嘅 史克威爾艾尼克斯)嘅製作人員同荷里活聯手製作，加上製作費高達167億日元(1億3,500萬美元)製作的3D-CG動畫片。
故事
講述2065年，異種藉住流星體撞向地球時降落進駐，大肆破壞令到人類死傷枕藉，而故事嘅主人翁科學家亞紀，佢發現咗一種能令異種無力化嘅方法--喺地球上尋找八個「精神」。但係同亞紀有相反意見嘅總司令軒想同異種抗戰到底，於是亞紀請施博士同格萊隊長嘅協助。到底亞紀同地球嘅命運會點......
人物
亞紀(Aki Ross) - 溫明娜(Wen Ming Na)
格萊(Gray Edwards) - 艾力寶雲(Alec Baldwin)
施博士(Dr. Sid) - 當奴修打蘭(Donald Sutherland)
總司令軒(General Hein) - 占士活特(James Woods)
主題曲
主題曲：Lara Fabian - The Dream Within
國際版主題曲： L'Arc-en-Ciei - Spirit Dreams Inside
粵語版主題曲： 盧巧音 - 吶喊
2001年電影
hu:Aki Ross |
有理數 | 有理數係所有可以用兩個整數嘅比例表示出來嘅實數，即係分數，當中分母唔可以係0。有理數包括一切整數、有限小數同埋無限循環小數，例如、、, 等等。有理數集通常用粗體大寫Q表示。
、、 同埋 1.23456789101112131415161718192021......都唔係有理數。
一般認為「有理」呢個名其實係「比例性」嘅誤解。
所有唔係有理數嘅實數都叫做無理數。
運算
有理數係一個體，當中佢嘅加、乘運算係咁嘅：
兩個有理數 同 一樣，邏輯上等價於 。
有理數入面有加法同乘法嘅逆：
如果 ，咁
無理數
小數
實數
代數數
數字 |
火 | 火係燃燒現象，大量嘅熱同光用發光同火焰形式放出來。火亦都指燃料燒緊嘅狀態，例如營火同爐火，又或者燒到控制唔到，造成破壞，都係火，例如山火。
文化上
因為火對生活好有用，喺宗教、文學、文化、甚至講嘢嘅層面，都有好多嘢同火有關。行星用火命名，好似火星，宗教有拜火教… 平時嬲嗰陣，會話扯火，把幾火。
失控嘅火：火燭
火燭即係時間同空間上失去控制同造成財物同人身傷害嘅燃燒現象。
起火
熱力學 |
虛數 | 數學入面，虛數指一切唔係實數，即係唔可以用數線上面嘅一點來表示嘅數字。佢哋多數都係數學家為咗幫一啲無解嘅等式定義一個「解」而生出來嘅結果。而且純虛數(實部為0)嘅平方就係負數。掉返轉講，負數嘅開方會係虛數。
虛數呢個詞好多時又會代指複數，複數係分為實數部份同虛數部份。如果純係指實數部份係，淨返虛數部份，呢部份又叫做「純虛數」。虛數部份用單位虛數 來表示，佢哋係虛數入面用得最多嘅例子。
虛數係 Rafael Bombelli 響1572年嗰時定出來。嗰陣時，呢啲數無人會諗過係存在，而且畀人認定唔係假就係廢嘅。開始嗰陣，好多數學家開始都唔係咁易接虛數。好似笛卡兒寫佢本 《幾何學》時，就指出呢詞係有貶義。
定義
任何複數都可以寫成 ，響呢度 同 都係實數；而 就係單位虛數。 嘅定義係：
就係複數嘅實數部份，而 就係虛數部份。雖則笛卡兒叫今日「複數」做「虛數」，但係今時今日嘅「虛數」係講一個複數，佢嘅實數部份係 ，即係話淨返 。
複數
數字 |
太空戰士VII：天子再臨 | 太空戰士VII：天子再臨，簡稱：FF7AC，係角色扮演遊戲太空戰士VII系列中嘅一部，以電影形式出現。呢部電影喺華語地區各地有唔同嘅譯名——台灣譯名：太空戰士VII：降臨神子，中國大陸譯名：最終幻想VII：降臨之子、最終幻想VII：、最終幻想VII：聖童降臨等。佢係SQUARE ENIX製作嘅角色扮演遊戲太空戰士VII，相關作品系列計畫「Compilation of Final Fantasy VII」第二作電影作品。呢套片喺2005年9月14日於日本發售，係太空戰士VII嘅正統續編作品。
故事概要
喺太空戰士VII故事結束嘅兩年後……
人終於認識到開採魔光作爲能源嘅害處，神羅公司已不復存在。人開始尋找新嘅能源，而且重修大都市米卡爾。
星球嘅憤怒並未有隨住隕石嘅消失而完全消退，有一啲人患上咗星痕症候群。咁説明咗，仍然有威脅星球生存嘅野存在……
喺同薩菲羅嘅最終決戰結束之後，克勞德‧史遞夫喺蒂法嘅幫助下成立咗一家送貨公司“史遞夫快遞”。喺市郊，克勞德收到咗蒂法打來嘅電話，之後就受到三個相信佢地擁有失蹤“母親”資訊嘅年輕人攻擊。喺大戰一群影獸之後，克勞德成功喺戰場逃走。為咗得知攻擊者嘅身份，克勞德去搵已處於半癱瘓狀態嘅神羅公司社長魯法斯。喺交談中，魯法斯希望克勞德能加入佢地，一齊對付三人組但沒有成功。見面結束之後，三人組嘅頭領卡達祖闖入路法斯嘅住所，而且向魯法斯攞“母親”嘅下落。喺魯法斯同卡丹祖嘅對話中，魯法斯話“母親”嘅下落同星痕症候群嘅病原有相當程度嘅聯繫。卡達祖還表示，一旦佢地成功尋番“母親”，佢地三個即會再次結合並向整個行星報仇。
三人組之一嘅洛茲來到艾莉絲當年教堂嘅遺址企圖搵“母親”嘅下落，同喺嗰到嘅蒂法和瑪琳不期而遇。起初蒂法喺打鬥入面占咗上風，但係洛茲似乎有迅速恢復嘅意志同打擊力嘅能力，喺兩個回合後以電擊手柄擊倒蒂法。呢個時候瑪琳用魔石抌向洛茲，吸引咗佢嘅注意力。隨住洛茲一步一步向二人逼近，蒂法要瑪琳儘量逃脫。
三人組另外兩人卡達祖和亞茲開始收集患咗星痕感染嘅兒童，包括受感染嘅丹素和未受感染嘅瑪琳，將佢地帶到遺忘之城附近。克勞德想救出丹素和其佢嘅細路但失敗咗，佢自己亦被韋聖特救起。韋聖特同克勞德講三人組而家喺到搵積路華，即係“母親”，而且呢個可能係導致薩菲羅嘅再臨。韋聖特又講星痕嘅病因係由於人體同生命之河共存嘅積路華鬥爭中超過負荷所致。最後，克勞德同意回到“邊緣”同卡達祖再次正面對戰。
喺城中心，三人組召喚咗一連串嘅召喚獸來攻擊廣場上嘅人群，包括聖龍巴哈姆特.震。當其佢人忙於對付聖龍時，雷諾和路特試圖喺克勞德到達之前控制住亞茲和洛茲。以克勞德為首嘅八人小組最終擊敗聖龍後，魯法斯向卡達祖展示佢一直帶喺身邊嘅積路華首級，並將裝有首級嘅盒抌落樓。雖然路法斯成功擊中個盒，但卡達祖最尾都攞到個盒。一場關於積路華首級嘅電單車追逐戰隨即喺公路上展開。
一場追逐戰後，克勞德同卡達祖喺高速公路嘅盡頭滑到遺忘之城中心艾麗絲教堂嘅遺址。起初克勞德喺戰鬥中處於下風，但卡達祖扔出嘅魔石炸開咗個噴水池，釋放咗一股似乎融合咗生命之河嘅清水。呢股水洗去咗克勞德身上嘅星痕，而且似乎對卡達祖有好大嘅殺傷力。卡達祖逃到多年前神羅公司總部嘅遺址，喺高臺上跳落來成功同積路華合體，召喚出單翼天使薩菲羅。薩菲羅宣稱，嗰啲死於星痕症人嘅靈魂將會回歸生命之河，而後佢將有能力控制呢啲靈魂來使用整個星球作為載體喺宇宙中尋找新嘅適於感染嘅星球。
克勞德同薩菲羅之間最後嘅戰鬥喺米卡爾城中嘅廢墟上展開。克勞德最終通過思念嗰啲佢曾珍惜過嘅人同事物而得到咗擊敗薩菲羅嘅力量。最後，克勞德用一次超究武神霸斬擊倒咗薩菲羅。薩菲羅消失後，顯現出明顯變虛弱嘅卡達祖。艾莉絲嘅靈魂開始喺城市布撒生命之河，治療人們嘅星痕症。被削弱咗嘅卡達祖相信艾莉絲嘅聲音正係佢地所搵嘅“母親”，最終回歸到生命之河。呢個時候克勞德被亞茲用鎗從背後擊中，佢回頭發現亞茲和洛茲裝備咗魔石，對佢發起最後嘅衝擊。三人都被最後嘅大爆炸吞噬，克勞德從一片白光中顯現，同艾莉絲和紮克相見。扎克告訴克勞德，佢而家重未適合回歸星球本體，通過生命之河將佢送番廢墟中嘅教堂。
最後，克勞德從生命之河中醒番，被整個米卡爾城嘅居民所圍住。克勞德望住蒂法同佢嘅其佢同伴，面上顯出真心嘅微笑。當佢回頭時，睇到艾莉絲被其佢嘅小孩圍住。艾莉絲向克勞德微笑，並同扎克一同消失喺白光裡。
人物介紹
克勞德‧史特萊夫『Cloud Strife』(23歲)：配音員：櫻井孝宏
係蒂法嘅青梅竹馬，因艾莉絲之死而深深自責，對於艾莉絲同蒂法都有一定程度嘅感情，七年前克勞德喺瀕死邊緣成為『薩菲羅複製實驗計畫』嘅失敗體，但由於積路華細胞能力之一、『依照佢人嘅記憶改變自己，使自己成為佢人記憶中嘅自己』影響力下，成為『虛假』克勞德，而『真正』嘅記憶則被埋入記憶深處，後來喺蒂法協助下搵番真正嘅記憶同真正嘅自我，喺大戰結束後、以自己所長同環境而開咗一家送貨公司，對於改造電單車則有相當程度嘅熱衷，因此送貨所得嘅錢幾乎都抌番落架車到，而家每天獨自揸住電單車到處送貨，但係同時，佢亦都係承受住星痕症候群嘅病痛。蒂法『Tifa Lockhart』(22歲)：配音員：伊藤步
係克勞德嘅青梅竹馬，第一個察覺『虛假』克勞德嘅人，好愛克勞德，同艾莉絲相識之後，兩人成為好友，大戰結束後，依大家嘅期待喺新城鎮『邊緣』開始經營佢嘅酒吧第七天堂，而喺魔晃都市嘅原『第七天堂』似乎已經冇再去經營，同時亦照顧一群受到星痕症候群折磨嘅細路。
賽菲羅斯『Sephiroth』(??歲)：配音員：森川智之
神羅有史以來最強神戰士，被稱為傳說中嘅英雄，喺得知自己誕生嘅過程係一場計畫之後開始展開調查，但因為加斯特博士已死而無法得到充分嘅解答，喺感嘆加斯特博士唔喺到之下，又被留下嘅資料所誤，誤以為自己係古代種之下而產生嘅誤解，雖然事後知道自己唔係古代種，但已冇辦法阻止已經開始憎恨鄙視世上一切嘅心，喺本作二年前使用黑魔法召喚隕石撞擊星球，以期創造新世界，但最後被克勞德一行人阻止消滅，喺被克勞德暫時消滅後，其精神依舊存喺於星球某處並產生嘅思念體，而思念體嘅目的係讓薩菲羅再次復生。艾莉絲『Aerith Gainsborough』(22歲，逝世時年齡)配音員：阪本真綾
：塞特拉倖存者、能同星球『交談』，艾莉絲被有住扎克影子嘅克勞德所吸引，而漸漸愛上『真正』嘅克勞德，同時亦係第二個察覺『虛假』克勞德嘅人，期望能同『真正』嘅克勞德見面，喺同蒂法相識之後，兩人成為好友，喺二年前召喚神聖魔法中，死於薩菲羅刀下，其意識仍存喺生命之河中。巴雷特『Barett Wallace』(37歲) 配音員：小林正寬
：喺二年前係反神羅組織-阿法朗『Avanlanche』嘅領袖，而養女瑪琳係佢生活嘅原動力，大戰結束後，巴雷特將瑪琳寄放喺蒂法到，而家努力採掘可以代替魔光嘅新能源。
那那基『Nanaki』(50歲)
：長相類似狼嘅生物，會講話，尾巴嘅末端係火焰。又名赤紅十三號，星球守護者，壽命可超過五百年以上，克勞德嘅夥伴之一。2年前被寶條博士誤判為古代種而捕捉，家鄉喺『阿法朗』最初嘅成立之地，星辰的峽穀。
韋聖特『Vincent Valentine』配音員：鈴木省吾
：原神羅特克斯成員，愛戀魯克蕾希亞(薩菲羅生母)，過去曾被瘋狂科學家寶條殺害並被改造肉體，擁有可以化身為不老不死魔物嘅能力，背負住不老不死嘅命運繼續生存，二年來獨自調查大戰結束後嘅世界，多少知道而家大家所面臨問題嘅原因。李布：前神羅公司嘅都市開發部門之長，曾以神羅間諜嘅身份，操縱遙控機械-貓咪‧混入克勞德一行，但喺旅行中漸漸瞭解事態之後，成為克勞德嘅夥伴同神羅嘅反間諜，並協助過克勞德一行人，克勞德嘅夥伴之一。尤菲‧如月『Yuffie Kisaragi』(18歲)配音員：かかずゆみ
：五臺村嘅少女，因為想要復興自己嘅故鄉，而成為咗盜取其他人祕石嘅小偷，結果衰喺克勞德手上，而後又被克勞德所救，自稱秘石獵人，隱隱暗戀住克勞德，克勞德嘅夥伴之一。席德’’『Cid Highwind』(34歲)配音員：山路和弘
：懷住一顆年輕奮進嘅心步入壯年，過去係神羅嘅傳奇飛行員同頭號太空人，現喺依然向住遙遠嘅天空而奮鬥。係飛空艇『疾風號』(Highwind)嘅船長，相信科學至上主義。
扎克『Zack Fair』配音員：鈴村健一
：神戰士，『虛假』克勞德嘅原型，同時亦係克勞德嘅好友，同薩菲羅嘅交情似乎曾經係好友(?)，為保護克勞德而死於神羅兵鎗下，艾莉絲嘅初戀情人，佢嘅意識仍存喺生命之河中。瑪琳『Marelene』配音員：黑葛原未有
：巴雷特嘅好友達因嘅女兒，係巴雷特戰鬥嘅動力，而家同蒂法住喺新城鎮『邊緣』嘅第七天堂酒店，並且照顧住丹素。
丹素『Denzel』配音員：池田恭祐
：被克勞德帶回並患有星痕症候群嘅小男孩，非常崇拜克勞德。卡達祖『Kadaj』配音員：森久保祥太郎
：薩菲羅思念體嘅首領，擅長用刀，性格憤世嫉俗，渴望住母親-積路華嘅重視。
亞茲『Yazoo』配音員：岸祐二
：薩菲羅思念體嘅一員，擅長用槍刀，外型係最接近薩菲羅嘅思念體。洛茲『Loz』配音員：乃村健次
：薩菲羅思念體嘅一員，擅長肉搏戰，看似強壯，但喺攻擊上相當依賴武器。
魯法斯『Rufus』：神羅公司嘅社長，同時亦係『特克斯』嘅真正掌權人，呢個時候嘅路法斯已改過自新，唔再生產魔光能源，開始贖罪，目前正著重喺復興神羅公司同贖罪嘅事務上。
鄧『Tseng』配音員：諏訪部順一
：神羅公司總務部調查科、隸屬治安維持部門嘅精銳部隊，特克斯『Turks』嘅隊長，喜歡艾莉絲。
伊莉娜『Elena』配音員：豊口めぐみ
：特克斯嘅隊員，因二年前雷諾同克勞德交戰後受傷，而臨時遞補嘅隊員，喜歡茨奧。
雷諾『Reno』配音員：藤原啓治
：特克斯嘅菁英份子，曾同克勞德等人交戰過，以休息時唔會工作為原則嘅工作享受者。
路特『Rude』配音員：楠大典
：特克斯嘅菁英份子，曾同克勞德等人交戰過，個性沈默寡言，喜歡蒂法。
寶條：薩菲羅生父，殺害艾莉絲之父加斯特博士並奪取其所有研究資料嘅瘋狂科學家，非常自以為是，但喺瞭解內情人嘅眼中，不過係只會利用艾莉絲之父加斯特博士資料嘅科學家。
特：
1.此人物介紹皆以太空戰士VII主線劇情、支線劇情中，以隱藏於遊戲中嘅各人好感度最高為主而產生嘅人物介紹，好感度關係於克勞德同眾人嘅關係，係以好感度最高時，艾莉絲、蒂法、尤菲都喜歡克勞德。
2.喺本作中，有一幕係克勞德同蒂法獨處時，蒂法本來沒有任何裝飾嘅手上突然出現疑似結婚戒指嘅飾品，至於係唔係就各自推想，有興趣嘅同好可以去仔細看看。
關鍵解釋
星痕症候群：星痕可講係積路華(日語: 英文: )病毒，而積路華細胞侵入人體所造成嘅疾病則被稱為星痕症候群，感染者最終身體流出黑色液體而死。身體出現黑斑嘅原因就劇中講到：自身身體嘅生命之河對抗住非自身物質而產生嘅反應。感染者因此死亡後，精神同肉體會回歸生命之河，而星痕會隨住一同侵入生命之流，進而侵害星球，而令薩菲羅得到控制星球嘅目嘅。
星球意識：呢個世界、星球係有自己嘅意識，而唯一能同佢交談嘅係喺各星球旅遊嘅種族—塞特拉『Cetra』，之後塞特拉一部份族人留下來定居。
積路華：二千年前，由落喺諾魯斯珀地區嘅隕石帶來嘅外星生物，外表同女性類似，主要特性『變身/製造幻影』、『傳播病毒』、『重組/融合』等三種，而因此使嘅塞特拉一族被滅殺殆盡，僅存嘅塞特拉倖存者喺星球發動攻擊前將積路華擊敗封印，而後積路華本身嘅意識似乎已被星球消滅，只剩下其細胞能力，並由薩菲羅嘅意識所控制。
狼：代表者克勞德心靈深處嘅遺憾，『狼』所出現嘅地方則為克勞德內心遺憾之處。
生命之河：生命之河『Life stream』，被稱為「星之命」嘅有限資源，其本質係星球嘅精神能源，生物死後嘅肉體和精神變為精神能源回到咗星球，喺星球內部同其佢嘅精神融合、匯聚、再分離喺星球中不斷流動所形成嘅暗流。
神羅公司：以前支配住呢個星球嘅巨大複合型企業，除咗提取同供應魔光能源之外，還提供一切生活所需嘅物質資源，並擁有自己獨立嘅軍隊，和維持治安嘅部門，大戰結束後，神羅公司破滅，而家喺魯法斯嘅帶領下重組復甦中。
魔光能源：將生命之河化作『能源』，而咁樣產生嘅『能源』稱做『魔光』，『魔光』能產生強大嘅能量，但卻會耗盡星球嘅能量，抽取生命之河嘅地方，會慢慢生唔到野，最終導致星球死亡。
塞特拉：係一支能喺各星球旅遊嘅種族，而旅行途中，有部分嘅塞特拉人選擇留下，塞特拉人擁有特殊嘅開墾能力來增加星球生命之河嘅能量，不過而家喺留低落來真正嘅塞特拉人喺艾莉絲死後似乎已經絕種(現存除咗『塞特拉』同『人類同塞特拉嘅混血兒』之外而有塞特拉之稱嘅種族，都只係寶條嘅誤判)，而喺其他星球繼續旅行嘅塞特拉人則冇資料可以知道會唔會番來。
神戰士：神羅公司治安維持部門嘅最強部隊嘅成員，由強至弱共分一等兵(01st)、二等兵(02nd)、三等兵(03rd)三個等級，而神戰士都係通過浸喺一定濃度嘅魔光中，將身體未知嘅力量誘發出來，喺體內植入積路華細胞嘅人類有薩菲羅、克勞德同扎克三個。
魔晶石：又稱祕石、魔石，頂級魔石大多被克勞德收埋，本質分為三種，第一種係自然形成，係生命之河高度濃縮化後形成嘅結晶體，能力最高，第二種係古代種-塞特拉人將生命之河作有計畫嘅高度濃縮化後形成嘅結晶體，第三種係現代人類喺魔光能源中提煉出來，每種都有其特殊嘅能力，可以令裝備者有各種唔同嘅『能力』，包括使用魔法同召喚強大嘅『召喚獸』。
影響
韓國歌手抄襲事件
韓國嘅女歌手IVY發表嘅單曲MV，內容同FF7AC好似，SQUARE ENIX因此向IVY所屬嘅事務所Fantom娛樂申請禁止播放MV。2007年4月6日，首爾中央地方法院接受咗SQUARE ENIX嘅申請。指出MV內容中除咗舞蹈以外，其他登場人物、背景、劇情重有畫面構成都同FF7AC極度相似，認定侵害住作權，禁播MV。
台灣偶像劇抄襲事件
台灣2007年7月30日喺名華人電玩資訊網站巴哈姆特中，爆出臺灣偶像劇終極一家嘅其中一位角色「蘭陵王」服裝疑似抄襲FF7AC克勞德‧史遞夫，引起台灣網友輿論，套劇預定8月8日喺台灣播出。8月6日各大報紙紛紛報導呢件事。
節錄自蘋果日報嘅報導:「製作人王信貴澄清劇組工作人員沒看過克勞德呢個角色，「蘭陵王」角色係虛構嘅，造型節錄自聯合報嘅報導：「我們原本嘅設定係要像古羅馬戰士，講真嘅，我們公司向來都最尊重著作權，改拍漫畫跟日本買版權都花很多錢，我而家重係瞭解狀況當中，但東搭西搭出來嘅造型竟然會被講抄襲，呢實喺好難解釋。」
製作人嘅講法令網友深表不滿，加速咗寄信到SQUARE ENIX嘅舉動。隔日，製作人回覆講正向SQUARE ENIX聯繫洽談版權嘅事，並由可米國際影視發出聲明稿，內容描述可米注重智慧財產權，服裝造型一事純屬雷同，絕非抄襲，而且致上歉意。9日因為CD封面圖上牽涉到版權，華研音樂發出聲明終極一家原聲專輯延後發售，但寫真書同偶像劇仍照預期發售同播放。(http://blog.livedoor.jp/dqnplus/archives/1015530.html)
商品概要
由Hi-Vision技術製作，2005年9月14日喺日本發售。
DVD普通版
特別收錄太空戰士VII PS版遊戲嘅精華片段及Compilation of FINAL FANTASY VII Trailer。
DVD初回限定版
收錄內容同普通版同樣。初回限定版包裝。
限定BOX「ADVENT PIECES: LIMITED」
除咗本編DVD普通版嘅內容之外，收錄咗製作人員嘅語音解講。
影像特典DVD，收錄內容如下：
幕後製作花絮
FF7AC威尼斯影展播映版本
FF7AC各種宣傳影片
OVA「Last Order Final Fantasy VII」
PS遊戲《太空戰士VII國際版》
克勞德 + 芬裡爾狼模型
配音用劇本複製版
帽子、Ｔ恤、鑰匙圈
UMD版
除收錄咗FF7AC本篇電影故事外，重收錄咗九首原聲音樂 (high speed battle music selcction)。另外初回發行包裝嘅封面紙質跟之後嘅普版略微唔同，係亮銀面嘅紙質。UMD版本並無收錄DVD版本嘅其他花絮及短片。
太空戰士VII：天子再臨Complete
「太空戰士VII：降臨之子 Complete」預定喺2007年發售嘅藍光光碟電影，喺2006年9月22~24日嘅「東京遊戲展2006」首度發表。新加入同替換咗一部分嘅場景，亦新加入咗日語版以外嘅對白。
製作人員
導演：野村哲亦
副導演：野末武志
劇本：野島一成
製片人：北瀨佳範
副製片人：橋本真司
美術指導：直良有祐
機械及人物設計：竹穀隆之
音樂：植松伸夫
參看
太空戰士
參考
Final Fantasy VII官方網站：依官方小講、蒂法篇作資料同內容補充。
Final Fantasy VII遊戲主線劇情、支線劇情等內容補充。
FF7AC官方站
FF7AC官方站
天幻網FF7AC專題
Advent Children.net - 消息、資訊、檔案、圖片、愛好者作品等
FF7AC嘅DMOZ目錄
Advent Children 下載、圖片、愛好者作品
FF7AC製作組訪談及圖片
朝鮮日報：IVY新歌MTV被判剽竊日本動畫片
終極一家官網
"終極一家"抄襲Final Fantasy事件簿
可米國際影視「終極ㄧ家」劇中蘭陵王造型聲明文
日本電影
2005年電影
動畫片
最終幻想 |
冰 | 係固態水，已發現十四相。不過，一般來講，響地球生物圈指嘅冰，都係冰 Ih，好容易搵得到。呢隻冰係結晶來，軟身易碎，而通常係透明，或者係藍白色；要睇下佢有幾多例如空氣之類嘅雜質。如果撈埋泥，重會變得重啲。響標準大氣壓力，由液態水變做呢種冰，係要將水凍過攝氏0度。不過，氣壓低過臨界點時，佢亦都可以昇華做水汽，唔經液態。
冰雕
水 |
太空戰士：疾風境界 | 「太空戰士：疾風境界」係GONZO製作嘅動畫系列作品，2001年10月2號至2002年3月26號喺日本TV Tokyo播放，其後更喺香港無線電視播放，一共25話。
概要
呢個作品係根據Square Enix發售嘅遊戲「最終幻想系列」製作嘅動畫，但係同「最終幻想系列」嘅其他作品無任何直接關係。不過最終幻想系列嘅招牌元素都有喺呢套動畫度出現，例如陸行鳥、召喚獸。
故事簡介
住喺新潟縣佐渡島冷清漁村嘅"小愛"同"小優"係一對雙胞胎姐弟，佢哋嘅父母係著名嘅物理學家早川博士夫婦。早川博士夫婦知道喺特定嘅時間黑暗之柱就會出現，於是着手調查，之後冇晒消息。小愛同小優為咗搵失蹤嘅雙親，搭黑暗之柱內嘅地鐵去異世界，喺旅程中認識到會用氣現術嘅"麗莎"同手持魔槍嘅"風"，展開一幕幕唔尋常嘅故事……
登場人物
黑木風
喺一場戰爭中被宿敵「白井雲」打敗，因為咁沉睡咗十二年，之後俾為咗喺異界搵失蹤父母嘅小優等人喚醒。性格沉默寡言，冷酷無情，係個完全唔會表露自己嘅人。視右手武器—魔槍為生命，將佢腰間嘅土壤子彈插入魔槍嘅三個孔後可以召喚召喚獸擊退敵人，而左手重有一把紅色嘅槍用嚟作普通攻擊。
麗莎
接到任務要同小優小愛合作，到異界搵小優同小愛嘅父母—早川博士。細個嗰陣時接受母親嘅訓練，學識氣現術，之後又學識唔比「召喚獸」遜色嘅「氣現獸」，作為保護小優同小愛嘅能力，性格溫柔文靜，責任心強。
早川優
同孖生家姐「早川愛」喺凌晨十三分十三秒搭地下鐵到異界搵失蹤嘅父母，途中遇到麗莎，一齊上路。頭上嘅羽毛係幸福婆婆送嘅，可以聽得明「幸福鳥」嘅語言。希望可以擁有力量保護家姐同麗莎，唔使阿風幫忙，弱小嘅佢仍然想變強，性格溫文柔弱，同剛強嘅家姐唔同，真正嘅身份係渾沌之子。
早川愛
同孖生細佬早川優一齊到異界搵失蹤嘅父母。一次機緣巧合下遇到引導者「花寶娜」，送「小袋子」畀佢。喺第19話同「清除者」相識，重建立咗友誼。性格剛強巴辣，任性魯莽，完全無女仔應該有嘅溫柔，同麗莎完全相反。真正身份係渾沌嘅女兒。
白井雲
「風」嘅宿敵。故鄉被渾沌所消滅，為咗報復而接近控制渾沌嘅「伯爵」，成為佢嘅五虎將之一，等待報仇嘅機會。佢阿哥—霧亦係因為保衛故鄉而陣亡。用魔劍嘅佢，腰間嘅樽可以發出「一刀術」，所以有「魔劍士」之稱。
露
故鄉被「奧米加」所滅，生存嘅只有佢一個而喺異界流浪。因為「風」一次誤打誤撞救咗佢，之後鍾意咗佢。只要一睇到自己嘅眼睛就能變成狼女攻擊。性格愛撒嬌，會為所愛而放棄一切。
司徒
喺異界跟小優等人認識。擅長機器嘅所有知識，地下鐵、幸福鳥嘅頜帶、潛水艇都係佢嘅作品。喺第17話被人落咗魔咒，變咗隻青蛙，之後以「美莉斯之吻」復完，所有佢製造出來嘅機器都改成女仔名。
AURA
動畫中，風不時記起嘅謎之女。事實上係風嘅妹妹。
後續作品
The story of Final Fantasy: Unlimited, left incomplete by the television series, was continued in several other media and released only in Japan. These are listed below, ordered by the chronology of the events they cover.
Sou no Kizuna (双の絆 – literally "The Bonds of Two") is a novel. It explores a side-story that is set in the time of the television series (somewhere before episode 12).
Final Fantasy: Unlimited Before is a drama CD that features a flashback to the destruction of Kaze and Kumo's worlds. FF:U Before was awarded to competition winners in Japan.
Final Fantasy: Unlimited After is a book containing a 32 page manga and 120 page script. It was released in 2002 by DigiCube. It covers the twins' return to their own world, journeys into Lisa's past and introduces the new villain Soljashy.
The After Spiral is a series of web novels published on the official Japanese FF:U website (which has been taken down). The first of these short stories takes a quick plunge into Kumo's past, while the rest describe an encounter between the show's heroes and Soljashy on Sado Island, where Ai and Yu are briefly reunited with their old friend Touya Satomi.
Final Fantasy: Unlimited After 2 is another radio drama. It deals with Comodeen's final attack on Gaudium and brings a conclusion to the conflict between Lisa and Soljashy, however it leaves many questions yet unanswered.
主題曲
片頭曲
「Over the FANTASY」
片尾曲
第一片尾曲：「VIVID」
第二片尾曲：「Romancing Train」
最終幻想 |
最終幻想XII | 最終幻想XII係Square Enix開發嘅最終幻想系列嘅第12集，喺2006年3月16日喺日本發售嘅PS2 RPG遊戲。
概要
2003年度→2004年夏→2004年冬～2005年春→2005年春→2005年春天以後→2005年度反復延遲發售預定，喺2005年7月30日進行嘅Square Enix party發報發售日期，並且喺2006年3月16日喺日本同日發售。
2005年8月1日，作為製作人、原案、劇本情節嘅松野泰己因病為理由辭退製作人嘅職務，而家原案，劇本情節，監修有關嘅事由河津秋敏接任。
2005年12月1日，宣佈咗價格係8,990日圓。
遊戲簡介
本作由《皇家騎士團》、《Final Fantasy 戰略版》、《流浪者之歌》等遊戲製作人松野泰己製作，採用同 GBA《Final Fantasy 戰略版 Advance》相同嘅世界觀同種族設定。故事描述支配 Valentia 大陸嘅強大軍事國家 Arcadia 帝國同支配 Orderia 大陸嘅 Rosarian 帝國長年處喺戰爭狀態，為咗喺戰爭中獲得優勢，Arcadia 帝國舉兵進攻喺兩大陸迴廊之間，佔有重要地理位置，遊戲設定為氣候炎熱嘅小國家 Dalmaska 王國。
角色
邦 / Vaan / ヴァン CV:武田航平
17歳。雷克斯嘅細佬，孤兒，個名有『風』嘅意思。對帝國非常憎恨，夢想有一日擁有自己嘅飛空艇，成為喺天空自由遨翔嘅空賊。
雅雪 / Ashe / アーシェ・バナルガン・ダルマスカ CV:園崎未惠
19歳。達馬斯卡王國嘅公主，為多瑪斯卡同納布拉迪亞締結政治聯姻。喺戰爭中被救出，藏身解放軍中，負復國使命，踏上復仇之旅。達馬斯卡嘅唯一繼承人。
巴夫雷亞 / Balflear / バルフレア CV:平田廣明
22歳。只針對惡人下手而聞名世界嘅義賊，佢嘅真實身份為席德博士嘅兒子。席德強迫巴弗去當判官長，巴弗因而逃出帝國。愛自稱"主人公"，被懸賞高額嘅獎金，愛機名為修德拉爾號。
芙蘭 / Fran / フラン CV:深見梨加
維拉族人，精通劍同弓術，擁有敏銳嘅第六感。喺50年前離開維拉族人嘅村子。對巴夫雷亞極為信賴。
巴修 / Basch / バッシュ・フォン・ローゼンバーグ CV:小山力也
36歳。前達馬斯卡將軍，果敢勇猛，精通各種武術。為咗保護國王，而同雷克斯、沃斯拉前往救援，但不幸誤中圈套被逮。直到被邦一行人救出。
潘妮蘿 / Penelo / パンネロ CV:三國由奈
16歳。同邦一樣係個孤兒，從小就跟邦一起長大。喺道具店工作，因為個性開朗，工作認真，深受大家嘅喜愛。年紀比邦小但思想成熟。
渥斯勒 / Vossler / ウォースラ・アズラス CV:寺杣昌紀
同巴修同為前達馬斯卡騎士。戰爭爆發後，救出咗雅雪，並一同組織解放軍。但為咗復興達馬斯卡，竟然暗中同帝國合作。
雷克斯 / Reks / レックス CV:田坂秀樹
死時17歳。邦嘅哥哥，為咗保衛國家，雷克斯參加咗志願軍，目擊國王被巴修將軍殺害嘅經過。
萊斯拉 / Rasler / ラスラ CV:加瀬康之
納布拉迪亞嘅王子，為咗加強同達馬斯卡嘅政治關係，而同雅雪結婚。但亞凱迪亞帝國攻陷納布拉迪亞，萊斯拉為咗阻止帝國侵略達馬斯卡，亦都為咗同父親報仇，而同將軍巴修前往那比納城塞阻止帝國，不幸被箭射死。
古拉米斯•蘇里多爾 / Emperor Gramis Solidor / グラミス・ガンナ・ソリドール CV:柴田秀勝
亞凱迪亞帝國嘅皇帝。
婓恩•卡達斯•蘇里多爾 / Vayne Cardas Solidor / ヴェイン・カルダス・ソリドール CV:飛田展男
27歳。亞凱迪亞帝國皇帝嘅第個三仔，帝國第一繼承人。佢嘅兄長被佢陷害而送命。外表冷靜溫文，佢係個為達目而不擇手段嘅人，為咗擺脫元老院嘅控制，殺咗自己嘅父親，篡奪王位。
拉薩•法爾那斯•蘇里多爾 / Larsa Ferrinas Solidor / ラーサー・ファルナス・ソリドール CV:今井由香
12歳。亞凱迪亞帝國皇帝嘅第個四仔，維因嘅細佬。頭腦非常聰明，展現嘅思慮同言行跟年齡不成正比。好專敬父親同兄長，正義感強。
席德博士 / Dr.Cid / シドルファス・デム・ブナンザ CV:大塚周夫
58歳。亞凱迪亞帝國兵器研發機構—德拉克羅研究所所長。人造破魔石嘅創始人。常常自言自語。
加布拉斯 / Gabranth / ジャッジ・ガブラス CV:大塚明夫
36歳。巴修嘅弟弟，殺害達馬斯卡國王嘅真兇，忠心喺格拉米斯皇帝，亦都係皇帝派來監視婓恩嘅判官長。同巴修原為蘭地斯共同國嘅人民，當共同國被帝國消滅後，巴修投靠咗達馬斯卡王國，而加布拉斯則選擇留喺帝國效命，對帝國十分忠心。
哈倫•翁德爾四世 / Ondore / ハルム・オンドール4世 CV:野島昭生
空中都市比威巴嘅候爵，為空中都市以中立國自居，喺世界各地都相當具有名望。喺達馬斯卡戰爭爆發後，為咗負責戰後調停嘅工作，向世界宣布達馬斯卡嘅國王同公主已經死亡，以及巴修被處死嘅消息。事實上卻一直暗中資助住解放軍，係個眼光十分深遠嘅人物。
亞希德•瑪加拉斯 / Al-Cid / アルシド・マルガラス CV:若本規夫
羅札利亞帝國嘅王子。同拉薩約定，要畀雅雪繼承王位，宣佈達馬斯卡復國，並且訴求同帝國友好，令解放軍無法行動，阻止亞凱迪亞帝國同羅札利亞帝國發生戰爭。
貝爾加 Bergan
朵蕾絲 Drace
基斯 Ghis
薩迦巴斯 Zargabaath
最終幻想XII嘅國家
多瑪斯卡王國
納布拉迪亞王國
阿凱迪亞帝國
羅札利亞帝國
飄爾巴
加爾提亞聯邦
參閱
最終幻想系列
Final Fantasy XII US
XII
PlayStation 2遊戲 |
克 | 克係質量量度單位，符號 g。
克原本嘅定義係一立方厘米嘅水，響攝氏四度嗰陣嘅質量。家下就定做國際單位千克嘅千分之一。
質量單位 |
南亞 | 南亞係亞洲南方地緣政治分區，主要係印度次大陸，亦都包埋伊朗高原。佢俾西亞，中亞，東亞同東南亞包住。
根據《大英百科》，南亞包括以下嘅國家：
孟加拉
不丹
印度
巴基斯坦
尼泊爾
斯里蘭卡
阿富汗同馬爾代夫好多時都計埋入南亞國家入面。 |
千克 | 千克或者公斤，係質量嘅國際標準基本單位，符號 kg，有譯啟羅。佢嘅定義係國際千克原型砝碼嘅質量。
千克係國際標準裏面，唯一一項有前綴嘅基本單位，取代咗原本克嘅地位。由1983至2019年之間，千克係唯一仍然用實物，而唔係用物理性質，做標準嘅國際標準單位。2019年SI基礎單位重新定義，改用普朗克常數、光速、同銫133原子輻射周期嚟定義千克，令千克嘅定義唔再取決於人造實物。
1/1000 千克就等於 1 克，1,000 千克就等於 1 公噸。
千克嘅倍數
原本克係質量嘅基本單位，之後被千克取代，但係國際單位制嘅前綴仍然加喺克前面。呢個表仍然係用克做基數。
千克同其他單位嘅換算
英制
1千克 ≈ 2.2046磅
1磅 = 0.45359237千克
質量單位
國際單位 |
音樂 | 係一種有組織性嘅聲，涉及作曲嘅人喺時間當中編作聲－一首音樂會通過運用音高、和音、節奏、旋律同音色等嘅元素嚟安排一段段嘅聲，務求令聽嘅人有賞心悅耳嘅感受。音樂理論上嘅研究會對呢啲唔同嘅音樂元素作出分析，嘗試了解唔同嘅音樂元素組合會點樣影響一首音樂「有幾好聽」。
對於人類嚟講，音樂不嬲都係文化嘅重要一環：音樂可以係一門藝術，會由美學嘅角度嚟思考一段聲點樣先至算係「有美感」，而且好多人都會視聽音樂同演奏音樂做一種娛樂，由音樂當中得到樂趣；除此之外，音樂有陣時仲可以有藝術以外嘅文化意義，例如著名芭蕾舞劇《合桃鉗》當中嘅樂曲就俾好多人同聖誕節聯想埋一齊，所以喺北美洲等地，好多人一到聖誕就會攞《合桃鉗》當中嘅樂曲嚟周圍播，營造聖誕氣氛。又有啲音樂會俾人攞嚟做重要儀式嘅一部份。
音樂同舞蹈之間嘅關係極之密切：喺廿一世紀初，絕大多數嘅舞種傳統上都係會跟住音樂嚟跳嘅－跳舞嘅人都會想用音樂；而事實亦表明，人喺聽到音樂嗰時，成日都會不自覺噉身體某啲部份開始跟住音樂嘅節奏郁動－音樂自然令人想跳舞。
定義問題
喺樂理上，啲人好睇重一條定義上嘅問題：
呢條問題就噉睇好似好簡單，但就算到咗廿一世紀初，音樂嘅定義喺音樂哲學上都仲係一條廣受爭議嘅問題。例如喺廿世紀曾經有人主張音樂可以定義做有組織性嘅聲，但人講嘢產生嘅聲都係一種有組織性嘅聲－即係話個定義包埋一啲直覺上認為應該唔屬於音樂嘅嘢，所以唔可以攞嚟做音樂嘅定義。又有啲定義嘗試由美感嘅角度出發，將音樂定義做「有組織性得嚟又有美感嘅聲」，但又有個問題係美感呢家嘢相當主觀，而一般認為定義最好應該係要客觀嘅。
分類
音樂可以按好多準則分類：
首先音樂有得按「有冇人聲」分做器樂同歌，當中器樂係指完全冇人聲、齋靠樂器嚟創造嘅音樂，而歌係指有人聲跟住唱嘅音樂；
另一方面，音樂又可以按音高同節奏等嘅音樂元素特性嚟分做唔同嘅曲種，例如華爾滋就出嗮名興用三拍子而且啲旋律令人有「飄浮無重」嘅感覺。唔同風格或者類型嘅音樂可能會強調、唔強調或者省略其中一啲元素。
舞曲係指專門作嚟俾人跟住跳舞嘅音樂，例子可以睇華爾滋同芭蕾舞音樂。
粵樂出嗮名「音色清脆明亮，節奏活潑歡樂」。
夜曲泛指題材上同夜晚有關嘅樂曲。
相關能力
節奏感
音樂感
舞蹈
樂器
語言
音樂心理學
攷
拎
BBC Blast Music For 13- to 19-year-olds interested in learning about, making, performing and talking about music.
The Virginia Tech Multimedia Music Dictionary, with definitions, pronunciations, examples, quizzes and simulations
The Music-Web Music Encyclopedia, for musicians, composers and music lovers
Dolmetsch free online music dictionary, complete, with references to a list of specialised music dictionaries (by continent, by instrument, by genre, etc.)
Musical Terms – Glossary of music terms from Naxos |
法律 | 法律係一串國家或者省規定嘅規則，講明人同機構，規定有乜嘢可以做、唔可以做，一定要做，同埋授權咗去做。按法律嘅目的係對啲人有一套冇差別嘅對待，而且有寫明如果犯咗就會點罰。 |
法 | 法可以係：
法律
法國
法拉
法家 |
電蚊拍 | 電蚊拍係一種對付蚊同埋其他昆蟲嘅架生，貌似羽毛球拍，拍面係由一行嘅金屬枝排成。單雙行各自咁連去正極同負極。一撳低響拍柄度嘅掣，金屬支就會各自充上正負電荷。如果有蚊或其他昆蟲掂到金屬枝，兩條唔同電荷嘅鐵枝，佢哋嘅電荷就會穿過昆蟲放咗出來。電荷會將昆蟲燒死。因為電蚊有球拍嘅形狀，就算飛緊嘅蚊蟲，佢都可以好易將佢貼到拍面電死。
電蚊拍只係用乾電，唔使插濕電，所以電流只係好細。咁細電流對人只會有啲痛，但足以殺死細小嘅昆蟲。
架生 |